
ΑΠΟΦΑΣΕΙΣ 

Έγκριση Κανονισμού Λειτουργίας του Διοικητικού 
Συμβουλίου (Δ.Σ.) του Φορέα Διαχείρισης του 

Εθνικού Πάρκου Χελμού - Βουραϊκού. 1 

Έγκριση Κανονισμού Οικονομικής Διαχείρισης του 
Φορέα Διαχείρισης του Εθνικού Πάρκου Χελμού 

- Βουραϊκού. 2 

Έγκριση Κανονισμού Λειτουργίας Υπηρεσιών και 
Προσωπικού του Φορέα Διαχείρισης Εθνικού Πάρ¬ 
κου Χελμού - Βουραϊκού. 3 


Έγκριση Κανονισμού για την εκτέλεση έργων, για 
την ανάθεση, παρακολούθηση και παραλαβή με¬ 
λετών και υπηρεσιών, την προμήθεια, παράδοση 
και παραλαβή αγαθών, υλικών και προϊόντων και 
για τη σύναψη και εκτέλεση των σχετικών συμ¬ 
βάσεων του Φορέα Διαχείρισης του Εθνικού Πάρ¬ 


κου Χελμού - Βουραϊκού. 4 

Α ΠΟΦΑΣΕΙ Σ 

Αριθμ. 45716 (1) 


Έγκριση Κανονισμού Λειτουργίας του Διοικητικού Συμ¬ 
βουλίου (Δ.Σ.) του Φορέα Διαχείρισης του Εθνικού 
Πάρκου Χελμού - Βουραϊκού. 

Ο ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 15 του ν. 2742/1999 «Χωρο¬ 
ταξικός σχεδιασμός και αειφόρος ανάπτυξη και άλλες 
διατάξεις» (Α' 207), όπως συμπληρώθηκε με την παρ. 1 
του άρθρου 13 του ν. 3044/2002 «Μεταφορά Συντελεστή 
Δόμησης και ρυθμίσεις άλλων θεμάτων της αρμοδιό¬ 
τητας του Υπουργείου Περιβάλλοντος Χωροταξίας και 
Δημοσίων Έργων» (Α' 197). 

2. Τις διατάξεις του άρθρου 90 του π.δ/τος 63/2005 
«Κωδικοποίηση της νομοθεσίας για την Κυβέρνηση και 
τα κυβερνητικά όργανα» (Α' 98). 

3. Την υπ’ αριθμ. 4881/19.5.2004 απόφαση του 
Πρωθυπουργού και του Υπουργού Περιβάλλοντος 
Χωροταξίας και Δημοσίων Έργων “Ανάθεση 


αρμοδιοτήτων Υπουργού Περιβάλλοντος Χωροταξίας και 
Δημοσίων Έργων στους Υφυπουργούς Περιβάλλοντος, 
Χωροταξίας και Δημοσίων Έργων” (Β' 754). 

4. Το από 22.12.2003 πρακτικό - απόφαση του Δι¬ 
οικητικού Συμβουλίου (Δ.Σ.) του Φορέα Διαχείρισης 
Εθνικού Πάρκου Χελμού - Βουραϊκού. 

5. Το γεγονός ότι από τις κανονιστικές διατάξεις αυ¬ 
τής της απόφασης δεν προκαλείται δαπάνη σε βάρος 
του κρατικού προϋπολογισμού και του προϋπολογισμού 
του οικείου Ο.Τ.Α., αποφασίζουμε: 

Άρθρο 1 

Έγκριση και Αντικείμενο Κανονισμού 

Εγκρίνεται, όπως στα επόμενα άρθρα, ο Κανονισμός, 
με τον οποίο ρυθμίζεται η λειτουργία του Διοικητι¬ 
κού Συμβουλίου (Δ.Σ.) του Φορέα Διαχείρισης Χελμού 
- Βουραϊκού. 

Άρθρο 2 

Σύνθεση - Θητεία - Συγκρότηση Δ.Σ. 

1. Ο Φορέας Διαχείρισης διοικείται από εντεκαμελές 
(11) Διοικητικό Συμβούλιο (Δ.Σ.) που αποτελείται από: 

•Ένα (1) εκπρόσωπο του Υπουργείου Περιβάλλοντος, 
Χωροταξίας και ΔημοσίωνΈργων, που ορίζεται από τον 
οικείο Υπουργό, με τον αναπληρωτή του. 

• Ένα (1) εκπρόσωπο του Υπουργείου Αγροτικής 
Ανάπτυξης και Τροφίμων, που ορίζεται από τον οικείο 
Υπουργό, με τον αναπληρωτή του. 

•Ένα (1) εκπρόσωπο του Υπουργείου Ανάπτυξης, που 
ορίζεται από τον οικείο Υπουργό, με τον αναπληρωτή 
του. 

• Ένα (1) εκπρόσωπο Περιφέρειας Δυτικής Ελλάδας, 
που ορίζεται από τον οικείο Γενικό Γραμματέα της Πε¬ 
ριφέρειας, με τον αναπληρωτή του. 

• Ένα (1) εκπρόσωπο της Νομαρχιακής Αυτοδιοίκησης 
Αχαΐας, που ορίζεται από την από την οικεία Νομαρχι¬ 
ακή Αυτοδιοίκηση, με τον αναπληρωτή του. 

• Ένα (1) εκπρόσωπο της Νομαρχιακής Αυτοδιοίκησης 
Κορινθίας, που ορίζεται από την από την οικεία Νομαρ¬ 
χιακή Αυτοδιοίκηση, με τον αναπληρωτή του. 

•Ένα (1) κοινό εκπρόσωπο των Δήμων Αιγείρας, Ακρά- 
τας, Διακοπτού, Λευκασίου, Νομού Αχαΐας οι οποίος 
δραστηριοποιούνται εντός της περιοχής, και ορίζεται με 
απόφαση της ΤΕΔΚ Αχαΐας, με τον αναπληρωτή του. 

•Ένα (1) εκπρόσωπο του Δήμου Καλαβρύτων που ορί¬ 
ζεται από τον οικείο Δήμο, με τον αναπληρωτή του. 

• Ένα (1) εκπρόσωπο του Δήμου Φενεού Κορινθίας, 
που ορίζεται από τον οικείο Δήμο, με τον αναπληρωτή 
του. 

• Ένα (1) ειδικό επιστήμονα, που ορίζεται από τον 
Υπουργό Περιβάλλοντος, Χωροταξίας και Δημοσίων 
Έργων, με τον αναπληρωτή του. 

• Ένα (1) εκπρόσωπο μη κυβερνητικής περιβαλλοντι¬ 
κής οργάνωσης, που ορίζεται από τον Υπουργό Περι¬ 
βάλλοντος, Χωροταξίας και Δημοσίων Έργων, με τον 
αναπληρωτή του. 

2. Η θητεία των μελών του Δ.Σ. είναι τριετής και μπορεί 
να ανανεώνεται (άρθρο 15 παρ. 4α του ν. 2742/1999). Μέ¬ 
χρι να οριστούν τα νέα μέλη, τα παλαιό εξακολουθούν 
να ασκούν τα καθήκοντα τους. Από ορισμού τους και μέ¬ 
χρι το πέρας της τριετίας, με την επιφύλαξη διατάξεων 
του παρόντος, κανένα μέλος του Δ.Σ. και καθοιονδήποτε 
λόγο ή τρόπο, δεν δύναται να αντικατασταθεί. 

3. Το Δ.Σ. συγκροτείται με απόφαση του Υπουργού 
Περιβάλλοντος, Χωροταξίας και Δημοσίων Έργων. Ο 
ορισμός των μελών του Δ.Σ. γίνεται μέσα σε ένα (1) 
μήνα από την αποστολή σχετικής πρόσκλησης από τον 
Υπουργό Περιβάλλοντος, Χωροταξίας και Δημοσίων 
Έργων στους προηγούμενους φορείς. Αν οι ανωτέρω 
φορείς δεν υποδείξουν τους εκπροσώπους τους εντός 
της προαναφερόμενης προθεσμίας, ο Υπουργός Περι¬ 
βάλλοντος, Χωροταξίας και ΔημοσίωνΈργων ορίζει το 
αντίστοιχο μέλος κατά την κρίση του. 

4. Εάν κατά τη διάρκεια της θητείας του Δ.Σ., κενω¬ 
θεί θέση για οποιοδήποτε λόγο, το νέο μέλος ορίζεται 
με τη διαδικασία της προηγούμενης παραγράφου. Τα 
νέα μέλη διανύουν το υπόλοιπο της θητείας των προ- 
κατόχων τους και η θητεία τους, λήγει πάντοτε με τη 
θητεία του Δ.Σ. 

Άρθρο 3 

Αρμοδιότητες του Δ.Σ. 

Το Δ.Σ. είναι αρμόδιο για την άσκηση των αρμοδιοτή¬ 
των που αναφέρονται στην παρ. 2 του άρθρου 15 του 
ν. 2742/1999. Αποφασίζει επίσης για κάθε θέμα που αφο¬ 
ρά τη διοίκηση και λειτουργία του Φορέα, τη διαχείριση 
της περιουσίας και τη διάθεση των πόρων του, καθώς 
και για κάθε άλλο θέμα που ανάγεται στην εκπλήρωση 
των σκοπών του Φορέα Διαχείρισης και του προστα- 
τευόμενου αντικειμένου. 

Ειδικότερα το Δ.Σ.: 

1. Εισηγείται προς το Υπουργείο Περιβάλλοντος, Χω¬ 
ροταξίας και ΔημοσίωνΈργων, τα πενταετή Σχέδια 
Διαχείρισης των προστατευομένων αντικειμένων που 
ανήκουν στην αρμοδιότητα του Φορέα καθώς και τις 
ανά πενταετία αναθεωρήσεις της Κοινής Υπουργικής 
Απόφασης - ΚΥΑ Οριοθέτησης, του Κανονισμού Διοί¬ 
κησης και Λειτουργίας και του Σχεδίου Διαχείρισης 
των προστατευομένων αντικειμένων του Φορέα Δια¬ 
χείρισης. 

2. Εγκρίνει την ετήσια έκθεση αξιολόγησης της εφαρ¬ 
μογής των ρυθμίσεων της Κ.Υ.Α. Οριοθέτησης, του Κα¬ 
νονισμού Διοίκησης και Λειτουργίας και του Σχεδίου 
Διαχείρισης των προστατευομένων αντικειμένων που 
συντάσσεται από τις υπηρεσίες του Φορέα και κοινο¬ 
ποιείται στο Υπουργείο Περιβάλλοντος, Χωροταξίας και 
ΔημοσίωνΈργων και στους αρμόδιους οργανισμούς του 
ευρύτερου δημόσιου τομέα. 

3. Εγκρίνει την τεκμηριωμένη εισήγηση για την κατ’ 
εξαίρεση άμεση τροποποίηση ορισμένων ρυθμίσεων 


της Κ.Υ.Α. Οριοθέτησης, του Κανονισμού Διοίκησης και 
Λειτουργίας και του Σχεδίου Διαχείρισης των προστα¬ 
τευομένων αντικειμένων του Φορέα Διαχείρισης, πριν 
την ολοκλήρωση της πενταετίας: 

(α) για την αντιμετώπιση έκτακτων γεγονότων που 
σχετίζονται με την προστασία της περιοχής, 

(β) για την προσαρμογή τους σε υποδείξεις και παρα¬ 
τηρήσεις της ετήσιας έκθεσης αξιολόγησης, 

(γ) για να εκτελεσθούν έργα και μέτρα ιδιαίτερα σημα¬ 
ντικά για την προστασία και διαχείριση της περιοχής. 

4. Εγκρίνει το ετήσιο πρόγραμμα δράσης και τον ετή¬ 
σιο οικονομικό προϋπολογισμό του Φορέα. 

5. Παρακολουθεί και αξιολογεί την υλοποίηση του 
προγράμματος δράσης και του προϋπολογισμού και 
αποφασίζει για την τροποποίησή τους. 

6. Εγκρίνει τον ετήσιο οικονομικό απολογισμό και τον 
απολογισμό δραστηριοτήτων κάθε χρόνου. 

7. Με απόφασή του που λαμβάνεται με την απόλυτη 
πλειοψηφία του συνόλου των μελών του ψηφίζει όλους 
τους κανονισμούς του Φορέα, καθώς και τις τροποποι¬ 
ήσεις αυτών. 

8. Αποφασίζει για τις προσλήψεις και τις απολύσεις 
του προσωπικού και ασκεί τον πειθαρχικό έλεγχο. 

9. Αποφασίζει για την αγορά ή μίσθωση των απαραί¬ 
τητων εγκαταστάσεων, χώρων και μέσων καθώς και για 
την προμήθεια μηχανών, οργάνων, επίπλων, οχημάτων 
και λοιπού εξοπλισμού που είναι απαραίτητα για την 
λειτουργία του Φορέα. 

10. Αποφασίζει για τη τιμολογιακή πολιτική πώλησης 
των υλικών, εκδόσεων, δεδομένων, οπτικοακουστικού 
υλικού και κάθε άλλου πνευματικού προϊόντος που πα¬ 
ράγει ή εκμεταλλεύεται ο φορέας διαχείρισης, για το 
αντίτιμο εισόδου και ξεναγήσεων ομάδων επισκεπτών, 
καθώς και για το ύψος των αμοιβών από την εκτέλεση 
ερευνών, μελετών και κάθε είδους υπηρεσιών. 

11. Αποφασίζει για την εκχώρηση σημάτων ποιότη¬ 
τας. 

12. Αποφασίζει για τους όρους των διακηρύξεων προ¬ 
μήθειας πραγμάτων, μισθώσεων κ,λπ. 

13. Αποφασίζει για την εκποίηση ή ανταλλαγή ακι¬ 
νήτων και την επιβάρυνσή τους με εμπράγματα δικαι¬ 
ώματα καθώς και την αποδοχή κληρονομιών, δωρεών 
και κληροδοσιών. 

14. Αποφασίζει για τη σύναψη δανείων και τη σύναψη 
συμβάσεων με τρίτους. 

15. Λαμβάνει θέσεις και εκφράζει τις απόψεις του για 
θέματα που έχουν σχέση με τα προστατευόμενα αντι¬ 
κείμενα αρμοδιότητας του Φορέα. 

16. Γνωμοδοτεί όποτε ζητείται η γνώμη του από αρμό¬ 
διες δημόσιες αρχές και κατά την κρίση του σε τρίτους 
για θέματα αρμοδιοτήτων του. 

17. Ορίζει τους εκπροσώπους του Φορέα σε κάθε 
φύσης όργανα, συμβούλια, επιτροπές, αποστολές κ.λπ. 
στην Ελλάδα και στο εξωτερικό. 

18. Συγκροτεί μόνιμες ή ειδικές επιτροπές και ομάδες 
εργασίας για εξέταση θεμάτων σχετικών με το σκοπό 
και τη λειτουργία του φορέα. 

19. Με απόφασή του που λαμβάνεται με πλειοψηφία 
των τριών πέμπτων (3/5) του συνόλου των μελών του, 
μπορεί να μεταβιβάζει αρμοδιότητές του ή αρμοδιότη¬ 
τες του Προέδρου του, εκτός από τη λήψη αποφάσεων 
πολιτικής και στρατηγικής (όπως εκείνες που αφορούν 
στην Κ.Υ.Α. Οριοθέτησης, στο Κανονισμό Διοίκησης και 
Λειτουργίας, στο Σχέδιο Διαχείρισης, στον οικονομικό 

προϋπολογισμό και απολογισμό, στο ετήσιο πρόγραμμα 
δράσης και στους κανονισμούς οργάνωσης και λειτουρ¬ 
γίας του Φορέα), στον Πρόεδρο, σε ένα η περισσότερα 
μέλη του και στον Διευθυντή. Οι αρμοδιότητες αυτές 
αφορούν σε δικαιοδοσίες όπως: 

• Υπογραφή συμβάσεων του Φορέα με κάθε τρίτο (συ¬ 
νεργασίες με άλλους φορείς, αναθέσεις έργων κ.λπ.). 

• Υπογραφή εγγράφων του Φορέα που απευθύνονται 
σε δημόσιες αρχές ή την πολιτική ηγεσία των δημόσιων 
φορέων. 

• Υπογραφή εγγράφων του Φορέα που απευθύνονται 
σε τρίτους και με τα οποία αναλαμβάνονται καθ’ οιο- 
δήποτε τρόπο υποχρεώσεις για τον Φορέα. 

•Έγκριση κάθε είδους δημοσιευμάτων που ετοιμάζει 
και προωθεί ο Φορέας και που αφορούν άμεσα ή έμμεσα 
την προβολή και την εικόνα του.Έγκριση προγραμμάτων 
και ενεργειών επικοινωνίας, δημοσιότητας και προβολής 
του Φορέα. 

•Έγκριση του περιεχομένου των προτάσεων που ετοι¬ 
μάζει και απευθύνει ο Φορέας για την ανάληψη έργων. 
Έγκριση του περιεχομένου και των όρων των αντιστοί¬ 
χων συμβάσεων ανάληψης έργων. 

•Έγκριση διαμόρφωσης και τροποποίησης των εσω¬ 
τερικών συστημάτων λειτουργίας του Φορέα στα πλαί¬ 
σια και των εγκεκριμένων Κανονισμών. 

• Έγκριση της κατανομής του προσωπικού στις διά¬ 
φορες διοικητικές ενότητες του Φορέα. 

• Υπογραφή επιταγών πραγματοποίησης δαπανών του 
Φορέα και εξουσιοδότηση συγκεκριμένων στελεχών του 
Φορέα για την ευθύνη δεύτερης υπογραφής. 

• Έγκριση της σκοπιμότητας πραγματοποίησης δα¬ 
πανών του Φορέα που δεν προβλέπονται στον προ¬ 
ϋπολογισμό λειτουργίας του ή στον προϋπολογισμό 
επενδύσεών του ή στον προϋπολογισμό υλοποίησης 
των επιμέρους έργων του. 

• Έγκριση διενέργειας δαπανών εντός προϋπολογι¬ 
σμών αλλά άνω ορισμένου ύψους. 

20. Μεριμνά για την εξασφάλιση της δημοσιότητας και 
διαφάνειας των διαδικασιών λειτουργίας του φορέα με 
διάφορα μέτρα όπως η ενημέρωση του τοπικού πλη¬ 
θυσμού και φορέων για τον προγραμματισμό και τον 
προϋπολογισμό των εργασιών του, η δημοσιότητα για 
τις προσλήψεις προσωπικού, προμήθειες και αναθέσεις 
μελετών ή έργων. 

Αρθρο 4 

Προεδρείο του Δ.Σ. 

1. Ο Πρόεδρος του Δ.Σ. ορίζεται από τον Υπουργό 
Περιβάλλοντος, Χωροταξίας και Δημοσίων Έργων και 
είναι πρόσωπο με επιστημονικές γνώσεις και εμπειρία 
σε θέματα προστασίας του φυσικού περιβάλλοντος 
(άρθρο 15 παρ. 4α ν. 2742/1999). 

2. Κατά την πρώτη συνεδρίασή του, στην αρχή της 
θητείας του, το Δ.Σ. ορίζει με απόφαση που λαμβάνε- 
ται με απόλυτη πλειοψηφία των παρόντων, μεταξύ των 
μελών του, τον Αντιπρόεδρο και Γραμματέα του. 

3. Το Δ.Σ. μπορεί να αντικαταστήσει τον Αντιπρόε¬ 
δρο ή το Γ ραμματέα για σπουδαίο λόγο, με απόφαση 
που λαμβάνεται με απόλυτη πλειοψηφία των παρόντων 
μελών του. 

Αρθρο 5 

Αρμοδιότητες Προέδρου 

Ο Πρόεδρος του Δ.Σ.: 

1. Μεριμνά για τη υλοποίηση των αποφάσεων του 
Δ.Σ. 


2. Εκπροσωπεί το Φορέα σε κάθε αρχή. Με απόφαση 
του μπορεί να αναθέτει σε μέλη του Δ.Σ. την εκπρο¬ 
σώπηση του Φορέα σε διάφορες εκδηλώσεις, ημερίδες, 
συνέδρια κ.τ.λ. που οργανώνουν τρίτοι. 

3. Συγκαλεί σε συνεδρίαση το Δ.Σ. και καταρτίζει την 
ημερήσια διάταξη των συνεδριάσεων. Διευθύνει τις ερ¬ 
γασίες του Δ.Σ., λαμβάνει μέτρα για την τήρηση της 
τάξης και των κανονισμών, δίνει το λόγο στους ομιλητές 
και τον αφαιρεί. Θέτει τα θέματα σε ψηφοφορία και 
αναγγέλλει το αποτέλεσμα αυτής. Κηρύσσει την έναρξη 
και τη λήξη των συνεδριάσεων. 

4. Υπογράφει μαζί με τον Γ ραμματέα τα πρακτικά των 
συνεδριάσεων του Δ.Σ.. 

5. Επιλαμβάνεται θεμάτων αρμοδιότητας του Δ.Σ., 
όταν αυτό δεν μπορεί να συγκληθεί ή όταν δημιουρ- 
γείται προφανής κίνδυνος ή ζημιά των συμφερόντων 
του Φορέα, τα οποία φέρει για επικύρωση στην αμέσως 
επόμενη συνεδρίαση αυτού. 

6. Λαμβάνει κάθε μέτρο με το οποίο προωθούνται και 
προστατεύονται τα συμφέροντα του Φορέα. 

7. Είναι υπηρεσιακός και πειθαρχικός προϊστάμενος 
όλου του προσωπικού του Φορέα και επιβάλλει τις κατά 
τον κανονισμό προβλεπόμενες ποινές. 

8. Ασκεί τις αρμοδιότητες που του ανατίθενται με 
απόφαση του Δ.Σ. 

Αρθρο 6 

Αρμοδιότητες Αντιπροέδρου 

1. Ο Αντιπρόεδρος του Δ.Σ. αναπληρώνει τον Πρόεδρο 
σε όλα τα καθήκοντα του κάθε φορά που απουσιάζει 
ή κωλύεται. 

2. Αναλαμβάνει καθήκοντα που του ανατίθενται με 
απόφαση Δ.Σ.. 

Αρθρο 7 

Αρμοδιότητες Γ ραμματέα 

Ο Γραμματέας του Δ.Σ.: 

1. Μεριμνά και ευθύνεται για την τήρηση των πρακτι¬ 
κών των συνεδριάσεων του Δ.Σ. ακόμα και με χρήση 
οπτικοακουστικών μέσων και για την υπογραφή του 
βιβλίου πρακτικών από τον ίδιο, τον Πρόεδρο και τα 
παρόντα κατά τη συνεδρίαση μέλη του Δ.Σ.. 

2. Φροντίζει σε συνεργασία με τις υπηρεσίες για την 
τήρηση του αρχείου των εγγράφων του Δ.Σ.. 

3. Θέτει έγκαιρα υπόψη του Προέδρου του Δ.Σ. τα 
θέματα που απασχολούν τον Φορέα. 

4. Αναλαμβάνει τα καθήκοντα που του ανατίθενται με 
απόφαση του Δ.Σ.. 

Τον Γ ραμματέα του Δ.Σ. απάντα ή κωλυόμενο αναπλη¬ 
ρώνει μέλος του Δ.Σ. που ορίζεται με απόφασή του. 

Αρθρο 8 

Υποχρεώσεις Μελών Δ.Σ. 

1. Τα μέλη του Δ.Σ. έχουν υποχρέωση να συμμετέ¬ 
χουν σε όλες τις συνεδριάσεις του Δ.Σ. καθώς και στις 
συνεδριάσεις και εργασίες των Επιτροπών ή των συλ¬ 
λογικών Οργάνων, τα οποία έχουν ορισθεί από το Δ.Σ. 
ως εκπρόσωποι του Φορέα και γενικότερα να εκτελούν 
ευσυνείδητα τα καθήκοντά τους. 

2. Κάθε μέλος του Δ.Σ. εκφράζει την γνώμη του και 
ψηφίζει με απόλυτη ελευθερία, αποβλέποντας στην εξυ¬ 
πηρέτηση των συμφερόντων και την προαγωγή των 
σκοπών του Φορέα Διαχείρισης. 

3. Αν ένα μέλος του Δ.Σ. επιθυμεί να μην εκτελεί 
τις υποχρεώσεις του για διάστημα που υπερβαίνει τις 




22012 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


30 (τριάντα) ημέρες, πρέπει να έχει, προς τούτο, την 
έγκριση του Δ.Σ. 

4. Μέλος του Δ.Σ. δεν επιτρέπεται να συμμετέχει στη 
συζήτηση θέματος ή στην λήψη απόφασης του Δ.Σ. αν 
το ίδιο (αμέσως ή εμμέσως) ή συγγενής του εξ αίματος 
ή εξ αγχιστείας έως και δευτέρου βαθμού, έχει έννομο 
συμφέρον. 

5. Απόφαση που λαμβάνεται κατά παράβαση της προ¬ 
ηγούμενης παραγράφου είναι άκυρη. 

Άρθρο 9 

Αντικατάσταση μελών Δ.Σ. 

Τα μέλη του Δ.Σ. πριν από τη λήξη της θητείας τους, 
μπορούν να ανακληθούν και να αντικατασταθούν με 
απόφαση των φορέων που ορίστηκαν μόνον εφόσον 
ενεργούν με τρόπο που αντιβαίνει τους σκοπούς και 
τα καθήκοντα για τα οποία ορίστηκαν. 

Ενδεικτικά, λόγοι που είναι δυνατό να οδηγήσουν στην 
αντικατάσταση μέλους είναι: 

• Πράξεις οι οποίες αποδεδειγμένα βλάπτουν τα συμ¬ 
φέροντα του Φορέα 

• Η αδικαιολόγητη απουσία από τρεις συνεχόμενες 
τακτικές συνεδριάσεις του Δ.Σ. 

• Η κατ’ επανάληψη μη συμμόρφωση ή η αδικαιολόγη¬ 
τη άρνηση εκτέλεσης των αποφάσεων του Δ.Σ. 

• Η συστηματική παρακώλυση της λειτουργίας του 
Δ.Σ. 

Η αντικατάσταση μέλους του Δ.Σ. κατά τη διάρκεια 
της θητείας του, προϋποθέτει απόφαση του Δ.Σ. που 
λαμβάνεται με πλειοψηφία των τριών πέμπτων (3/5) του 
συνόλου των μελών του και αιτιολογημένη εισήγηση 
προς τον φορέα που τον όρισε και προς τον Υπουργό 
Περιβάλλοντος, Χωροταξίας και Δημοσίων Έργων Στη 
συνέχεια ορίζεται νέο μέλος με τη διαδικασία του άρ¬ 
θρου 2 παρ. 3 του παρόντος κανονισμού. 

Άρθρο 10 
Σύγκλιση Δ.Σ. 

1. Το Δ.Σ. συνεδριάζει τακτικά μια φορά κάθε δύο μή¬ 
νες, με εξαίρεση επείγουσες περιπτώσεις ύστερα από 
γραπτή πρόσκληση του Προέδρου, που επιδίδεται σε 
κάθε μέλος του Δ.Σ. τρεις (3) τουλάχιστον ημέρες πριν 
από την ημέρα που ορίζεται για την συνεδρίαση. Στην 
πρόσκληση ορίζονται η ημέρα και η ώρα της συνεδρί¬ 
ασης καθώς και τα θέματα της ημερήσιας διάταξης. 
Στην πρόσκληση μπορεί να προσαρτάται έκθεση με την 
παρουσίαση του περιεχομένου των θεμάτων. 

2. Το Δ.Σ. συνεδριάζει έκτακτα κάθε φορά που κρίνεται 
αναγκαίο από τον Πρόεδρο. Συνέρχεται επίσης μετά 
από αίτηση που υποβάλλεται από τέσσερα (4) τουλάχι¬ 
στον μέλη του. Στην αίτηση που απευθύνεται έγγραφα 
στον Πρόεδρο, αναφέρονται τα προς συζήτηση θέματα 
και οι λόγοι που δικαιολογούν την έκτακτη συνεδρίαση. 
Ο Πρόεδρος υποχρεούται να συγκαλέσει το Δ.Σ. μέσα 
σε επτά (7) ημέρες αφότου υποβληθεί η αίτηση. Σε 
περίπτωση άρνησής του το Δ.Σ. συγκαλείται από τα 
μέλη που υπέγραψαν τη αίτηση, στην έναρξη δε της 
συνεδρίασης αποφασίζεται η αναγκαιότητά της ή όχι. 

3. Σε εξαιρετικές και επείγουσες περιπτώσεις μπορεί 
η πρόσκληση που απευθύνεται σε κάθε μέλος του Δ.Σ., 
να είναι προφορική. Στην περίπτωση αυτή το Δ.Σ. απο¬ 
φασίζει για το κατεπείγον με πλειοψηφία των παρόντων. 
Στη συνεδρίαση εκτίθενται τα σχετικά έγγραφα με τα 
θέματα της ημερήσιας διάταξης. 


4. Οι συνεδριάσεις του Δ.Σ. είναι δημόσιες εκτός αν 
άλλως προβλέπεται στην πρόσκληση της ημερήσιας 
διάταξης. 

Άρθρο 11 

Απαρτία 

Το Δ.Σ. έχει απαρτία εφόσον τα μέλη που είναι παρό¬ 
ντα αποτελούν την απόλυτη πλειοψηφία του συνόλου 
των μελών του. Ελλείψει απαρτίας, το Δ.Σ. συνεδριάζει 
μετά από επτά (7) ημέρες με τα ίδια θέματα ημερήσι¬ 
ας διάταξης και αποφασίζει για τα θέματα που είναι 
γραμμένα στην αρχική πρόσκληση, εφόσον παρίστανται 
τουλάχιστον τέσσερα (4) μέλη του. 

Άρθρο 12 

Διαδικασία Συνεδρίασης - Συζήτηση 

1. Στις συνεδριάσεις προεδρεύει ο Πρόεδρος και από- 
ντος ή κωλυομένου αυτού, ο Αντιπρόεδρος. 

2. Πριν από την έναρξη της συνεδρίασης τα μέλη του 
Δ.Σ. υπογράφουν στο βιβλίο παρουσίας. 

3. Ο Πρόεδρος στην καθορισμένη, από την πρόσκληση, 
ώρα συνεδρίασης και αφού διαπιστώσει ότι υπάρχει 
απαρτία κηρύσσει την έναρξη της συνεδρίασης. Η απαρ¬ 
τία διαπιστούται από τον Πρόεδρο και μόνο πριν την 
έναρξη της συνεδρίασης. Τυχόν απουσίες στη συνέχεια 
θεωρούνται θετικοί ψήφοι για τα θέματα της ημερήσιας 
διάταξης. Αν δεν υπάρχει απαρτία, ο Πρόεδρος μπορεί 
να παρατείνει την έναρξη της συνεδρίασης κατά μισή 
ώρα, μετά την πάροδο της οποίας θεωρείται αυτοδικαί¬ 
ως ότι ματαιώνεται η συνεδρίαση. Ο Πρόεδρος λύει τη 
συνεδρίαση όταν δεν υπάρχει απαρτία και συντάσσεται 
σχετικό πρακτικό. 

4. Ο Πρόεδρος ανακοινώνει τις αιτήσεις ή άλλα έγ¬ 
γραφα που απευθύνονται στο Δ.Σ.. 

5. Τα μέλη του Δ.Σ. μπορούν να κάνουν οποιαδήποτε 
ανακοίνωση ή πρόταση που έχει σχέση με τις αρμοδι¬ 
ότητες του Δ.Σ., στο τέλος κάθε συνεδρίασης. 

6. Η συζήτηση για τις ανακοινώσεις αυτές αποκλείεται 
εκτός εάν συμφωνεί ο Πρόεδρος και εάν το Δ.Σ. με την 
απόλυτη πλειοψηφία του συνολικού αριθμού των μελών 
του αποφασίσει να συζητηθούν. 

7. Η σειρά της συζήτησης των θεμάτων μπορεί να 
αλλάξει με απόφαση του Προέδρου. 

8. Ο Πρόεδρος εκφωνεί το θέμα της ημερήσιας διά¬ 
ταξης. Κάθε θέμα αναπτύσσεται από τον εισηγητή που 
έχει οριστεί. Ο ορισμός ή μη του εισηγητή αποτελεί δι¬ 
ακριτική ευχέρεια του Προέδρου ή του Δ.Σ.. Ο Πρόεδρος 
καλεί τα μέλη που θέλουν να αναπτύξουν τις απόψεις 
τους επί των θεμάτων να το δηλώσουν προκειμένου να 
περιληφθούν από το Γραμματέα του Δ.Σ. στον κατάλο¬ 
γο των ομιλητών. Απαντήσεις ή διευκρινήσεις επί των 
θεμάτων γίνονται από τον εισηγητή ή τον Πρόεδρο του 
Δ.Σ. Είναι δυνατή η αντίκρουση ή η απάντηση από άλλο 
μέλος, εφόσον τεκμαίρεται η πιο ορθή και αντικειμενική 
τοποθέτηση επί του συγκεκριμένου θέματος. 

9. Κανένα από τα μέλη που γράφονται στον κατάλογο 
των ομιλητών δεν μπορεί να μιλήσει αν δεν πάρει άδεια 
από τον Πρόεδρο. 

Ο ομιλητής είναι ελεύθερος να αναπτύξει τις απόψεις 
του, εφόσον είναι εντός του θέματος που συζητείται. Σε 
άλλη περίπτωση ο Πρόεδρος έχει δικαίωμα να διακόψει 
τον ομιλητή ή να του αφαιρέσει το λόγο. 

10. Η συζήτηση κάθε θέματος τελειώνει όταν εξα¬ 
ντλούνται τα ονόματα του καταλόγου των ομιλητών 

ή παραιτηθούν οι ομιλητές από το λόγο. Ο Πρόεδρος 
στη συνέχεια ανακοινώνει ότι τελείωσε η συζήτηση του 
θέματος και καλεί το Δ.Σ. ν’ αποφασίσει. 

11. Διακοπή ψηφοφορίας για νέα επιχειρηματολογία 
δεν επιτρέπεται. Αιτιολόγηση ψήφου μπορεί να γίνεται 
πριν αρχίσει η ψηφοφορία και σε δύο (2) λεπτά το 
πολύ. 

12. Το Δ.Σ. έχει δικαίωμα ν’ αποφασίσει, μετά από σύμ¬ 
φωνη γνώμη του Προέδρου, των παριστάμενων μελών, 
ότι ένα θέμα που δεν είναι γραμμένο στην ημερήσια 
διάταξη πρέπει να συζητηθεί και να πάρει απόφαση γί 
αυτό με την ίδια πλειοψηφία. 

13. Αν κάποιο μέλος στην διάρκεια της συζήτησης ενός 
θέματος, θελήσει ν’ απαντήσει σε προσωπικό ζήτημα, 
ζητάει την άδεια του Προέδρου. Στην περίπτωση αυτή ο 
ομιλητής οφείλει να περιοριστεί αποκλειστικά στο προ¬ 
σωπικό ζήτημα, διαφορετικά του αφαιρείται ο λόγος. 

Αρθρο 13 

Υπηρεσιακές εισηγήσεις 

1. Οι υπηρεσιακές εισηγήσεις, υπομνήματα, αναφορές 
και άλλα έγγραφα σχετικά με τα θέματα ημερήσιας 
διάταξης εισάγονται στο Δ.Σ. δια του Διευθυντή, ο οποί¬ 
ος μπορεί να παρευρίσκεται στις συνεδριάσεις χωρίς 
δικαίωμα ψήφου. 

2. Ο Διευθυντής οφείλει να ενημερώνει το Δ.Σ. για 
το τρέχον έργο και λειτουργία του Φορέα και για την 
εκτέλεση των αποφάσεων που έχουν ληφθεί από το 
Δ.Σ. και για κάθε υπηρεσιακό ή / και λειτουργικό θέμα 
που αφορά το φορέα. 

Αρθρο 14 

Δημοσιότητα συνεδριάσεων του Δ.Σ. 

1. Οι συνεδριάσεις του Δ.Σ. είναι δημόσιες εκτός αν 
άλλως προβλέπεται στην πρόσκληση. Με πλειοψηφία 
των παριστάμενων μελών, μπορεί να αποφασίζεται για 
διεξαγωγή μη δημόσιας συνεδρίασης. 

2. Οι ακροατές και παρατηρητές, όταν υπάρχουν, κατά 
τις συνεδριάσεις του Δ.Σ., μπορούν να λαμβάνουν το 
λόγο με την άδεια του Προέδρου και εφ’ όσον έχει 
εξαντληθεί ο κατάλογος των ομιλητών μελών του Δ.Σ. 
Η διάρκεια της τοποθέτησης πρέπει να είναι συνοπτική 
και οπωσδήποτε σχετική με το συζητούμενο θέμα. 

Άρθρο 15 

Αποφάσεις - Ψηφοφορίες 

1. Το Δ.Σ παίρνει τις αποφάσεις του με πλειοψηφία 
των παρόντων, αν στον παρόντα κανονισμό η στον 
νόμο δεν ορίζεται διαφορετικά. Σε περίπτωση ισοψη- 
φίας υπερισχύει η ψήφος του Προέδρου. Σε κάθε άλλη 
περίπτωση αδυναμίας λήψης απόφασης το θέμα τίθεται, 
με απόφαση του Προέδρου, για συζήτηση σε επόμενη 
συνεδρίαση. 

2. Κάθε πρόταση που διαμορφώνεται κατά την συζήτη¬ 
ση τίθεται σε ψηφοφορία από τον Πρόεδρο. Ψηφίζεται 
μόνο μια φορά και στο σύνολό της. Αν διατυπώνεται 
αντίρρηση ως προς το αποτέλεσμα, αποφαίνεται και 
πάλι το Δ.Σ., αμέσως και χωρίς συζήτηση. 

3. Η ψηφοφορία στο Δ.Σ. είναι φανερή. Μυστική είναι 
η ψηφοφορία στις ακόλουθες περιπτώσεις: 

(α) για κάθε θέμα που αφορά στο πρόσωπο οποιου- 
δήποτε μέλους ή συγγενούς του μέχρι Β' βαθμού εξ’ 
αίματος ή εξ’ αγχιστείας. 


(β) για κάθε θέμα που μετά από πρόταση του Προ¬ 
έδρου ή της πλειοψηφίας των παρόντων μελών θα 
αποφασίσει το ίδιο το Δ.Σ. να διεξαχθεί μυστική ψη¬ 
φοφορία. 

4. Η μυστική ψηφοφορία γίνεται με ψηφοδέλτια. Πριν 
από κάθε μυστική ψηφοφορία ορίζονται δύο ψηφολέ¬ 
κτες, ανάμεσα στα μέλη του Δ.Σ.. Οι φάκελοι των ψη¬ 
φοδελτίων υπογράφονται από τον Πρόεδρο πριν από 
τη έναρξη της ψηφοφορίας. 

5. Στη φανερή ψηφοφορία, το Δ.Σ. αποφαίνεται με 
προφορική δήλωση ή με έγερση του χεριού. 

6. Για τον υπολογισμό της πλειοψηφίας λαμβάνεται 
υπόψη ο αριθμός των μελών που είναι παρόντες κατά 
την ψηφοφορία. Η αποχή από την ψηφοφορία δεν θεω¬ 
ρείται ψήφος. Η απουσία κατά την ψηφοφορία θεωρείται 
θετική ψήφος. 

Αρθρο 16 

Πρακτικά Συνεδρίασης 

1. Στην Συνεδρίαση του Δ.Σ. τηρούνται πρακτικά με τη 
ευθύνη και τη φροντίδα του Γραμματέα του Δ.Σ. και με 
την εποπτεία του Προέδρου. Καταχωρούνται με χρο¬ 
νολογική σειρά, από αρμόδιο υπάλληλο, που ορίζεται 
με απόφαση του Προέδρου του Δ.Σ., σε ειδικό βιβλίο, 
αριθμημένο και μονογραμμένο από τον Πρόεδρο και 
τον Γ ραμματέα. 

2. Τα πρακτικά κάθε συνεδρίασης παίρνουν ιδιαίτερο 
αύξοντα αριθμό. 

3. Στα πρακτικά καταχωρούνται οι αποφάσεις του Δ.Σ. 
και εφόσον ζητηθεί από τους συμβούλους, η αιτιολογία 
της γνώμης τους εφόσον διαφωνούν. Για να αποφεύ¬ 
γονται αμφισβητήσεις ως προς το περιεχόμενο των 
συζητήσεων, κρατούνται περιληπτικές σημειώσεις των 
πρακτικών της συνεδρίασης (θέμα, εισήγηση, συζήτηση, 
απόφαση και τυχόν σοβαρή διαφωνία όταν ζητηθεί) που 
μονογράφονται από τα μέλη που μετέχουν στη Συνε¬ 
δρίαση ή / και τηρούνται πλήρη πρακτικά με αξιοποίηση 
της τεχνολογίας. 

4. Είναι δυνατό να χρησιμοποιείται συσκευή ηχογρά¬ 
φησης για την μαγνητοφώνηση των συνεδριάσεων. Στην 
περίπτωση αυτή δεν τηρείται ειδικό βιβλίο πρακτικών, 
αλλά ο Πρόεδρος και ο Γραμματέας αριθμούν και μο¬ 
νογραφούν τα φύλλα χαρτιού που περιέχουν τα απο- 
μαγνητοφωνημένα κείμενα. Στο τέλος του έτους, τα 
πρακτικά αυτά βιβλιοδετούνται, με ευθύνη του αρμόδιου 
υπαλλήλου. Αν σε κάποια συνεδρίαση δεν χρησιμοποιη¬ 
θεί συσκευή ηχογράφησης, τηρούνται χειρόγραφα πρα¬ 
κτικά, τα οποία αντιγράφονται σε φύλλα χαρτιού, που 
έχουν τη μονογραφή του Προέδρου και του Γ ραμματέα 
και υπογράφονται από όλα τα παρόντα μέλη. Τα φύλλα 
αυτά παίρνουν αρίθμηση που αποτελεί συνέχεια της 
αρίθμησης των απομαγνητοφωνημένων κειμένων και 
βιβλιοδετούνται μαζί με τα κείμενα αυτά. 

5. Τα πρακτικά υπογράφονται απ’ όλα τα μέλη που 
μετέχουν στη συνεδρίαση κατά την αρχή της επόμενης 
συνεδρίασης που γίνεται η επικύρωσή τους. Όταν ένα 
μέλος αρνείται να υπογράψει, η άρνηση και η αιτιολογία 
της αναφέρονται στα πρακτικά. 

6. Οποιοσδήποτε έχει έννομο συμφέρον έχει δικαίωμα 
να ζητήσει επικυρωμένα αντίγραφα των πρακτικών και 
των αποφάσεων του Δ.Σ. Τα αντίγραφα των αποφάσεων 
χορηγούνται ύστερα από γραπτή αίτηση του ενδιαφε¬ 
ρομένου (στην οποία τεκμηριώνει επαρκώς τον λόγο 
της αίτησής του) και έγκριση του Προέδρου. 

Στα μέλη του Δ.Σ. χορηγούνται ύστερα από προφο¬ 
ρική αίτηση τους με ευθύνη του αρμοδίου υπαλλήλου 
ή του Γραμματέα. 

7. Αντίγραφα των Πρακτικών χορηγούνται μετά από 
έγκριση του Προέδρου και μόνον μετά από έγκριση της 
πλειοψηφίας, του Δ.Σ. για θέματα που συζητήθηκαν σε 
μη δημόσια συνεδρίαση. 

8. Οι αποφάσεις των συνεδριάσεων του Δ.Σ. υπογρά¬ 
φονται από τον Πρόεδρο. 

Άρθρο 17 
Επιτροπές του Δ.Σ. 

1. Το Δ.Σ. με απόφασή του έχει τη δυνατότητα να 
συγκροτεί, από μέλη του και με τη συμμετοχή τρίτων 
μόνιμες ή προσωρινές Επιτροπές, για την εκτέλεση θε¬ 
μάτων που το αφορούν. 

2. Οι επιτροπές σε κάθε περίπτωση εργάζονται στα 
πλαίσια του νόμου και των κατευθύνσεων και αποφά¬ 
σεων του Δ.Σ. 

3. Σε περίπτωση κατεπείγοντος θέματος ο Πρόεδρος 
μπορεί να συστήνει ολιγομελή επιτροπή για την εξέταση 
αυτού και σε επόμενη συνεδρίαση του Δ.Σ. φέρει αυτή 
προς επικύρωση. 

Αρθρο 18 

Επιτροπές προστατευόμενων αντικειμένων 

1. Το Δ.Σ., με απόφασή του, έχει τη δυνατότητα να 
συγκροτεί, από μέλη και μη μέλη του, Επιτροπές συμ¬ 
βουλευτικού χαρακτήρα, για την καλύτερη μελέτη και 
επεξεργασία εισηγήσεων στα θέματα που αφορούν σε 
ένα προστατευόμενο αντικείμενο, που υπάγεται στην 
αρμοδιότητα του φορέα ή σε μια υποπεριοχή της συ¬ 
νολικής προστατευόμενης γεωγραφικής ενότητας του 
φορέα. 

2. Ο αριθμός και τα μέλη των επιτροπών καθορίζονται 
με απόφαση του Δ.Σ. Μέλη των επιτροπών μπορεί να 
είναι αιρετά στελέχη της Αυτοδιοίκησης του κράτους, 
εκπρόσωποι κοινωνικών φορέων και επαγγελματικών 
οργανώσεων και πολίτες με αναγνωρισμένη δράση και 
γνώσεις στα αντίστοιχα προστατευόμενο αντικείμενα. 

3. Οι Επιτροπές προεδρεύονται από μέλος του Δ.Σ. 
που ορίζεται με απόφαση του Προέδρου του Φορέα και 
λειτουργούν υπό την εποπτεία του Προέδρου τους. 

Αρθρο 19 

Ομάδες εργασίας εθελοντών 

Το Δ.Σ. με απόφασή του έχει τη δυνατότητα να συ¬ 
γκροτεί, ομάδες εργασίας με τη συμμετοχή εθελοντών, 
που επιθυμούν να προσφέρουν τις υπηρεσίες τους και 
να συνδράμουν στην υλοποίηση των σκοπών του Φο¬ 
ρέα. 

Άρθρο 20 

Ερμηνεία - Μεταβολή του Κανονισμού 

1. Κάθε άλλη περίπτωση την οποία δεν προβλέπει ο 
Κανονισμός αυτός, ούτε η ισχύουσα νομοθεσία ρυθ¬ 
μίζεται με απόφαση του Δ.Σ., που λαμβάνεται με την 
απόλυτη πλειοψηφία του συνολικού αριθμού των μελών 
του. 

2. Μεταβολή, συμπλήρωση ή επέκταση των διατάξε¬ 
ων του Κανονισμού γίνεται με σχετική απόφαση του 


Διοικητικού Συμβουλίου και έγκριση του Υπουργού Πε¬ 
ριβάλλοντος, Χωροταξίας και Δημοσίων Έργων. 

Άρθρο 21 

Ισχύς του Κανονισμού 

Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 3 Νοεμβρίου 2005 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΈΡΓΩΝ 

ΣΤΑΥΡΟΣ ΕΛ. ΚΑΛΟΓΙΑΝΝΗΣ 
-♦- 

Αριθ. 45718 (2) 

Έγκριση Κανονισμού Οικονομικής Διαχείρισης του Φο¬ 
ρέα Διαχείρισης του Εθνικού Πάρκου Χελμού - Βου- 
ραϊκού. 

Ο ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 15 του ν. 2742/1999 «Χωρο¬ 
ταξικός σχεδιασμός και αειφόρος ανάπτυξη και άλλες 
διατάξεις» (Α’ 207), όπως συμπληρώθηκε με την παρ. 1 
του άρθρου 13 του ν. 3044/2002 «Μεταφορά Συντελεστή 
Δόμησης και ρυθμίσεις άλλων θεμάτων της αρμοδιό¬ 
τητας του Υπουργείου Περιβάλλοντος Χωροταξίας και 
Δημοσίων Έργων» (Α’ 197). 

2. Τις διατάξεις του άρθρου 90 του π.δ/τος 63/2005 
«Κωδικοποίηση της νομοθεσίας για την Κυβέρνηση και 
τα κυβερνητικά όργανα» (Α’ 98). 

3. Την υπ’ αριθμ. 4881/19.5.2004 απόφαση του 
Πρωθυπουργού και του Υπουργού Περιβάλλοντος, 
Χωροταξίας και Δημοσίων Έργων “Ανάθεση 
αρμοδιοτήτων Υπουργού Περιβάλλοντος, Χωροταξίας και 
Δημοσίων Έργων στους Υφυπουργούς Περιβάλλοντος, 
Χωροταξίας και Δημοσίων Έργων” (Β’ 754). 

4. Το από 22.12.2003 πρακτικό - απόφαση του Διοικη¬ 
τικού Συμβουλίου (Δ.Σ.) του Φορέα Διαχείρισης Εθνικού 
Πάρκου Χελμού - Βουραϊκού. 

5. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

Άρθρο 1 

Έγκριση και Αντικείμενο Κανονισμού 

Εγκρίνεται, όπως στα επόμενα άρθρα, ο Κανονισμός, 
με τον οποίο καθορίζονται οι κανόνες που διέπουν την 
οικονομική διοίκηση και διαχείριση του Φορέα Διαχεί¬ 
ρισης Χελμού - Βουραϊκού και το λογιστικό του σύ¬ 
στημα. 

Άρθρο 2 
Οικονομικό έτος 

Το οικονομικό έτος της διαχείρισης αντιστοιχεί στο 
φορολογικό έτος και με την λήξη του κλείνουν οι ετήσιοι 
λογαριασμοί και ενεργείται η απογραφή της περιουσί¬ 
ας του Φορέα σύμφωνα με τις διατάξεις του Κώδικα 
Βιβλίων και Στοιχείων (Κ.Β.Σ. π.δ. 186/1992). 

Άρθρο 3 

Οικονομικοί πόροι - Έσοδα 

Οικονομικοί πόροι του Φορέα είναι: 

α. Επιχορηγήσεις από το Υπουργείο Περιβάλλοντος, 
Χωροταξίας και Δημοσίων Έργων, άλλα υπουργεία, 
οργανισμούς και επιχειρήσεις του ευρύτερου δημοσί¬ 
ου τομέα, το ΕΤΕΡΠΣ και άλλα νομικά πρόσωπα που 
έχουν σχέση με την χρηματοδότηση της προστασίας 
του φυσικού περιβάλλοντος, καθώς και οργανισμούς της 
τοπικής αυτοδιοίκησης και των δύο βαθμών, σε βάρος 
του προϋπολογισμού τους. 

β. Ευρωπαϊκοί ή άλλοι πόροι από το εξωτερικό και 
εθνικοί πόροι που διατίθενται για την εκπόνηση προ¬ 
γραμμάτων, μελετών και ερευνών σχετικών με θέματα 
που ανάγονται στους σκοπούς και τις δραστηριότητες 
του φορέα διαχείρισης. 

γ. Πρόσοδοι από την εκμετάλλευση περιουσιακών 
στοιχείων, επιχορηγήσεις, δωρεές, κληρονομιές, κλη¬ 
ροδοσίες και κάθε είδους τακτικές ή έκτακτες εισφορές 
ημεδαπών ή αλλοδαπών, φυσικών ή νομικών προσώ¬ 
πων. 

δ. Έσοδα από την πώληση υλικών, εκδόσεων, δεδο¬ 
μένων και κάθε άλλου πνευματικού προϊόντος που πα¬ 
ράγει ή εκμεταλλεύεται ο φορέας διαχείρισης, καθώς 
και αμοιβές από την εκτέλεση ερευνών, μελετών κάθε 
είδους υπηρεσιών στα πλαίσια των σκοπών του για 
λογαριασμούς τρίτων. 

ε. Έσοδα που προέρχονται από την εκμετάλλευση 
και προβολή του προστατευομένου αντικειμένου, όπως 
έσοδα από εισιτήρια, ξεναγήσεις ομάδων επισκεπτών, 
προβολή και εκμετάλλευση οπτικοακουστικού υλικού, 
εκχώρηση σημάτων ποιότητας και συνεργασίας σε 
επιχειρήσεις. Από τα έσοδα αυτά, ποσοστό 30% απο¬ 
δίδεται ετησίως στο ΕΤΕΡΠΣ και διατίθεται αποκλει¬ 
στικά για την αναδιανομή πόρων μεταξύ των φορέων 
διαχείρισης. 

Άρθρο 4 
Προϋπολογισμός 

Η οικονομική διαχείριση του Φορέα ενεργείται με 
βάση τον προϋπολογισμό εσόδων και εξόδων. Ο προϋ¬ 
πολογισμός περιλαμβάνει απαραιτήτως: 

1. Έσοδα 

2. Έξοδα λειτουργίας (Σταθερά έξοδα) 

3. Έξοδα δράσης (Μεταβλητά έξοδα για δραστηριό¬ 
τητες ανταποδοτικές ή μη ανταποδοτικές) 

4. Επενδύσεις (έργα, πάγια). 

Ο Προϋπολογισμός καταρτίζεται από την οικονομική 
υπηρεσία δύο (2) μήνες πριν την έναρξη του οικονο¬ 
μικού έτους βάσει των προβλέψεων που στηρίζονται 
στο ετήσιο πρόγραμμα δράσης και σε οικονομικά ή 
άλλα στοιχεία που βρίσκονται στη διάθεση της οικο¬ 
νομικής υπηρεσίας ή προέρχονται από τις υπηρεσίες 
του Φορέα και υποβάλλεται προς έγκριση στο Διοικη¬ 
τικό Συμβούλιο. Ο προϋπολογισμός εγκρίνεται από το 
Διοικητικό Συμβούλιο του Φορέα μετά από εισήγηση 
του Διευθυντή. 

Τον προϋπολογισμό συνοδεύει εισηγητική έκθεση που 
περιλαμβάνει αιτιολόγηση των διαφόρων μεγεθών του. 
Η ψήφισή του από το Διοικητικό Συμβούλιο γίνεται δε¬ 
καπέντε (15) τουλάχιστον ημέρες πριν από την έναρξη 
του οικονομικού έτους. 


Μαζί με τον προϋπολογισμό μπορεί να καταρτίζεται 
και το ταμιακό πρόγραμμα στο οποίο υπολογίζονται 
διαχρονικά κατά την διάρκεια της προϋπολογιστικής 
περιόδου, οι χρηματικές εισροές και εκροές που προ¬ 
κύπτουν από την προγραμματισμένη δράση του Φορέα. 
Το ταμιακό πρόγραμμα καταρτίζεται από την οικονομική 
υπηρεσία. 

Άρθρο 5 

λογιστικά Βιβλία και Στοιχεία 

Για την παρακολούθηση των οικονομικών του, ο Φο¬ 
ρέας χρησιμοποιεί το διπλογραφικό λογιστικό σύστη¬ 
μα και τηρεί Βιβλία Γ' κατηγορίας του Κώδικα Βιβλίων 
Στοιχείων. 

Ο Φορέας έχει όλες τις υποχρεώσεις που προβλέ- 
πονται από τον Κ.Β.Σ. για τους επιτηδευματίες. Ο Φο¬ 
ρέας υποχρεούται στην έκδοση των προβλεπόμενων 
στοιχείων του Κώδικα Βιβλίων και Στοιχείων (Κ.Β.Σ. π.δ. 
186/1992). 

Τα κύρια και βοηθητικά λογιστικά βιβλία είναι τα 
εξής: 

5. Βιβλίο Απογραφών και Ισολογισμών 

6. Ημερολόγιο Ταμείου (εισπράξεων και πληρωμών) 

7. Ημερολόγιο Διαφόρων Πράξεων (πράξεων που δεν 
είναι ταμειακές) 

8. Γ ενικό Καθολικό 

9. Αναλυτικά Καθολικά 

10. Ισοζύγια Αναλυτικού και Γενικού Καθολικού 

11. Βιβλίο Μητρώο Παγίων 

12. Τα ημερολόγια Ταμείου και Διαφόρων Πράξεων 
τηρούνται ατύπως όχι θεωρημένα ως υποχρέωση. 

Στα ημερολόγια καταχωρούνται πρωτογενώς οι εγ¬ 
γραφές. Τα ημερολόγια Ταμείου και διαφόρων πράξεων 
μπορεί να ενοποιηθούν σε Γ ενικό Ημερολόγιο. 

Στο βιβλίο Απογραφών και Ισολογισμών καταχωρείται, 
στο τέλος κάθε χρήσης, η απογραφή των περιουσιακών 
στοιχείων του Φορέα, οι απαιτήσεις, τα διαθέσιμα και 
οι υποχρεώσεις του. 

Η απογραφή και η αποτίμηση των περιουσιακών στοι¬ 
χείων, απαιτήσεων, διαθέσιμων και υποχρεώσεων του 
Φορέα γίνεται με βάση τα άρθρα 27 και 28 του Κ.Β.Σ. 
(π.δ. 186/1992) όπως τροποποιήθηκε και ισχύει σήμερα. 
Επίσης, στο βιβλίο Απογραφών και Ισολογισμών, πρέ¬ 
πει να καταχωρείται στο τέλος της χρήσης, εκτός από 
την απογραφή, ο Ισολογισμός, η κατάσταση του λογα¬ 
ριασμού της Γ ενικής Εκμετάλλευσης και η κατάσταση 
λογαριασμού Αποτελεσμάτων Χρήσεως. 

Στο βιβλίο Μητρώου Παγίων καταχωρούνται αναλυ¬ 
τικά τα πάγια περιουσιακά στοιχεία η παρακολούθησή 
των οποίων γίνεται κατά κατηγορία παγίων σύμφωνα 
με το λογιστικό σχέδιο. Στο βιβλίο αυτό παρακολου- 
θούνται αναλυτικά και οι αποσβέσεις κάθε πάγιου πε¬ 
ριουσιακού στοιχείου. Οι πληροφορίες που πρέπει να 
υπάρχουν είναι: Κωδικός παγίου, ημερομηνία κτήσης, 
περιγραφή είδους, αξία κτήσης, βελτιώσεις, επεκτάσεις, 
αποσβέσεις, αναπόσβεστη αξία. Επίσης, στο βιβλίο αυτό 
παρακολουθούνται αναλυτικά και οι αποσβέσεις κάθε 
πάγιου περιουσιακού στοιχείου. 

Αρθρο 6 

Θεώρηση των λογιστικών βιβλίων και στοιχείων 

Τα λογιστικά βιβλία και στοιχεία του Φορέα θεω¬ 
ρούνται από την αρμόδια Δημόσια οικονομική εφορία 

(Δ.Ο.Υ.) της έδρας του Φορέα, από όπου λαμβάνεται ο 
Αριθμός Φορολογικού Μητρώου του Φορέα. 

Άρθρο 7 

Λογιστικό Σχέδιο - Μηχανογράφηση 

Ο Φορέας για την λογιστική παρακολούθηση εφαρ¬ 
μόζει το διπλογραφικό σύστημα με εφαρμογή του Γενι¬ 
κού Λογιστικού Σχεδίου, προσαρμοσμένο στις ανάγκες 
του. 

Για την ενημέρωση των λογαριασμών ισχύει η βασική 
αρχή της ύπαρξης παραστατικού (δικαιολογητικού), δη¬ 
λαδή του αποδεικτικού πραγματοποίησης του εσόδου, 
εξόδου, είσπραξης η πληρωμής, τιμολόγια, πιστωτικό 
σημείωμα, απόδειξη παροχής υπηρεσιών κ.λπ. που προ- 
βλέπονται σε κάθε περίπτωση από τον Κ.Β.Σ.. 

Στους αναλυτικούς λογαριασμούς της τελευταίας 
βαθμίδας καταχωρούνται τα εξής τουλάχιστον στοι¬ 
χεία: 

1. Ο αύξων αριθμός του παραστατικού, με το οποίο 
γίνεται η λογιστικοποίηση και καταχώρηση στο λογα¬ 
ριασμό αυτό του σχετικού ποσού 

2. Σύντομη αιτιολογία για την εγγραφή, δηλαδή για 
κάθε ποσό που καταχωρείται στην χρέωση η στην πί¬ 
στωση του λογαριασμού. 

Στους αναλυτικούς λογαριασμούς της τελευταίας 
βαθμίδας είναι υποχρεωτική η τήρηση αναλυτικών με¬ 
ρίδων σε καρτέλες. Οι λογαριασμοί της προτελευταίας 
βαθμίδας, μπορούν να ενημερώνονται μόνο με την συ¬ 
νολική κίνηση τόσο της χρέωσης όσο και της πίστωσης, 
των αντίστοιχων λογαριασμών της τελευταίας βαθμίδας 
(αναλυτικών), με την προϋπόθεση ότι οι αναλυτικοί λο¬ 
γαριασμοί θα ενημερώνονται στο τέλος κάθε μήνα. 

Για την εφαρμογή μηχανογραφικής επεξεργασίας των 
λογιστικών δεδομένων, πρέπει το μηχανογραφικό πρό¬ 
γραμμα εφαρμογής της Λογιστικής να περιλαμβάνει την 
ενημέρωση των λογαριασμών, που προβλέπονται από το 
Σχέδιο Λογαριασμών του Φορέα, με βάση ειδικά παρα¬ 
στατικά στοιχεία, που θα εκδίδει η οικονομική υπηρεσία 
και στα οποία θα απεικονίζονται όλες οι καθημερινές 
συναλλαγές του ταμείου. 

Το πρόγραμμα της Λογιστικής πρέπει να εξασφαλίζει 
ταυτόχρονη ενημέρωση των ημερολογίων (αναλυτικών 
και συγκεντρωτικών) και των καθολικών (αναλυτικών 
και Γενικού), καθημερινή λογιστική και ταμειακή συμ¬ 
φωνία για τις πράξεις της ημέρας, ισοζύγια (αναλυτικά 
και Γενικό) και όλες τις απαραίτητες για τις ανάγκες 
του Φορέα λογιστικές και στατιστικές πληροφορίες. Το 
πρόγραμμα πρέπει να ανταποκρίνεται στις απαιτήσεις 
των διατάξεων του Κ.Β.Σ. (π.δ. 186/1992). 

Η ταξινόμηση και κωδικοποίηση των καθημερινών οι¬ 
κονομικών πράξεων και άλλων λογιστικών εγγράφων 
τακτοποίησης των λογαριασμών και κατάρτισης του 
Ισολογισμού του Φορέα αποτελεί αρμοδιότητα και ευ¬ 
θύνη της οικονομικής υπηρεσίας του. 

Άρθρο 8 
Έγκριση Δαπάνης 

Για κάθε δαπάνη συντάσσεται Δελτίο Έγκρισης Δα¬ 
πάνης που υπογράφεται από τον Υπεύθυνο Οικονομι¬ 
κών υπηρεσιών και το Διευθυντή ή/και τον Πρόεδρο ή 
όπως άλλως οριστεί από το Διοικητικό Συμβούλιο του 
Φορέα. Στο Δελτίο έγκριση δαπάνης αναφέρεται του¬ 
λάχιστον το όνομα του δικαιούχου, η αιτιολογία καθώς 


και η σχετική απόφαση του Διοικητικού Συμβουλίου αν 
υπάρχει. 

Το Δελτίο Έγκρισης Δαπάνης μπορεί να εξειδικεύεται 
σε ιδιαίτερα δελτία (π.χ. Δελτίο Έγκρισης προμήθειας, 
Δελτίο Έγκρισης δαπάνης εκτέλεσης έργου κ.λπ.). 

Γ ια πάγιες και επαναλαμβανόμενες δαπάνες, όπως 
μισθοδοσία προσωπικού, αποδόσεις παρακρατούμενων 
φόρων, ασφαλιστικών ταμείων και λοιπών κρατήσεων, 
έξοδα τηλεπικοινωνιών, ηλεκτρικό ρεύμα, ταχυδρομι¬ 
κά έξοδα, ενοίκια, οδοιπορικά έξοδα, εκτός έδρας και 
αμοιβές μελών του Διοικητικού Συμβουλίου και των μο¬ 
νίμων Επιτροπών, κοινόχρηστα, εφόσον προσδιορίζονται 
από τις σχετικές αποφάσεις του Δ.Σ., δεν απαιτείται η 
έγκριση δαπάνης. 

Σε περιπτώσεις μελετών, ερευνών, έργων ή προμη¬ 
θειών που για την εκτέλεσή τους έχει οριστεί Επιβλέ- 
πων (επιτροπή ή φυσικό πρόσωπο) τότε την έγκριση 
δαπάνης συνοδεύει σχετικό εισηγητικό σημείωμα του 
Επιβλέποντα. 

Άρθρο 9 

Εντάλματα Πληρωμής 

Το Ένταλμα Πληρωμής εκδίδεται από το Λογιστήριο 
εις τριπλούν (3πλούν). Τα Εντάλματα Πληρωμής πρέπει 
να είναι προαριθμημένα. Για την έκδοση του χρηματικού 
εντάλματος γίνεται έλεγχος από το υπεύθυνο λογιστή 
για την νομιμότητα των δικαιολογητικών και την ύπαρξη 
της έγκρισης δαπάνης. 

Στο χρηματικό ένταλμα πληρωμής αναγράφονται τα 
στοιχεία του προσώπου προς το οποίο γίνεται η πλη¬ 
ρωμή, σύντομη αλλά σαφής αιτιολογία της πληρωμής, 
οι νόμιμες κρατήσεις το συνολικό ποσό αριθμητικά και 
ολογράφως. Στο ένταλμα πληρωμής επισυνάπτονται 
τα απαραίτητα δικαιολογητικά Το χρηματικό ένταλμα 
πληρωμής υπογράφεται από τον λογιστή ή τον ανα¬ 
πληρωτή του τον ταμία και τον δικαιούχο. 

Τα δικαιολογητικά πληρωμών μετρητής (τιμολόγια, 
κ.λπ.) πρέπει να ακυρώνονται με αναγραφή επ’ αυτών 
του αριθμού και της ημερομηνίας του αντιστοίχου 
εντάλματος πληρωμής. 

Στο Ένταλμα Πληρωμής αναγράφονται οι προς χρέ¬ 
ωση λογαριασμοί κατά κωδικό αριθμό σε τελευταία 
ανάλυση (δευτεροβάθμιος ή τριτοβάθμιος) με βάση το 
Σχέδιο Λογαριασμών του Φορέα. Σημειώνεται ότι παρα- 
πλεύρως του κάθε λογαριασμού για χρέωση αναγράφε¬ 
ται και το ποσό με το οποίο θα χρεωθεί ο λογαριασμός 
αυτός. 

Το Ένταλμα Πληρωμής εκτελείται από τον ταμία, ο 
οποίος σημειώνει την ημερομηνία πληρωμής, σφραγί¬ 
ζει και υπογράφει το Ένταλμα, αφού προηγουμένως 
βεβαιωθεί ότι έχει υπογράψει, ως λαβών, το πρόσωπο 
το οποίο αναφέρεται στο Ένταλμα Πληρωμής. Σε ιδι¬ 
αίτερη θέση του Εντάλματος Πληρωμής σημειώνονται 
τα επισυναπτόμενα δικαιολογητικά. 

Τα πρωτότυπα Εντάλματα Πληρωμής, μαζί με τα συ¬ 
νημμένα σε αυτά δικαιολογητικά αρχειοθετούνται από 
το Λογιστήριο κατά την ημερομηνία της πραγματικής 
πληρωμής τους. 

Η έκδοση του εντάλματος μπορεί να γίνεται μηχανο¬ 
γραφικά. Με την έκδοση του εντάλματος ενημερώνεται 
αυτόματα και το σύστημα του προϋπολογισμού. 

Τα Εντάλματα Πληρωμής που εκδίδονται για την απει¬ 
κόνιση ταμειακών συμψηφιστικών εγγραφών πρέπει να 
αναγράφουν στη θέση της υπογραφής του λαβόντος τη 

λέξη «ΣΥΜΨΗΦΙΣΜΟΣ» και να μνημονεύονται ο αριθμός 
και η ημερομηνία του αντίστοιχου Γραμματίου Είσπρα¬ 
ξης με το οποίο συμψηφίζονται. 

Αρθρο 10 

Γραμμάτια Είσπραξης 

Το Γραμμάτιο Είσπραξης εκδίδεται από το Λογιστήριο 
εις τριπλούν (3πλουν). Τα Γ ραμμάτια Είσπραξης πρέπει 
να είναι προαριθμημένα. Το πρωτότυπο του Γ ραμματίου 
Είσπραξης, προορίζεται για το ταμείο και στη συνέ¬ 
χεια παραδίδεται στο Λογιστήριο όπου αρχειοθετούνται 
κατά απόλυτη αριθμητική σειρά. 

Στο Γ ραμμάτιο Είσπραξης αναγράφονται οι προς πί¬ 
στωση λογαριασμοί κατά κωδικό αριθμό σε τελευταία 
ανάλυση (δευτεροβάθμιος ή τριτοβάθμιος) με βάση το 
Σχέδιο Λογαριασμών του Φορέα. Στο Γραμμάτιο Εί¬ 
σπραξης αναγράφονται επίσης τα στοιχεία του Φορέα 
από τον οποίο πραγματοποιείται η είσπραξη, σύντομη 
αλλά σαφής αιτιολογία της είσπραξης και το συνολικό 
ποσό αριθμητικά και ολογράφως. Παραπλεύρως του 
λογαριασμού προς πίστωση αναγράφεται και το ποσό 
με το οποίο θα πιστωθεί ο λογαριασμός αυτός. 

Το Γ ραμμάτιο Είσπραξης υπογράφεται από αυτόν που 
το εξέδωσε (Λογιστήριο). Το Γραμμάτιο Είσπραξης υπο¬ 
γράφεται από αυτόν που καταβάλλει τα χρήματα και 
σφραγίζεται και υπογράφεται από τον ταμία του Φορέα. 
Το ταμείο πρέπει να εφοδιαστεί με σφραγίδα με ημε¬ 
ρομηνία. Με τη σφραγίδα αυτή θα ακυρώνει και όλα τα 
επισυναπτόμενα δικαιολογητικά, τόσο στα Γραμμάτια 
Είσπραξης όσο και στα Εντάλματα Πληρωμής. 

Στο Γ ραμμάτιο Είσπραξης σημειώνονται, σε ιδιαίτερη 
θέση, τα επισυναπτόμενα δικαιολογητικά. 

Το πρώτο αντίγραφο του Γραμματίου Είσπραξης πα- 
ραδίδεται στον καταβάλλοντα το χρηματικό ποσό, σαν 
απόδειξη είσπραξης. Το δεύτερο αντίγραφο παραμένει 
στο στέλεχος. 

Τα Γ ραμμάτια Είσπραξης που εκδίδονται για την απει¬ 
κόνιση ταμειακών συμψηφιστικών εγγραφών πρέπει να 
αναγράφουν στη θέση της υπογραφής του καταβάλλο- 
ντος τη λέξη «ΣΥΜΨΗΦΙΣΜΟΣ» και να μνημονεύεται ο 
αριθμός και η ημερομηνία του αντίστοιχου Εντάλματος 
Πληρωμής με το οποίο συμψηφίζεται. 

Αρθρο 11 

Δελτία Συμψηφιστικών Εγγραφών 

Τα Δελτία Συμψηφιστικών Εγγραφών εκδίδονται από 
το Λογιστήριο εις τριπλούν (3πλουν) και είναι προα- 
ριθμημένα. 

Στο Δελτίο Συμψηφιστικής Εγγραφής καταχωρούνται 
αναλυτικά οι προς χρέωση και πίστωση λογαριασμοί 
κατά κωδικό αριθμό σε τελευταία ανάλυση (δευτερο¬ 
βάθμιος ή τριτοβάθμιος). Στο Δελτίο Συμψηφιστικής 
Εγγραφής αναφέρεται σύντομη αλλά σαφής αιτιολογία 
για τη λογιστική εγγραφή που περιλαμβάνεται σε αυτό. 
Επίσης σε ιδιαίτερη θέση σημειώνονται τα επισυναπτό- 
μενα δικαιολογητικά. 

Τα δικαιολογητικά εγγραφών (τιμολόγια κ.λπ.) πρέπει 
να ακυρώνονται με αναγραφή επ’ αυτών του αριθμού 
και της ημερομηνίας του αντιστοίχου δελτίου συμψη- 
φιστικής εγγραφής. 

Το Δελτίο Συμψηφιστικής Εγγραφής υπογράφεται από 
αυτόν που το συνέταξε (Λογιστήριο). Το πρωτότυπο 
Δελτίο Συμψηφιστικής Εγγραφής με τα συνημμένα σε 


αυτό δικαιολογητικά, αρχειοθετείται από το Λογιστήριο 
κατά απόλυτη αριθμητική σειρά. Το πρώτο αντίγραφο 
προορίζεται για τη Μηχανογράφηση και το δεύτερο 
αντίγραφο παραμένει στο στέλεχος. Εάν όμως χρησι¬ 
μοποιείται ειδικό Δελτίο Συμψηφιστικών Εγγραφών για 
την ενημέρωση της Μηχανογράφησης τότε το Δελτίο 
Συμψηφιστικής Εγγραφής πρέπει να εκδίδεται εις δι- 
πλούν (2πλούν). 

Αρθρο 12 
Τ αμείο 

Το Ταμείο του Φορέα ενεργεί τις εισπράξεις και πλη¬ 
ρωμές του και έχει την ευθύνη για τη διαχείριση των 
χρηματικών διαθέσιμων. 

Το ταμείο είναι υποχρεωμένο να τηρεί και να ενημε¬ 
ρώνει καθημερινά το Βιβλίο Εισπράξεων και Πληρωμών. 
Στο βιβλίο αυτό καταχωρείται, μετά το ημερήσιο κλεί¬ 
σιμο του Ταμείου και το προς εξίσωση υπόλοιπο. 

Ο ταμίας είναι υποχρεωμένος να καταχωρεί καθημερι¬ 
νά στο Βιβλίο Ταμείου στη σελίδα των εισπράξεων όλα 
τα Γ ραμμάτια Είσπραξης που εκδόθηκαν και εισπράχθη- 
καν και στη σελίδα των Πληρωμών, όλα τα εκτελούμενα 
από αυτόν Εντάλματα Πληρωμής. 

Στο τέλος κάθε μέρας ενεργείται η συμφωνία του τα¬ 
μείου και προσδιορίζεται το υπόλοιπο των χρηματικών 
διαθεσίμων, που πρέπει να έχει ο Ταμίας στο χρηματο¬ 
κιβώτιο του, δηλαδή αθροίζονται όλες οι εισπράξεις της 
ημέρας, όλες οι πληρωμές και προστίθεται στο ποσό 
των εισπράξεων το υπόλοιπο μετρητών της προηγού¬ 
μενης ημέρας και προσδιορίζεται το υπόλοιπο. 

Μετά από το κλείσιμο της ημέρας, παραδίδονται τα 
Γ ραμμάτια Είσπραξης και τα Εντάλματα Πληρωμής και 
λοιπά στοιχεία (π.χ. Αποδείξεις Πληρωμής) στο Λογιστή¬ 
ριο για την μηχανογραφική τους επεξεργασία. 

Το Λογιστήριο με τη Μηχανογράφηση θα έχει στη 
διάθεσή του, μετά την επεξεργασία των Γραμματίων 
Είσπραξης και Ενταλμάτων Πληρωμής, κατάσταση των 
εισπράξεων και πληρωμών της ημέρας που θα πρέπει 
να συμφωνούν με το Βιβλίο Ταμείου. 

Αρθρο 13 

Πληρωμές - Δικαιολογητικά 

Για κάθε πληρωμή δαπάνης που διενεργεί ο ταμίας 
πρέπει να υπάρχει η Έγκριση Δαπάνης και το σχετικό 
Ένταλμα Πληρωμής που εκδίδεται από την οικονομική 
υπηρεσία, νομίμως υπογεγραμμένα. Στο ένταλμα αυτό 
επισυνάπτονται τα απαραίτητα δικαιολογητικά έγγρα¬ 
φα από τα οποία προκύπτει σαφώς το δικαίωμα του 
δικαιούχου και το χρηματικό ποσό. 

Οι πληρωμές γίνονται εφόσον υπάρχουν τα στοιχεία 
που προβλέπονται, από τον παρόντα κανονισμό και από 
τον Κώδικα Βιβλίων και Στοιχείων (Δελτία αποστολής, 
Τιμολόγια, Τιμολόγια παροχής υπηρεσιών, Απόδειξη 
δαπάνης κ.λπ.). 

Την ευθύνη της πληρότητας, νομιμότητας και εγκυ- 
ρότητας των δικαιολογητικών έχει ο υπεύθυνος της 
οικονομικής υπηρεσίας. 

Το Ένταλμα Πληρωμής εκτελείται από τον ταμία, ο 
οποίος σημειώνει την ημερομηνία πληρωμής, σφραγί¬ 
ζει και υπογράφει το Ένταλμα, αφού προηγουμένως 
βεβαιωθεί ότι έχει υπογράψει, ως λαβών, το πρόσωπο 
το οποίο αναφέρεται στο Χρηματικό Ένταλμα Πληρω¬ 
μής. 

Κάθε πληρωμή προς τον ενδιαφερόμενο μπορεί να 
γίνεται με μετρητά ή με επιταγή στο όνομα του δικαιού¬ 
χου η οποία υπογράφεται από τον έχοντα αρμοδιότητα 
σύμφωνα με απόφαση του Διοικητικού Συμβουλίου. Στις 
επιταγές πρέπει να αναγράφεται πάντα το όνομα του 
δικαιούχου και σε καμία περίπτωση τρίτου προς τη 
συναλλαγή προσώπου. 

Για διάφορα μικροέξοδα και αναλώσιμα για τις κα¬ 
θημερινές ανάγκες της λειτουργίας του Φορέα μέχρι 
ποσού 300 (τριακοσίων) Ευρώ και εφόσον εξοφλούνται 
«μετρητοίς» δεν είναι απαραίτητη η έκδοση εντάλματος 
αρκεί η αναγραφή «μετρητοίς» επί του τιμολογίου. 

Άρθρο 14 

Οικονομικός απολογισμός - Ισολογισμός 

Με τη λήξη του οικονομικού έτους κλείνονται οι ετή¬ 
σιοι λογαριασμοί, γίνεται η απογραφή της περιουσίας 
του Φορέα και μέσα στο τρίμηνο από την λήξη του 
οικονομικού έτους συντάσσεται ο ισολογισμός και ο 
απολογισμός καθώς και τα αποτελέσματα χρήσεως. Ο 
ισολογισμός και τα αποτελέσματα χρήσεως υπογράφο¬ 
νται από τον Πρόεδρο, το Διευθυντή και τον Υπεύθυνο 
της Οικονομικής υπηρεσίας. 

Ο ισολογισμός και ο απολογισμός συνοδεύονται από 
αναλυτική έκθεση πεπραγμένων του Δ.Σ. που περιλαμ¬ 
βάνει αιτιολόγηση και ανάλυση των εσόδων και εξόδων, 
των αποτελεσμάτων της χρήσης και της δημιουργίας 
των αποθεματικών. Στον απολογισμό απεικονίζεται ο 
βαθμός της επιτυχίας των διαφόρων προβλέψεων του 
προϋπολογισμού στο ίδιο διάστημα. 

Ο οικονομικός απολογισμός μαζί με την έκθεση πε¬ 
πραγμένων του Δ.Σ. υποβάλλεται δια του Προέδρου 
του Δ.Σ. στον Υπουργό Περιβάλλοντος, Χωροταξίας και 
Δημοσίων Έργων και στον Υπουργό Οικονομικών, μαζί 
με την έκθεση των ορκωτών ελεγκτών. 

Άρθρο 15 

Εσωτερικός Έλεγχος 

Ο εσωτερικός έλεγχος γίνεται από τον Υπεύθυνο της 
οικονομικής υπηρεσίας και αφορά: 

1. Εάν τηρήθηκαν οι προβλεπόμενες από τον κανονι¬ 
σμό και τις διατάξεις της νομοθεσίες διαδικασίες. 

2. Εάν τα οικεία δικαιολογητικά που στηρίζουν την δα¬ 
πάνη έχουν εκδοθεί κανονικά και φέρουν τις υπογραφές 
των συμπραττόντων υπηρεσιακών οργάνων. 

3. Αν τα δικαιολογητικά των δαπανών είναι έγκυρα και 
έχουν εκδοθεί σύμφωνα με τις διατάξεις του παρόντα 
κανονισμού και των διατάξεων του Κ.Β.Σ. (ΠΔ 186/92). 

4. Αν έγιναν οι νόμιμες κρατήσεις υπέρ του Δημο¬ 
σίου και τρίτων και αποδόθηκαν αυτές νομίμως και 
εμπρόθεσμα. 

5. Την σωστή τήρηση των λογαριασμών του λογιστι¬ 
κού Σχεδίου και του Προϋπολογισμού. 

Άρθρο 16 

Τακτικός και έκτακτος εξωτερικός έλεγχος 

Ο οικονομικός και διαχειριστικός εξωτερικός έλεγχος 
του Φορέα διαχείρισης ενεργείται με τη διαδικασία που 
ορίζεται από τις κείμενες διατάξεις περί Σώματος Ορ¬ 
κωτών Ελεγκτών. 

Οι ορκωτοί ελεγκτές, που ασκούν τον τακτικό έλεγχο, 
υποβάλλουν μέχρι το τέλος Ιουνίου κάθε έτους έκθε¬ 
ση για την οικονομική διαχείριση και τον απολογισμό 


του έτους που έληξε. Οι εκθέσεις υποβάλλονται δια 
του Προέδρου του Δ.Σ. στον Υπουργό Περιβάλλοντος, 
Χωροταξίας και Δημοσίων Έργων και στον Υπουργό 
Οικονομικών. 

Οι παραπάνω Υπουργοί μπορούν να ζητήσουν οπο¬ 
τεδήποτε έκτακτο έλεγχο της οικονομικής διαχείρισης 
του Φορέα. 

Άρθρο 17 

Ερμηνεία - Τροποποίηση του Κανονισμού 

Ερμηνεία διατάξεων του Κανονισμού ή κάθε άλλη πε¬ 
ρίπτωση ζητήματος οικονομικής διαχείρισης, την οποία 
δεν προβλέπει ο Κανονισμός αυτός ούτε η ισχύουσα 
νομοθεσία, αντιμετωπίζεται με απόφαση του Δ.Σ. 

Μεταβολή, συμπλήρωση ή τροποποίηση των διατά¬ 
ξεων του Κανονισμού γίνεται με σχετική απόφαση του 
Διοικητικού Συμβουλίου (Δ.Σ.) του Φορέα και έγκριση 
του νέου κανονισμού με απόφαση του Υπουργού Περι¬ 
βάλλοντος, Χωροταξίας και Δημοσίων Έργων. 

Άρθρο 18 

Ισχύς του Κανονισμού 

1. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

2. Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα 3 Νοεμβρίου 2005 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΈΡΓΩΝ 

ΣΤΑΥΡΟΣ ΕΛ. ΚΑΛΟΓΙΑΝΝΗΣ 
-♦- 

Αριθ. 45719 (3) 

Έγκριση Κανονισμού Αειτουργίας Υπηρεσιών και Προ¬ 
σωπικού του Φορέα Διαχείρισης Εθνικού Πάρκου 
Χελμού - Βουραϊκού. 

Ο ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 15 του ν. 2742/1999 «Χωρο¬ 
ταξικός σχεδιασμός και αειφόρος ανάπτυξη και άλλες 
διατάξεις» (Α’ 207), όπως συμπληρώθηκε με την παρ. 1 
του άρθρου 13 του ν. 3044/2002 «Μεταφορά Συντελεστή 
Δόμησης και ρυθμίσεις άλλων θεμάτων της αρμοδιό¬ 
τητας του Υπουργείου Περιβάλλοντος Χωροταξίας και 
Δημοσίων Έργων» (Α’ 197). 

2. Τις διατάξεις του άρθρου 90 του π.δ/τος 63/2005 
«Κωδικοποίηση της νομοθεσίας για την Κυβέρνηση και 
τα κυβερνητικά όργανα» (Α’ 98). 

3. Την υπ’ αριθμ. 4881/19.5.2004 απόφαση του 
Πρωθυπουργού και του Υπουργού Περιβάλλοντος, 
Χωροταξίας και Δημοσίων Έργων «Ανάθεση 
αρμοδιοτήτων Υπουργού Περιβάλλοντος, Χωροταξίας και 
Δημοσίων Έργων στους Υφυπουργούς Περιβάλλοντος, 
Χωροταξίας και Δημοσίων Έργων» (Β’ 754). 

4. Το από 22.12.2003 πρακτικό - απόφαση του Διοικητι¬ 
κού Συμβουλίου του Φορέα Διαχείρισης Εθνικού Πάρκου 
Χελμού - Βουραϊκού. 

5. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

Εγκρίνεται, όπως στα επόμενα άρθρα, ο κανονισμός 
λειτουργίας, υπηρεσιών και προσωπικού του Φορέα 

Διαχείρισης Εθνικού Πάρκου Χελμού - Βουραϊκού, που 
ιδρύθηκε με την παρ. 10 του άρθρου 15 του ν. 2742/1999 
(Α’ 207), όπως συμπληρώθηκε με την παρ. 1 του άρθρου 
13 του ν. 3044/2002 (Α’ 197). 

ΚΕΦΑΛΑΙΟ Α’ 

ΔΙΑΤΑΞΕΙΣ ΠΕΡΙ ΤΟΥ ΚΑΝΟΝΙΣΜΟΥ 

Αρθρο 1 

Περιεχόμενο του Κανονισμού 

Με τον παρόντα Κανονισμό καθορίζεται η οργανω¬ 
τική διάρθρωση των υπηρεσιών, οι αρμοδιότητες των 
υπηρεσιών και των προϊσταμένων τους, οι κατηγορίες, 
τα προσόντα, οι θέσεις, οι διαδικασίες πρόσληψης, ο 
τρόπος υπολογισμού των αποδοχών, οι οποίες καθο¬ 
ρίζονται με Κοινή Απόφαση των Υπουργών Οικονομίας 
και Οικονομικών και Περιβάλλοντος, Χωροταξίας και 
Δημοσίων Έργων, οι όροι εργασίας και εξέλιξης του 
προσωπικού, οι διαδικασίες αξιολόγησης, το πειθαρ¬ 
χικό δίκαιο και γενικά ρυθμίζονται οι εργασιακές σχέ¬ 
σεις των εργαζομένων στο Φορέα Διαχείρισης Χελμού 
- Βουραϊκού. 

Άρθρο 2 

Ερμηνεία - Τροποποίηση του Κανονισμού 

1. Ο αριθμός των θέσεων προσωπικού του Φορέα ορί¬ 
ζεται με κοινή απόφαση των Υπουργών Εσωτερικών, 
Δημόσιας Διοίκησης και Αποκέντρωσης, Οικονομίας και 
Οικονομικών και Περιβάλλοντος, Χωροταξίας και Δημο- 
σίωνΈργων, βάσει της οργανωτικής διάρθρωσης - κατα¬ 
νομής προσωπικού του ΠΑΡΑΡΤΗΜΑΤΟΣ 1 που αποτελεί 
αναπόσπαστο τμήμα του παρόντος Κανονισμού. 

2. Ερμηνεία διατάξεων του Κανονισμού ή κάθε άλλη 
περίπτωση ζητήματος προσωπικού, την οποία δεν προ¬ 
βλέπει ο Κανονισμός αυτός ούτε η ισχύουσα εργατική 
νομοθεσία, αντιμετωπίζεται με απόφαση του Δ.Σ. 

3. Μεταβολή, συμπλήρωση ή τροποποίηση των δια¬ 
τάξεων του παρόντος Κανονισμού γίνεται με σχετική 
απόφαση του Δ.Σ. του Φορέα και έγκριση του νέου 
Κανονισμού με απόφαση του Υπουργού Περιβάλλοντος, 
Χωροταξίας και Δημοσίων Έργων. 

Αρθρο 3 
Γενικές διατάξεις 

1. Στις διατάξεις του Κανονισμού αυτού υπάγονται 
όλοι οι απασχολούμενοι με σχέση εξαρτημένης εργα¬ 
σίας (σχέση εργασίας ιδιωτικού δικαίου αορίστου και 
ορισμένου χρόνου). 

2. Οι διατάξεις του Κανονισμού συμπληρώνουν τις 
ατομικές συμβάσεις εργασίας και εφαρμόζονται μόνο 
εφόσον δεν έρχονται σε αντίθεση με την εργατική νο¬ 
μοθεσία και τις επί μέρους συλλογικές συμβάσεις ερ¬ 
γασίας, διαιτητικές και υπουργικές αποφάσεις. 

3. Πριν από κάθε πρόσληψη ο ενδιαφερόμενος λαμβά¬ 
νει γνώση του Κανονισμού αυτού και υποβάλει δήλωση 
αποδοχής του ως αναπόσπαστο προσάρτημα της ατο¬ 
μικής σύμβασης εργασίας. Η αποδοχή αυτή αποτελεί 
προϋπόθεση σύναψης σύμβασης εργασίας μεταξύ του 
Φορέα και του προσλαμβανόμενου. 


ΚΕΦΑΛΑΙΟ Β’ 

ΟΡΓΑΝΩΤΙΚΗ ΔΙΑΡΘΡΩΣΗ ΥΠΗΡΕΣΙΩΝ / 
ΑΡΜΟΔΙΟΤΗΤΕΣ ΔΙΟΙΚΗΤΙΚΩΝ ΕΝΟΤΗΤΩΝ 
ΚΑΙ ΟΡΓΑΝΩΝ 

Αρθρο 4 

Οργανωτική διάρθρωση των υπηρεσιών 

1. Τα διαδοχικά ιεραρχικά επίπεδα διάρθρωσης των 
υπηρεσιών είναι: 

- Διεύθυνση 

- Τμήμα ή αυτοτελές Γ ραφείο (Γ ραφείο που υπάγεται 
στη Διεύθυνση) 

- Γραφείο (υπαγόμενο σε Τμήμα) 

Οι αντίστοιχοι υπεύθυνοι των προηγούμενων ιεραρ¬ 
χικών επιπέδων ονομάζονται Διευθυντής, Υπεύθυνος 
Τμήματος και Υπεύθυνος Γραφείου. 

2. Οι διοικητικές ενότητες των υπηρεσιών του Φορέα 
είναι: 

Κεντρική υπηρεσία 

■ Διεύθυνση 

- Γ ραφείο Νομικής υποστήριξης 

■ Τμήμα Επιχειρησιακού Σχεδιασμού και Διοίκησης 

- Γ ραφείο Διοικητικών και Οικονομικών Υπηρεσιών 

- Γ ραφείο Επιχειρησιακού Σχεδιασμού και Προγραμ¬ 
ματισμού 

■ Τμήμα Ολοκληρωμένης Διαχείρισης Περιβάλλοντος 

- Γ ραφείο Εποπτείας / Φύλαξης του Εθνικού Πάρκου 
Χελμού - Βουραϊκού 

- Γραφείο Παρακολούθησης Παραμέτρων Περιβάλ¬ 
λοντος 

- Γραφείο Τεχνικών Παρεμβάσεων / Τεχνικής Υπο¬ 
στήριξης 

■ Τμήμα Πληροφόρησης, Δημοσιότητας και Εκπαίδευ¬ 
σης. 

Παραρτήματα των υπηρεσιών του Φορέα 

Μετά από απόφαση του Δ.Σ. μπορούν να αποκε¬ 
ντρώνονται Υπηρεσίες του Φ.Δ. με σύσταση Γ ραφείων 
(Παραρτημάτων) είτε στη περιοχή ευθύνης του Φ.Δ. 
είτε όπου αλλού κριθεί τεκμηριωμένα αναγκαίο με την 
απόφαση του Δ.Σ. 

Το οργανόγραμμα του Φορέα φαίνεται στο ΠΑΡΑΡ¬ 
ΤΗΜΑ, το οποίο αποτελεί αναπόσπαστο μέρος του πα¬ 
ρόντος κανονισμού. 

3. Με απόφαση του Δ.Σ., τα Τμήματα που προβλέ- 
πονται στον παρόντα κανονισμό, είναι δυνατό να δι¬ 
αρθρώνονται σε Γραφεία, στα οποία να κατανέμονται 
και να εξειδικεύονται ορισμένες από τις αρμοδιότητες 
των Τμημάτων. 

4. Τα Παραρτήματα των υπηρεσιών του Φορέα συ¬ 
γκροτούνται σε επίπεδο Τμήματος ή αυτοτελούς Γρα¬ 
φείου. Τα Παρατήματα, επιπέδου αυτοτελούς Γ ραφείου 
μπορούν να συστήνονται με απόφαση του Δ.Σ.. 

5. Τα προηγούμενα επίπεδα διοίκησης και οι διοικητι¬ 
κές ενότητες συμπληρώνονται από τα εξής όργανα: 

- Συμβούλιο προγραμματισμού 

- Ολομέλεια Τμήματος 

- Διατμηματικές Ομάδες Έργου. 

Άρθρο 5 

Αρμοδιότητες Διεύθυνσης 

Η Διεύθυνση των υπηρεσιών του Φορέα ασκείται από 
τον Διευθυντή που είναι υπεύθυνος έναντι του Δ.Σ. για 
την ανάπτυξη των εργασιών και για την αποτελεσματική 

και αποδοτική λειτουργία και δράση του Φορέα, σύμ¬ 
φωνα με την Κ.Υ.Α. οριοθέτησης της προστατευόμενης 
περιοχής, του Κανονισμού Διοίκησης και Λειτουργίας, 
το Σχέδιο Διαχείρισης, τα ετήσια Προγράμματα δράσης 
και τους νόμους του Κράτους. Στα πλαίσια της ευθύ¬ 
νης αυτής η Διεύθυνση μεριμνά για την εφαρμογή των 
αποφάσεων του Δ.Σ. και προβαίνει σε κάθε ενέργεια και 
μέτρο που προωθεί την αποτελεσματικότερη λειτουρ¬ 
γία και δράση του Φορέα, με βάση και τις προηγούμενες 
αποφάσεις. 

Στην Διεύθυνση των υπηρεσιών του Φορέα υπάγονται 
άμεσα οι Υπεύθυνοι των Τμημάτων της Κεντρικής υπη¬ 
ρεσίας, οι Υπεύθυνοι των αυτοτελών Γραφείων και οι 
Υπεύθυνοι των Παραρτημάτων. Το Διευθυντή απάντα ή 
κωλυόμενο αναπληρώνει ο Υπεύθυνος Τμήματος που 
ορίζεται με απόφαση του Δ.Σ.. 

Στη περίπτωση μη ύπαρξης Διευθυντή, τα καθήκοντα 
(βασικές αρμοδιότητες) ανατίθενται με απόφαση του 
Προέδρου, σε εργαζόμενο του Φ.Δ. 

Ειδικότερα οι αρμοδιότητες του Διευθυντή περιλαμ¬ 
βάνουν: 

■ Εισήγηση προς τα αρμόδια όργανα του φορέα: 

- Των πενταετών Σχεδίων Διαχείρισης των προστα- 
τευομένων αντικειμένων που ανήκουν στην αρμοδιότητα 
του Φορέα. 

- Των αναθεωρήσεων, τροποποιήσεων και της ετήσιας 
έκθεσης αξιολόγησης της εφαρμογής της Κ.Υ.Α. Ορι¬ 
οθέτησης, του Κανονισμού Διοίκησης και Λειτουργίας 
και του Σχεδίου Διαχείρισης των προστατευομένων 
αντικειμένων του Φορέα Διαχείρισης. 

- Των ετησίων Προγραμμάτων Δράσης του Φορέα και 
των προϋπολογισμών λειτουργίας και επενδύσεων που 
συνδέονται με αυτά. 

- Της οργανωτικής διάρθρωσης του Φορέα και της 
συνολικής στελέχωσής του. 

- Της πολιτικής προσωπικού του Φορέα και των συ¬ 
στημάτων και προγραμμάτων που συνδέονται με την 
εφαρμογή της (προσλήψεις, μισθολογικά συστήματα, 
συστήματα αξιολόγησης και υποκίνησης προσωπικού). 

- Του περιεχομένου των κάθε φύσης κανονισμών που 
διέπουν την οργάνωση και λειτουργία του Φορέα. 

- Της σύστασης νέων οργανωτικών μονάδων σε επί¬ 
πεδο Γραφείου στο πλαίσιο των Τμημάτων που προβλέ- 
πονται στον παρόντα Κανονισμό ή ως Παραρτημάτων 
των υπηρεσιών του Φορέα. 

- Των τυχόν αναγκαίων τροποποιήσεων των προηγου¬ 
μένων Σχεδίων, Πολιτικών, Προγραμμάτων, Κανονισμών 
και Συστημάτων. 

- Των προσλήψεων και μεταβολών προσωπικού στα 
πλαίσια των σχετικών Κανονισμών του Φορέα. 

- Κάθε άλλου θέματος που η Διεύθυνση θεωρεί ότι 
πρέπει να επικυρωθεί από το Δ.Σ. ή που το Δ.Σ. ανα¬ 
θέτει την μελέτη και εισήγησή του στην Διεύθυνση για 
μελέτη και εισήγηση. 

■ Μέριμνα για την αποτελεσματική και αποδοτική 
εφαρμογή των αποφάσεων του Δ.Σ. και των οργάνων 
του φορέα. 

■ Συνεχής ενημέρωση του Δ.Σ. για την πορεία λειτουρ¬ 
γίας του Φορέα. 

■ Προγραμματισμός και μέριμνα εφαρμογής ενεργειών 
και μέτρων που προβάλλουν και βελτιώνουν την εικόνα 
του Φορέα και προωθούν την ανάπτυξη των εργασιών 
του. 


■ Παρακολούθηση, συντονισμός και έλεγχος της δρά¬ 
σης των επιμέρους διοικητικών ενοτήτων του Φορέα για 
την πραγματοποίηση των έργων που αναλαμβάνουν. 

■ Τελικός έλεγχος και ευθύνη υλοποίησης των έργων 
που αναλαμβάνει ο Φορέας μέσα στα προγραμματισθέ- 
ντα χρονοδιαγράμματα ολοκλήρωσής τους και μέσα 
στο προϋπολογισθέν κόστος κατασκευής τους. 

■ Εκπροσώπηση και δέσμευση του Φορέα έναντι πα¬ 
ντός τρίτου σύμφωνα με τις αποφάσεις του Δ.Σ.. 

■ Μέριμνα για την ανάπτυξη, αναβάθμιση και βελτίωση 
του ανθρώπινου δυναμικού του Φορέα καθώς και για 
την διαμόρφωση καλών εργασιακών σχέσεων. 

■ Παρακολούθηση εφαρμογής του ταμειακού προγράμ¬ 
ματος του Φορέα και μέριμνα για την πραγματοποίηση 
των εσόδων του. 

■ Σύγκληση και προεδρία του Συμβουλίου Προγραμμα¬ 
τισμού, που αποτελεί εισηγητικό όργανο υποστήριξης 
της Διεύθυνσης. 

■ Συνεργασία με τους τοπικούς ή κεντρικούς φορείς 
που σχετίζονται με τις λειτουργίες του Φορέα. 

■ Συνεργασία με την επιστημονική επιτροπή και τις 
λοιπές επιτροπές του Δ.Σ.. 

■ Ορισμός Υπευθύνων Έργων σε περίπτωση που η 
φύση των έργων επιβάλλει την διατμηματική τους αντι¬ 
μετώπιση. 

■ Μέριμνα για τη βελτίωση της αποτελεσματικότητας 
δράσης των υπηρεσιών, την προσαρμογή της λειτουρ¬ 
γίας τους στις ανάγκες της προστατευόμενης περιοχής 
και τη βελτίωση της απόδοσης του στελεχιακού δυνα¬ 
μικού και των τεχνικών μέσων του Φορέα. 

■ Εφαρμογή των δικαιοδοσιών που ανατίθενται στην 
Διεύθυνση από το Δ.Σ. και από τον Πρόεδρο, όπως: 

- Υπογραφή διαβιβαστικών εγγράφων του Φορέα που 
απευθύνονται σε τρίτους. 

- Φροντίδα για την έκδοση ανακοινώσεων, πληροφο¬ 
ριακών δελτίων και δελτίων τύπου του Φορέα, καθώς 
και τα προγράμματα δημοσιότητας. 

- Φροντίδα για την αρτιότητα του περιεχομένου προ¬ 
τάσεων που ετοιμάζει και απευθύνει ο Φορέας για την 
ανάληψη έργων. Έγκριση περιεχομένου και όρων των 
αντιστοίχων συμβάσεων ανάληψης έργων. 

-Έγκριση για τη διαμόρφωση και τροποποίηση των 
εσωτερικών συστημάτων λειτουργίας του Φορέα στα 
πλαίσια και των υφιστάμενων Κανονισμών. 

- Εισήγηση κατανομής του προσωπικού στις διάφορες 
διοικητικές ενότητες του Φορέα. 

- Υπογραφή επιταγών πραγματοποίησης παγίων δα¬ 
πανών του Φορέα στα πλαίσια του εγκεκριμένου από 
το Δ.Σ. ετήσιου προϋπολογισμού, όπως δαπάνες μισθο¬ 
δοσίας, ενοικίων, καυσίμων, λογαριασμών Ο.Τ.Ε., Δ.Ε.Η., 
κ.λπ. 

Άρθρο 6 

Αρμοδιότητες Γραφείου Νομικής Υποστήριξης 

Στις αρμοδιότητες του Γ ραφείου περιλαμβάνονται: 

■ Η νομική - δικαστηριακή υποστήριξη και γενικά νομι¬ 
κή κάλυψη των υπηρεσιών και των οργάνων διοίκησης 
του Φορέα. 

■ Η παροχή βοήθειας στη διατύπωση των αποφάσεων 
των οργάνων διοίκησης. 

■ Η συστηματική παρακολούθηση του Ελληνικού και 
Ευρωπαϊκού δικαίου που αφορά το Φορέα. 

■ Η νομική επεξεργασία - σύνταξη συμβάσεων με τρί¬ 
τους (προμήθειες, παραγγελίες, εργολαβίες, μισθώσεις, 

συμβάσεις εργασίας και έργου κ,λπ), διακηρύξεων, δη¬ 
μοπρασιών καθώς και των Εσωτερικών Κανονισμών του 
Φορέα. 

• Οι γνωμοδοτήσεις επί θεσμικών θεμάτων - Παροχή 
νομικών συμβουλών προς το Δ.Σ. ή τις υπηρεσίες του 
Φορέα. 

■ Η ενημέρωση των υπηρεσιών του Φορέα επί των 
διατάξεων της νομοθεσίας και νομολογίας σε θέματα 
που τις αφορούν. 

■ Ο χειρισμός δικαστικών υποθέσεων και διαφορών 
του Φορέα με τρίτους και υπεράσπιση των δικαιωμάτων 
και συμφερόντων του Φορέα. Παραστάσεις σ’ όλα τα 
Δικαστήρια για υποθέσεις του Φορέα ή παροχή νομικής 
βοήθειας σε δικηγόρους που χειρίζονται κατ’ ανάθεση 
τις υποθέσεις αυτές. 

■ Η τήρηση του αναγκαίου αρχείου της υπηρεσίας για 
ν’ ανταποκριθεί στις προηγούμενες δραστηριότητες. 

(Συγκέντρωση νόμων, διαταγμάτων, γνωμοδοτήσεων, 
αποφάσεων και νομολογίας που αφορούν τα θέματα 
που απασχολούν τον Φορέα). 

Άρθρο 7 

Αρμοδιότητες Γραφείου Διοικητικών και 
Οικονομικών υπηρεσιών 

Το αντικείμενο του Γραφείου περιλαμβάνει λειτουρ¬ 
γίες: 

1. Οικονομικής διοίκησης και διαχείρισης 

2. Λογιστηρίου 

3. Διαχείρισης προμηθειών 

4. Ταμειακής διαχείρισης 

5. Μισθοδοσίας και διαχείρισης θεμάτων προσωπι¬ 
κού 

6. Διοικητικής υποστήριξης των Οργάνων διοίκησης 
του Φορέα 

7. Διοικητικής υποστήριξης των υπηρεσιών του Φο¬ 
ρέα. 

Ειδικότερα οι αρμοδιότητες του Γραφείου είναι οι 
ακόλουθες: 

1. Οικονομική διοίκηση 

■ Η μέριμνα για τη τήρηση όλων των διαδικασιών που 
προβλέπονται στο νόμο και στον Κανονισμό οικονομικής 
διοίκησης και διαχείρισης του Φορέα. 

■ Η σύνταξη του προϋπολογισμού και του απολογι¬ 
σμού. 

■ Η παρακολούθηση της υλοποίησης των εγκεκριμέ¬ 
νων προϋπολογισμών, ο εντοπισμός αποκλίσεων και η 
εισήγηση για διορθωτικές παρεμβάσεις. 

■ Η διαμόρφωση και παρακολούθηση του ταμειακού 
προγράμματος του Φορέα. 

■ Η μέριμνα για την κανονική είσπραξη των εσόδων 
του Φορέα. 

■ Η πρόταση διαχείριση / αξιοποίηση των χρηματικών 
διαθεσίμων του Φορέα. 

■ Η διατύπωση προτάσεων για τη βελτίωση της απο- 
δοτικότητας των υπηρεσιών. 

■ Η κατάρτιση σχεδίων χρηματοδότησης των δρα¬ 
στηριοτήτων του Φορέα σε συνεργασία με το Τμήμα 
Πληροφόρησης, Δημοσιότητας και Εκπαίδευσης. 

■ Η μελέτη των οικονομικών καταστάσεων, η εξαγωγή 
συμπερασμάτων για την οικονομική πορεία και η δια¬ 
τύπωση προτάσεων για τη βελτίωση της οικονομικής 
βιωσιμότητας του Φορέα 


2. Λογιστήριο 

■ Η παροχή κάθε είδους στοιχείων για τη διαμόρφωση 
των οικονομικών προγραμμάτων του Φορέα. 

■ Τήρηση των διαδικασιών απεικόνισης των οικονο¬ 
μικών πράξεων του Φορέα (Λογαριασμοί λογιστικού 
σχεδίου, βιβλία, καταστάσεις κ.λπ.) σύμφωνα με το υφι¬ 
στάμενο λογιστικό σχέδιο. 

■ Η τήρηση των διαδικασιών ετοιμασίας των παραστα¬ 
τικών για τη διενέργεια εισπράξεων και πληρωμών μετά 
από έλεγχο των σχετικών δικαιολογητικών. 

■ Η παροχή στοιχείων για την κοστολόγηση των έργων 
και των υπηρεσιών του Φορέα. 

■ Η τήρηση υποχρεώσεων της ασφαλιστικής και φο¬ 
ρολογικής νομοθεσίας. 

■ Η εκκαθάριση και εντολή πληρωμής κάθε δαπάνης 
του Φορέα, η έκδοση των σχετικών ενταλμάτων πληρω¬ 
μών στο όνομα των δικαιούχων, η καταχώρηση αυτών 
στα αντίστοιχα λογιστικά βιβλία και ο έλεγχος της νο¬ 
μιμότητας της κάθε δαπάνης. 

■ Η παρακολούθηση των τραπεζικών και άλλων δα¬ 
νείων. 

■ Η τήρηση αρχείου με όλα τα παραστατικά έγγραφα 
και αποδεικτικά δαπανών. 

■ Η σύνταξη του ισολογισμού, των αποτελεσμάτων 
της χρήσης και όλων των απαιτούμενων οικονομικών 
εκθέσεων. 

3. Προμήθειες 

■ Η τήρηση των διαδικασιών για την προμήθεια ανα¬ 
λωσίμων ή παγίων υλικών (Συγκέντρωση παραγγελιών 
από τις υπηρεσίες, έρευνα αγοράς, διενέργεια διαγω¬ 
νισμών, ετοιμασία συμβάσεων κλπ.) που προβλέπονται 
στο κανονισμό προμηθειών του Φορέα. 

■ Η διαχειριστική παρακολούθηση της εκτέλεσης των 
συμβάσεων παροχής υπηρεσιών από τρίτους και της 
προμήθειας υλικών. 

■ Η τήρηση των διαδικασιών παραλαβής, αποθήκευσης 
και χορήγησης αναλωσίμων ή παγίων υλικών. 

■ Η διαχειριστική παρακολούθηση των παγίων, καθώς 
και των κάθε φύσης αποθεμάτων υλικών του Φορέα. 

■ Τήρηση αρχείων προμηθειών, προμηθευτών και εξω¬ 
τερικών συνεργατών του Φορέα. 

4. Ταμείο 

■ Η διενέργεια όλων των εισπράξεων και πληρωμών 
που βασίζονται σε νόμιμα δικαιολογητικά. 

■ Η τήρηση των διαδικασιών απεικόνισης των ταμεια¬ 
κών πράξεων (Εκδίδει τα αποδεικτικά παραλαβής, συ¬ 
γκεντρώνει και καταχωρεί στα σχετικά λογιστικά βιβλία 
τις εισπράξεις εσόδων καθώς και των πληρωθέντων 
χρηματικών ενταλμάτων). 

■ Η εκτέλεση όλων των οικονομικών δοσοληψιών που 
σχετίζονται με Τράπεζες. 

■ Η απόδοση των κρατήσεων που γίνονται υπέρ τρίτων 
μέσα στις νόμιμες προθεσμίες. 

5. Μισθοδοσία και διαχείριση θεμάτων προσωπικού 

■ Η τήρηση των διαδικασιών μισθοδοσίας προσωπικού. 
(Σύνταξη των μισθοδοτικών καταστάσεων του προσω¬ 
πικού, εκκαθάριση μισθών και ημερομισθίων, παρακρά¬ 
τηση των εισφορών των ασφαλιστικών ταμείων του 
προσωπικού και μέριμνα για τις σχέσεις με τα ασφα¬ 
λιστικά ταμεία). 

■ Η τήρηση του μητρώου του προσωπικού του Φορέα 
με συνεχή ενημέρωση των υπηρεσιακών μεταβολών 
του. 

■ Η τήρηση των διαδικασιών που σχετίζονται με τις 
κάθε φύσης διοικητικές υποθέσεις του προσωπικού 
(προσλήψεις, στοιχεία ατομικής και οικογενειακής κατά¬ 
στασης, εξέλιξη, αμοιβές, άδειες, απουσίες, βεβαιώσεις, 
πειθαρχικά κ,λπ.) σύμφωνα με τα προβλεπόμενα στο 
παρόντα Κανονισμό και την εργατική νομοθεσία. 

■ Η παρακολούθηση και τήρηση των νόμων και των 
γενικών ρυθμίσεων της πολιτείας σε θέματα προσωπι¬ 
κού και εργασιακών σχέσεων. 

6. Διοικητική υποστήριξη των Οργάνων διοίκησης του 
Φορέα 

■ Η παροχή κάθε φύσης γραμματειακής υποστήριξης 
για τις ανάγκες του Δ.Σ., του Προέδρου του Δ.Σ. και 
του Διευθυντή. 

■ Η συγκέντρωση από τις αρμόδιες υπηρεσίες του 
Φορέα των κάθε φύσης κειμένων ή γενικά του πληρο¬ 
φοριακού υλικού, που προορίζονται για τα μέλη των 
Οργάνων διοίκησης του Φορέα. 

■ Η οργανωτική προετοιμασία των συνεδριάσεων των 
οργάνων του Φορέα. 

■ Η τήρηση των πρακτικών των αποφάσεων του Δ.Σ. 
με ιδιαίτερη μέριμνα για την οριστική διατύπωση των 
αποφάσεων του Δ.Σ. με τη συνεργασία του Προέδρου, 
του Γραμματέα και του Γρ. Νομικής υποστήριξης. 

■ Η τήρηση αρχείων πρακτικών, εισηγήσεων και απο¬ 
φάσεων των Οργάνων διοίκησης. 

■ Η μέριμνα για την αναπαραγωγή, διανομή ή αποστολή 
των αποφάσεων ή εισηγήσεων των Οργάνων διοίκησης 
στους κατάλληλους αποδέκτες, σύμφωνα με τις οδηγίες 
του Διευθυντή. 

7. Διοικητική υποστήριξη των υπηρεσιών του Φορέα. 

■ Η τήρηση πρωτοκόλλου όλων των εισερχομένων / 
εξερχόμενων εγγράφων. 

■ Η συνεργασία με το Διευθυντή για τον χαρακτηρι¬ 
σμό / κωδικοποίηση και τη διανομή των προηγουμένων 
εγγράφων, εντός ή εκτός του Φορέα. Η διεκπεραίωση 
της διανομής αυτής. 

■ Τήρηση γενικού αρχείου εγγράφων του φορέα. 

■ Η τήρηση αρχείου αποδεκτών. 

■ Η διεκπεραίωση διοικητικών εργασιών για τις ανά¬ 
γκες των υπηρεσιών (δακτυλογράφηση, αναπαραγωγή 
κειμένων, τευχοποίηση διαφόρων εντύπων, σφράγισμα 
φακέλων, επιμέλεια και αποστολή διαφόρων εντύπων, 
αποστολή ίαχ κ.λπ.). 

■ Ο χειρισμός Τηλεφωνικού Κέντρου, ΡΑΧ και άλλων 
μέσων επικοινωνίας. 

■ Υποδοχή, πληροφόρηση επισκεπτών στα γραφεία 
του Φορέα. 

■ Εξωτερικές εργασίες και μεταφορά υλικών, εξοπλι¬ 
σμού και προσώπων με τα οχήματα του Φορέα σε συ¬ 
νεργασία με το Τμήμα Επόπτευσης, Φύλαξης και Εφαρ¬ 
μογών Διαχείρισης. 

■ Η μέριμνα σχετικά με την ασφάλεια και την καθαρι¬ 
ότητα των κτιριακών εγκαταστάσεων του Φορέα. 

Άρθρο 8 

Αρμοδιότητες Γ ραφείου Επιχειρησιακού Σχεδιασμού 
και Προγραμματισμού 

Στις αρμοδιότητες του Γ ραφείου περιλαμβάνονται: 

1. Ο σχεδιασμός, ο προγραμματισμός, η παρακολού¬ 
θηση και η αξιολόγηση της διαχείρισης της προστατευ- 
όμενης περιοχής. 


2. Λειτουργίες έρευνας, παρακολούθησης, τεκμηρίω¬ 
σης και αξιολόγησης. 

3. Ο σχεδιασμός προγραμμάτων. 

4. Λειτουργίες συνεργασίας και κοινή δράση με άλ¬ 
λους φορείς. 

5. Η μηχανοργάνωση και τεκμηρίωση. 

Ειδικότερα οι αρμοδιότητες του Γραφείου είναι οι 

ακόλουθες: 

1. Λειτουργίες σχεδιασμού / προγραμματισμού / 
παρακολούθησης / αξιολόγησης της διαχείρισης της 
προστατευόμενης περιοχής 

■ Η σύνταξη των πενταετών Σχεδίων Διαχείρισης των 
προστατευομένων αντικειμένων που ανήκουν στην αρ¬ 
μοδιότητα του Φορέα. 

■ Η σύνταξη των ετησίων προγραμμάτων δράσης του 
Φορέα. 

■ Η παρακολούθηση και συντονισμός της εφαρμογής 
των δράσεων και έργων που περιλαμβάνονται στο Σχέ¬ 
διο Διαχείρισης. 

■ Η αξιολόγηση της εφαρμογής του Σχεδίου Διαχεί¬ 
ρισης. 

2. Λειτουργίες έρευνας / παρακολούθησης / τεκμηρί¬ 
ωσης / αξιολόγησης 

(α) Παρακολούθηση κοινωνικοοικονομικών στοιχείων 
και παραμέτρων της προστατευόμενης και της ευρύ¬ 
τερης περιοχής 

■ Η συλλογή και καταγραφή στοιχείων και παρακολού¬ 
θηση των εξελίξεων στα οικονομικά, πληθυσμιακά κ.λπ. 
μεγέθη της προστατευόμενης περιοχής. 

■Έρευνες αναγκών, οργάνωση συναντήσεων, επαφών, 
συνελεύσεων κ.λπ, καταγραφή αιτημάτων, επιθυμιών, 
επιδιώξεων, προτάσεων κ,λπ. που αποσκοπούν στην 
ανάπτυξη του Φορέα. 

(β) Παρακολούθηση των εξελίξεων στο ευρύτερο πε¬ 
ριβάλλον του φορέα 

Παρακολούθηση: 

■ των πλαισίων του δημοτικοκοινοτικού, νομαρχιακού, 
περιφερειακού και εθνικού προγραμματισμού 

■ του θεσμικού πλαισίου, 

■ του πλαισίου χρηματοδότησης πρωτοβουλιών, 

■ των δημόσιων πολιτικών, 

■ των προγραμμάτων της Ευρωπαϊκής Ένωσης όλων 
των Εθνικών και Διεθνών οργανισμών, ιδρυμάτων και 
νομικών προσώπων. 

(γ) Παρακολούθηση/ αξιολόγηση της εφαρμογής των 
προγραμμάτων τοπικών και υπερτοπικών φορέων 

Παρακολούθηση της εφαρμογής των προγραμμάτων 
και αξιολόγηση των θετικών και αρνητικών αποτελε¬ 
σμάτων: 

■ της δράσης άλλων τοπικών φορέων, 

■ της δράσης υπερτοπικών φορέων που παρεμβαίνουν 
στην περιοχή. 

3. Λειτουργίες σχεδιασμού προγραμμάτων 

■ Σύνταξη του ετήσιου προγράμματος του Φορέα. Η 
παρακολούθηση και αξιολόγηση της υλοποίησης του 
προγράμματος δράσης και η διατύπωση προτάσεων 
τροποποίησής του. 

■ Υποβολή προτάσεων για την ανάληψη εθνικών ή 
ευρωπαϊκών προγραμμάτων και δράσεων σχετικά με 
την περιοχή ευθύνης του φορέα, τα οποία προάγουν ή 
προβάλλουν τους σκοπούς της διαχείρισης των προ¬ 
στατευομένων αντικειμένων. 

■ Παροχή τεχνικής βοήθειας στο σχεδίασμά, στην υπο¬ 
βολή προτάσεων, στην υλοποίηση, στην παρακολού¬ 
θηση της φυσικής και οικονομικής προόδου και στην 
αξιολόγηση της υλοποίησης των προτάσεων. 

■ Προώθηση συνεργασιών με διεθνείς και εθνικούς 
φορείς για την από κοινού εκτέλεση προγραμμάτων. 

4. Λειτουργίες συνεργασίας με άλλους φορείς και 
κοινή δράση με άλλους φορείς 

■ Προώθηση του συντονισμού της δράσης των τοπι¬ 
κών και υπερτοπικών φορέων που παρεμβαίνουν στην 
περιοχή. 

■ Επιστημονικοτεχνική υποστήριξη των τοπικών φορέ¬ 
ων με σκοπό την εισαγωγή της ουσιαστικής περιβαλλο¬ 
ντικής προστασίας στις διαδικασίες προγραμματισμού 
και υλοποίησης των έργων τους. 

■ Παροχή διευκολύνσεων για τη διεξαγωγή ερευνών 
(π.χ. παρατηρητήρια, εργαστηριακός εξοπλισμός, Η/Υ). 

■ Εισήγηση λήψης μέτρων και υλοποίησης έργων και 
δράσεων σε τοπικούς και υπερτοπικούς φορείς που 
αφορούν στην προστασία και διαχείριση της περιο¬ 
χής. 

5. Μηχανοργάνωση / Τεκμηρίωση 

■ Ενημέρωση των οργάνων διοίκησης για τις δυνατό¬ 
τητες που προσφέρουν οι τεχνολογίες πληροφορικής 
και τηλεπικοινωνιών κ.λπ. και διατύπωση εισηγήσεων, με 
βάση την ανάλυση κόστους - ωφελειών, για την χρήση 
τέτοιων τεχνολογιών από τον φορέα. 

■ Διατύπωση εισηγήσεων για την επιλογή λειτουργικού 
συστήματος, υλικού και μηχανογραφικών εφαρμογών. 

■ Μηχανογραφική υποστήριξη των υπηρεσιών του Φο¬ 
ρέα και ειδικότερα: 

- Υποστήριξη των διαδικασιών προμήθειας του απα¬ 
ραίτητου εξοπλισμού σε λογισμικό και υλικό. 

- Μέριμνα για την εύρυθμη και αποτελεσματική λει¬ 
τουργία του όλου μηχανογραφικού συστήματος του 
Φορέα. 

- Μέριμνα για την τεκμηρίωση και συντήρηση των 
εφαρμογών. 

- Ανάπτυξη μικρών εφαρμογών ανάλογα με τις ανά¬ 
γκες που ενδέχεται να προκύψουν. 

- Εκπαίδευση του προσωπικού του Φορέα σε θέματα 
πληροφορικής. 

- Μέριμνα για την αποθήκευση και ασφάλεια των απο- 
θηκευμένων πληροφοριών και προστασία τους από τυ¬ 
χόν δυνατότητες μη εξουσιοδοτημένης πρόσβασης. 

■ Ανάπτυξη και συντήρηση βάσεων δεδομένων με στοι¬ 
χεία και πληροφορίες προς χρήση και αξιοποίηση από 
τις υπηρεσίες του φορέα, τους τοπικούς φορείς αλλά 
και τους αρμόδιους κεντρικούς φορείς. 

■ Αξιοποίηση του διαδικτύου και άλλων ηλεκτρονικών 
δικτύων για την επικοινωνία του φορέα με άλλους φο¬ 
ρείς διαχείρισης, τοπικούς φορείς, κεντρικούς φορείς, 
με τις Τράπεζες Πληροφοριών άλλων φορέων κ.λπ. 

• Ανάπτυξη και συντήρηση εσωτερικού δικτύου επικοι¬ 
νωνίας των γραφείωνκα παραρτημάτων του Φορέα. 

Αρθρο 9 

Αρμοδιότητες Τμήματος Ολοκληρωμένης Διαχείρισης 
Περιβάλλοντος 

Το αντικείμενο του Τμήματος περιλαμβάνει λειτουρ¬ 
γίες: 

1. Σχεδιασμού/ προγραμματισμού/ παρακολούθησης/ 
αξιολόγησης της διαχείρισης της προστατευόμενης 
περιοχής. 


2. Έρευνας/ παρακολούθησης/ τεκμηρίωσης/ αξιολό¬ 
γησης. 

3. Παρακολούθησης και αξιολόγησης της εφαρμογής 
των μέτρων προστασίας. 

4. Σχεδιασμού και παρακολούθησης της υλοποίησης 
έργων και εργασιών διαχείρισης οικοτόπων, ειδών και 
φυσικών πόρων της προστατευόμενης περιοχής. 

5. Λειτουργίες συνεργασίας με άλλους φορείς. 

6. Διαχείρισης γης. 

7. Έκδοσης γνωμοδοτήσεων και αδειών έρευνας. 

8. Μηχανοργάνωσης / Τεκμηρίωσης 

9. Παρακολούθησης/ επόπτευσης της προστατευό¬ 
μενης περιοχής. 

10. Υποστήριξης προγραμμάτων και εργασιών δια¬ 
χείρισης. 

11. Συντήρησης υποδομών και εξοπλισμού του φο¬ 
ρέα. 

Ειδικότερα οι αρμοδιότητες του Τμήματος είναι οι 
ακόλουθες: 

1. Λειτουργίες σχεδιασμού / προγραμματισμού / 
παρακολούθησης / αξιολόγησης της διαχείρισης της 
προστατευόμενης περιοχής 

■ Σύνταξη των πενταετών Σχεδίων Διαχείρισης των 
προστατευομένων αντικειμένων που ανήκουν στην αρ¬ 
μοδιότητα του Φορέα. 

■ Παρακολούθηση και ο συντονισμός της εφαρμογής 
των δράσεων και έργων που περιλαμβάνονται στο Σχέ¬ 
διο Διαχείρισης. 

■ Αξιολόγηση της εφαρμογής του Σχεδίου Διαχείρι¬ 
σης. 

2. Λειτουργίες έρευνας/ παρακολούθησης/ τεκμηρίω¬ 
σης/ αξιολόγησης 

(α) Παρακολούθηση/ τεκμηρίωση περιβαλλοντικών 
στοιχείων και παραμέτρων 

■ Συνεχής και συστηματική παρακολούθηση και τεκμη¬ 
ρίωση στοιχείων και πληροφοριών της κατάστασης και 
των ιδιαίτερων αξιών της προστατευόμενης περιοχής 
και της περιβαλλοντικής κατάστασης της ευρύτερης 
περιοχής. 

■ Δημιουργία/ συντήρηση σχετικών βάσεων δεδομένων 
και βιβλιοθήκης. 

■ Σύνταξη σχετικών ετήσιων εκθέσεων. 

(β) Παρακολούθηση κοινωνικοοικονομικών στοιχείων 
και παραμέτρων της προστατευόμενης και της ευρύ¬ 
τερης περιοχής. 

■ Η συλλογή και καταγραφή στοιχείων και παρακολού¬ 
θηση των εξελίξεων στα οικονομικά, πληθυσμιακά κ.λπ. 
μεγέθη της προστατευόμενης περιοχής. 

■Έρευνες αναγκών, οργάνωση συναντήσεων, επαφών, 
συνελεύσεων κλπ, καταγραφή αιτημάτων, επιθυμιών, 
επιδιώξεων, προτάσεων κ.λπ. που αποσκοπούν στην 
ανάπτυξη του Φορέα. 

(γ) Παρακολούθηση των εξελίξεων στο ευρύτερο πε¬ 
ριβάλλον του φορέα 

Παρακολούθηση: 

■ των πλαισίων του τοπικού, νομαρχιακού, περιφερει¬ 
ακού κ' εθνικού προγραμματισμού 

■ του θεσμικού πλαισίου, 

■ του πλαισίου χρηματοδότησης πρωτοβουλιών, 

■ των δημόσιων πολιτικών, 

■ των προγραμμάτων της Ευρωπαϊκής Ένωσης όλων 
των Εθνικών και Διεθνών οργανισμών, ιδρυμάτων και 
νομικών προσώπων. 

(δ) Παρακολούθηση/ αξιολόγηση της εφαρμογής των 
προγραμμάτων τοπικών και υπερτοπικών φορέων 

Παρακολούθηση της εφαρμογής των προγραμμάτων 
και αξιολόγηση των θετικών και αρνητικών αποτελε¬ 
σμάτων: 

■ της δράσης άλλων τοπικών φορέων, 

■ της δράσης υπερτοπικών φορέων που παρεμβαίνουν 
στην περιοχή. 

(ε) Επιστημονική Έρευνα 

■ Συνεργασία με επιστημονικούς/ ερευνητικούς φορείς 
για την κατάρτιση και υλοποίηση ερευνητικών προγραμ¬ 
μάτων. 

■ Παροχή διευκολύνσεων για τη διεξαγωγή ερευνών 
(π.χ. παρατηρητήρια, εργαστηριακός εξοπλισμός, Η/Υ). 

■ Προβολή των επιστημονικών αποτελεσμάτων στον 
ελληνικό και διεθνή τύπο και τα έγκυρα επιστημονικά 
περιοδικά. 

3. Λειτουργίες παρακολούθησης και αξιολόγησης της 
εφαρμογής των μέτρων προστασίας 

■ Διατύπωση τεκμηριωμένων προτάσεων για τις ανά 
πενταετία αναθεωρήσεις της ΚΥΑ Οριοθέτησης, του 
Κανονισμού Διοίκησης και Λειτουργίας και του Σχεδίου 
Διαχείρισης των προστατευομένων αντικειμένων του 
Φορέα Διαχείρισης. 

■ Σύνταξη της ετήσιας έκθεσης αξιολόγησης της εφαρ¬ 
μογής των ρυθμίσεων της Κ.Υ.Α. Οριοθέτησης, του Κα¬ 
νονισμού Διοίκησης και Λειτουργίας και του Σχεδίου 
Διαχείρισης των προστατευομένων αντικειμένων του 
Φορέα και η κοινοποίησή της στο Υπουργείο Περιβάλ¬ 
λοντος, Χωροταξίας και ΔημοσίωνΈργων και στους αρ¬ 
μόδιους οργανισμούς του ευρύτερου δημόσιου τομέα. 

■ Διατύπωση τεκμηριωμένης εισήγησης για την κατ’ 
εξαίρεση άμεση τροποποίηση ορισμένων ρυθμίσεων 
της Κ.Υ.Α. Οριοθέτησης, του Κανονισμού Διοίκησης και 
Λειτουργίας και του Σχεδίου Διαχείρισης των προστα¬ 
τευομένων αντικειμένων του Φορέα Διαχείρισης, πριν 
την ολοκλήρωση της πενταετίας: 

(α) για την αντιμετώπιση έκτακτων γεγονότων που 
σχετίζονται με την προστασία της περιοχής, 

(β) για την προσαρμογή τους σε υποδείξεις και πα¬ 
ρατηρήσεις της ετήσιας έκθεσης αξιολόγησης, 

(γ) για να εκτελεσθούν έργα και μέτρα ιδιαίτερα 
σημαντικά για την προστασία και διαχείριση της πε¬ 
ριοχής. 

■ Εκπόνηση και σχεδιασμός προγράμματος φύλαξης 
της προστατευόμενης περιοχής σε συνεργασία με τους 
αρμόδιους δημόσιους φορείς και η ετήσια αξιολόγηση 
της εφαρμογής του προγράμματος. 

■ Επικουρία των αρμοδίων διοικητικών αρχών στον 
έλεγχο της εφαρμογής της περιβαλλοντικής νομοθε¬ 
σίας και των περιβαλλοντικών όρων που ισχύουν ή επι¬ 
βάλλονται αντιστοίχως για έργα ή δραστηριότητες που 
πραγματοποιούνται στις περιοχές ευθύνης τους. 

■ Σύνταξη αναφορών προς αρμόδιες υπηρεσίες για 
την αναστολή ή ματαίωση επιβαρυντικών για την προ- 
στατευόμενη περιοχή δραστηριοτήτων, έργων και την 
απομάκρυνση οχλουσών δραστηριοτήτων. 

■ Διενέργεια αυτοψιών σε εγκαταστάσεις ή δραστη¬ 
ριότητες, ιδίως όταν πιθανολογείται ότι η λειτουργία 
τους υποβαθμίζει το περιβάλλον, η σύνταξη σχετικών 
εκθέσεων, που κοινοποιούνται στις αρμόδιες κατά πε¬ 
ρίπτωση αρχές και η εισήγηση των επιβλητέων κυρώ¬ 
σεων ή άλλων μέτρων προστασίας του περιβάλλοντος, 
σύμφωνα με το άρθρο 30 του ν. 1650/1986. 


■ Σύσταση κλιμακίων ελέγχου προστατευομένων αντι¬ 
κειμένων από το προσωπικό του φορέα ή η συμμετοχή 
του προσωπικού σε αντίστοιχα κλιμάκια που λειτουρ¬ 
γούν υπό την ευθύνη των οργανισμών τοπικής αυτοδιοί¬ 
κησης και των δύο βαθμών ή της οικείας Περιφέρειας. 

4. Σχεδιασμού και παρακολούθησης της υλοποίησης 
έργων και εργασιών διαχείρισης οικοτόπων, ειδών και 
φυσικών πόρων της προστατευόμενης περιοχής 

Σχεδιασμός δραστηριοτήτων και μέτρων που στο¬ 
χεύουν στην ενεργητική προστασία και διατήρηση των 
βιοτικών και αβιοτικών παραμέτρων και πόρων της προ¬ 
στατευόμενης περιοχής (π.χ. εργασίες εξασφάλισης της 
αναπαραγωγής των ειδών, διαχείριση υδάτων) και πα¬ 
ρακολούθηση της εφαρμογής τους. Συνεργασία με το 
Τμήμα Παρακολούθησης, Επόπτευσης και Εφαρμογών 
Διαχείρισης. 

5. Λειτουργίες συνεργασίας με άλλους φορείς 

■ Προώθηση του συντονισμού της δράσης των τοπι¬ 
κών και υπερτοπικών φορέων που παρεμβαίνουν στην 
περιοχή. 

■ Επιστημονικοτεχνική υποστήριξη των τοπικών φορέ¬ 
ων με σκοπό την εισαγωγή της περιβαλλοντικής διάστα¬ 
σης στις διαδικασίες προγραμματισμού τους. 

■ Παροχή διευκολύνσεων για τη διεξαγωγή ερευνών 
(π.χ. παρατηρητήρια, εργαστηριακός εξοπλισμός, Η/Υ). 

■ Εισήγηση λήψης μέτρων και υλοποίησης έργων και 
δράσεων σε τοπικούς και υπερτοπικούς φορείς που 
αφορούν στην προστασία και διαχείριση της περιο¬ 
χής· 

6. Λειτουργίες διαχείρισης γης 

■ Διαχείριση δημοσίων εκτάσεων που παραχωρούνται 
ή εκμισθώνονται στο φορέα διαχείρισης. 

■ Ενοικίαση ιδιωτικών εκτάσεων που περιλαμβάνονται 
στην περιοχή ευθύνης του φορέα και η πραγματοποίηση 
σε αυτές των προβλεπόμενων στον κανονισμό και στο 
διαχειριστικό πρόγραμμα αναγκαίων παρεμβάσεων. 

7. Έκδοση γνωμοδοτήσεων και χορήγηση αδειών έρευ¬ 
νας 

■ Παροχή γνωμοδοτήσεων, εφόσον αυτό απαιτείται, 
για όλες τις εκδιδόμενες κανονιστικές ή ατομικές δι¬ 
οικητικές πράξεις που αφορούν στην περιοχή ευθύνης 
του φορέα. Ειδικότερα, η παροχή γνωμοδοτήσεων πριν 
από την προκαταρκτική περιβαλλοντική εκτίμηση και 
αξιολόγηση και την έγκριση των περιβαλλοντικών όρων 
των έργων και δραστηριοτήτων που εμπίπτουν στις 
περιοχές ευθύνης του φορέα. 

■ Χορήγηση αδειών επιστημονικής έρευνας και τε¬ 
χνικών δοκιμών και αναλύσεων εντός των ορίων των 
προστατευομένων αντικειμένων, σύμφωνα με τους ει¬ 
δικότερους όρους και προϋποθέσεις που καθορίζονται 
στην ΚΥΑ Οριοθέτησης, στο Κανονισμό Διοίκησης και 
Λειτουργίας και στο Σχέδιο Διαχείρισης των προστα¬ 
τευομένων αντικειμένων του Φορέα Διαχείρισης. 

8. Τεχνικές υπηρεσίες 

■ Εκπόνηση τεχνικών μελετών. 

■ Προμήθεια εξοπλισμού (π.χ. χερσαία/ πλωτά οχήματα, 
εργαστηριακός εξοπλισμός). 

■ Σχεδιασμός και επίβλεψη της κατασκευής τεχνικών 
έργων υποδομής (π.χ. μονοπάτια, κτιριακά έργα, υπαί¬ 
θριοι χώροι θέας, σημάνσεις). 

9. Λειτουργίες παρακολούθησης/ επόπτευσης της 
προστατευόμενης περιοχής 

■ Υλοποίηση προγράμματος επόπτευσης/ φύλαξης της 
προστατευόμενης περιοχής. 

■ Συμμετοχή σε κλιμάκια ελέγχου της προστατευ¬ 
όμενης περιοχής που συστήνονται από τις αρμόδιες 
υπηρεσίες. 

• Συμμετοχή στα κλιμάκια Ελέγχου Ποιότητας Περι¬ 
βάλλοντος που συστήνει ο φορέας. 

■ Υποστήριξης και ελέγχου της κίνησης επισκεπτών 
στην προστατευόμενη περιοχή. 

10. Υποστήριξη προγραμμάτων και εργασιών διαχεί¬ 
ρισης 

• Καταγραφή στοιχείων πεδίου στο πλαίσιο των προ¬ 
γραμμάτων παρακολούθησης παραμέτρων περιβάλλο¬ 
ντος. 

■ Υποστήριξης/ υλοποίησης εργασιών διαχείρισης. 

■ Επόπτευσης εργασιών διαχείρισης που ανατίθενται 
από τον φορέα σε τρίτους. 

■ Ενημέρωσης/ πληροφόρησης επισκεπτών στην προ¬ 
στατευόμενη περιοχή για τα μέτρα προστασίας. 

■ Ξενάγησης ομάδων επισκεπτών στην προστατευό¬ 
μενη περιοχή. 

■Ένταξη εθελοντών σε προγράμματα του φορέα και 
υποστήριξη/ παρακολούθηση των εργασιών τους. 

11. Συντήρηση υποδομών και εξοπλισμού του φορέα 

■ Συντήρηση του εξοπλισμού του φορέα (οχήματα, 
μηχανήματα κ.λπ.) 

• Συντήρηση των κτιριακών υποδομών του φορέα, των 
μονοπατιών στην προστατευόμενη περιοχή, των παρα¬ 
τηρητηρίων κ.λπ.. 

Αρθρο 10 

Αρμοδιότητες Τμήματος Πληροφόρησης, Εκπαίδευσης 
και Δημοσιότητας 

Το αντικείμενο του Τμήματος περιλαμβάνει λειτουρ¬ 
γίες: 

1. Προγραμματισμού οργάνωσης και υλοποίησης σχε¬ 
δίων διασφάλισης οικονομικών πόρων. 

2. Προσέλκυσης / πληροφόρησης επισκεπτών. 

3. Περιβαλλοντικής ενημέρωσης / εκπαίδευσης. 

4. Προβολής, δημοσιότητας, δημοσίων σχέσεων. 

5. Σχεδιασμού και οργάνωσης προγραμμάτων εθε¬ 
λοντών. 

6. Έκδοση αδειών ξενάγησης / Χορήγηση σήματος 
ποιότητας. 

Ειδικότερα οι αρμοδιότητες του Τμήματος είναι οι 
ακόλουθες: 

1. Λειτουργίες προγραμματισμού οργάνωσης και υλο¬ 
ποίησης σχεδίων διασφάλισης οικονομικών πόρων 

• Σχεδιασμός και προώθηση προγραμμάτων χορηγι¬ 
ών. 

• Σχεδιασμός και προώθηση ανταποδοτικών λειτουρ¬ 
γιών του Φορέα. 

• Σχεδιασμός, οργάνωση και προώθηση επιβολής τε¬ 
λών ή εισιτηρίων κ.λπ. 

■ Οικονομική ανάλυση και αξιολόγηση των σχεδίων 
διασφάλισης οικονομικών πόρων. 

• Συνεργασία με το Γραφείο Οικονομικών υπηρεσι¬ 
ών. 


2. Λειτουργίες προσέλκυσης / πληροφόρησης επισκε¬ 
πτών 

■ Λειτουργία κέντρων πληροφόρησης. 

■ Λειτουργίες υποδοχής / ξενάγησης επισκεπτών. 

■ Λειτουργία μουσείου φυσικής ιστορίας. 

■ Οργάνωση και εφαρμογή οικοτουριστικών προγραμ¬ 
μάτων. 

3. Λειτουργίες περιβαλλοντικής ενημέρωσης / εκπαί¬ 
δευσης 

■ Οργάνωση προγραμμάτων κατάρτισης / επιμόρφω¬ 
σης. 

■ Προώθηση και υποστήριξη της περιβαλλοντικής εκ¬ 
παίδευσης στα σχολεία της περιοχής. 

■ Διοργάνωση συνεδρίων, σεμιναρίων, διαλέξεων, ημε¬ 
ρίδων, συναντήσεων, εκθέσεων και άλλων εκδηλώσε¬ 
ων. 

4. Λειτουργίες προβολής, δημοσιότητας, δημοσίων 
σχέσεων 

■ Προβολή της προστατευόμενης περιοχής σε εθνικό 
και διεθνές επίπεδο. 

■ Διοργάνωση συνεδρίων, εκδηλώσεων. 

■ Ενέργειες βελτίωσης της «εικόνας» του τοπικού φο¬ 
ρέα διαχείρισης. Προβολή των δραστηριοτήτων του 
φορέα. 

■ Εκδόσεις. 

■ Συνεργασία με τοπικά Μ.Μ.Ε. 

■ Διενέργεια δημοσκοπήσεων των απόψεων των από¬ 
ψεων του τοπικού πληθυσμού σε θέματα προστασίας 
περιβάλλοντος και λειτουργίας του Φορέα. 

■ Φιλοξενία προσώπων, αντιπροσώπων, συνέδρων, 
εισηγητών, αποστολών εσωτερικού και εξωτερικού 
κ.λπ.. 

5. Σχεδιασμού και οργάνωσης προγραμμάτων εθε¬ 
λοντών 

■ Σχεδιασμός προγραμμάτων για εθελοντές. 

■ Οργάνωση της μετακίνησης και διαμονής των εθε¬ 
λοντών. 

■ Διατήρηση της επικοινωνίας με τους εθελοντές και 
ενημέρωσή τους. 

■ Αξιολόγηση προγραμμάτων εθελοντών. 

6. Έκδοση αδειών ξενάγησης / Χορήγηση σήματος 
ποιότητας 

■Έκδοση αδειών ξενάγησης. 

■ Χορήγηση σήματος ποιότητας σε επιχειρήσεις που 
δραστηριοποιούνται εντός των προστατευομένων αντι¬ 
κειμένων σύμφωνα με τους όρους και τις προϋποθέσεις 
που τίθενται στην Κ.Υ.Α. Οριοθέτησης, στο Κανονισμό 
Διοίκησης και Λειτουργίας και στο Σχέδιο Διαχείρισης 
των προστατευομένων αντικειμένων του Φορέα Δια¬ 
χείρισης. 

Αρθρο 11 

Αρμοδιότητες Παραρτημάτων 

Σκοπός των Παραρτημάτων είναι η αποτελεσματικό¬ 
τερη διαχείριση των προστατευομένων αντικειμένων 
που ανήκουν στην περιοχή ευθύνης του φορέα διαχεί¬ 
ρισης και ευρίσκονται σε απομακρυσμένες περιοχές 
από την έδρα της Κεντρικής υπηρεσίας του. 

Τα χωρικά αποκεντρωμένα Παραρτήματα (Τμήματα ή 
αυτοτελή Γραφεία) λειτουργούν υπό την εποπτεία του 
Διευθυντή και σε στενή συνεργασία και συντονισμό με 
τις κεντρικές υπηρεσίες του Φορέα, οι οποίες υποστη¬ 
ρίζουν τη λειτουργία των Παραρτημάτων. 

Οι αρμοδιότητες των Παραρτημάτων περιλαμβάνουν 
κυρίως την εκτέλεση ορισμένων ή και όλων των λει¬ 
τουργιών που περιγράφηκαν σε προηγούμενα άρθρα 
ως αρμοδιότητες. 

Άρθρο 12 

Αρμοδιότητες Υπεύθυνων Τμημάτων ή Γραφείων 

1. Υπεύθυνοι Τμημάτων 

Ο Υπεύθυνος Τμήματος ευθύνεται έναντι του Διευθυ¬ 
ντή στον οποίο υπάγεται, για την αποτελεσματική και 
αποδοτική λειτουργία και εκτέλεση των εργασιών που 
αναλαμβάνει το Τμήμα. Στα πλαίσια της ευθύνης αυτής 
ο Υπεύθυνος Τμήματος προβαίνει σε κάθε ενέργεια και 
μέτρο που προωθεί την αποτελεσματική και αποδοτική 
λειτουργία του Τμήματος. 

Ειδικότερα ο Υπεύθυνος Τμήματος εισηγείται προς 
το Διευθυντή για: 

■ τα προγράμματα δράσης του Τμήματος. 

■ πρωτοβουλίες και ενέργειες για την ανάπτυξη και 
την προώθηση των εργασιών του Τμήματος στα πλαίσια 
του αντικειμένου του. 

■ την ανάπτυξη συγκεκριμένων συνεργασιών με τρί¬ 
τους φορείς για την από κοινού ανάληψη δράσεων που 
αφορούν στο Τμήμα. (Επεξεργασία των προτάσεων από 
απόψεως κόστους, αναγκαίου προσωπικού και οικονομι¬ 
κών πόρων για την υλοποίηση των δράσεων αυτών). 

■ ενέργειες και μέτρα για την αποτελεσματικότερη 
λειτουργία του Τμήματος. 

■ κάθε άλλο θέμα που ο Υπεύθυνος του Τμήματος 
θεωρεί ότι πρέπει να επικυρωθεί από το Διευθυντή ή 
που ο Διευθυντής αναθέτει τη μελέτη και εισήγηση στον 
Υπεύθυνο Τμήματος. 

Επίσης ο Υπεύθυνος Τμήματος: 

■ Μεριμνά για την αποτελεσματική και αποδοτική 
εφαρμογή των αποφάσεων του Διευθυντή που απορ¬ 
ρέουν από τις προηγούμενες εισηγήσεις. 

■ Ενημερώνει τον Διευθυντή για την πορεία υλοποίη¬ 
σης των έργων / εργασιών του Τμήματος. 

■ Συμμετέχει προσωπικά στην υλοποίηση των έργων 
/ εργασιών του Τμήματος. 

■ Συμμετέχει στο Συμβούλιο Προγραμματισμού. 

■ Παρακολουθεί, συντονίζει και ελέγχει τις εργασίες 
που αναλαμβάνει το προσωπικό του Τ μήματος. 

■ Ελέγχει και ευθύνεται για την υλοποίηση των έργων 
/ εργασιών που αναλαμβάνει το Τμήμα από απόψεως 
χρονικής (υλοποίηση μέσα στα προγραμματισμένα χρο¬ 
νικά περιθώρια), οικονομικής (πραγματοποίησης μέσα 
στα προγραμματισμένα περιθώρια κόστους), υλοποίηση 
προγραμματισμένου φυσικού αντικειμένου, εξασφάλιση 
ικανοποίησης των προσδοκιών των αντίστοιχων εντο- 
λέων. 

■ Μεριμνά για την εφαρμογή από το Τμήμα των κάθε 
είδους οργανωτικών και διοικητικών διαδικασιών που 
απορρέουν από τους Κανονισμούς και τα συστήματα 
λειτουργίας που έχει θεσπίσει ο Φορέας. 

■ Μεριμνά για την αξιολόγηση, την ανάπτυξη και την 
αξιοποίηση των γνώσεων, των ικανοτήτων και των 
εμπειριών των στελεχών του Τμήματος, καθώς και για 
την διαμόρφωση στο Τμήμα καλών εργασιακών σχέ¬ 
σεων. 

■ Ασκεί κάθε άλλη αρμοδιότητα που του ανατίθεται 
από το Δ.Σ., από τον Πρόεδρο και από το Διευθυντή ή 
προβλέπεται από τους Κανονισμούς του Φορέα. 


2. Υπεύθυνοι Γραφείων 

Ο Υπεύθυνος Γ ραφείου ευθύνεται έναντι του Διευθυ¬ 
ντή ή του Υπεύθυνου Τμήματος στον οποίο υπάγεται, 
για την αποτελεσματική και αποδοτική λειτουργία και 
εκτέλεση των εργασιών που αναλαμβάνει το Γ ραφείο. 
Στα πλαίσια της ευθύνης αυτής ο Υπεύθυνος Γ ραφεί¬ 
ου προβαίνει σε κάθε ενέργεια και μέτρο που προω¬ 
θεί την αποτελεσματική και αποδοτική λειτουργία του 
Γ ραφείου. Οι ειδικότερες αρμοδιότητες των υπεύθυνων 
Γ ραφείων είναι ανάλογες των αρμοδιοτήτων των υπεύ¬ 
θυνων Τ μήματος. 

Άρθρο 13 

Υπηρεσιακά όργανα Προγραμματισμού 

1. Συμβούλιο Προγραμματισμού 

Το Συμβούλιο αποτελεί εισηγητικό όργανο υποστήρι¬ 
ξης του Διευθυντή σε θέματα που άπτονται κυρίως των 
λειτουργιών του προγραμματισμού, του συντονισμού 
και της παρακολούθησης του έργου των υπηρεσιών 
του Φορέα (αλληλοενημέρωση, οριζόντια συνεργασία 
μεταξύ των υπηρεσιών, επίλυση προβλημάτων) και της 
διατύπωσης εισηγήσεων προς το Δ.Σ. και τον Πρόεδρο 
απ’ ευθείας ή μέσω του Διευθυντή. 

Στο Συμβούλιο μετέχουν σε μόνιμη βάση ο Διευθυντής, 
οι υπεύθυνοι των Τμημάτων της κεντρικής υπηρεσίας 
και οι υπεύθυνοι των Παραρτημάτων. Το Συμβούλιο συ- 
γκαλείται με ευθύνη του Διευθυντή. Στη διευρυμένη σύν¬ 
θεση του Συμβουλίου μπορεί να συμμετέχουν οι Υπεύ¬ 
θυνοι των αυτοτελών Γ ραφείων και όποιο στέλεχος των 
υπηρεσιών κριθεί αναγκαίο. Του οργάνου προεδρεύει ο 
Διευθυντής, ο οποίος καθορίζει τον τρόπο λειτουργίας 
του, φέρει την ευθύνη της σύγκλησής του. 

Ειδικότερα οι αρμοδιότητες του οργάνου είναι οι 
ακόλουθες: 

■ Η διατύπωση και εισήγηση προς το Διευθυντή των 
προγραμμάτων δράσης του Φορέα στο πλαίσιο των 
κατευθύνσεων και των αποφάσεων των οργάνων του 
Φορέα. 

■ Η αποτίμηση της προόδου των επιμέρους έργων/ 
δραστηριοτήτων. 

■ Η αποτίμηση της εξέλιξης του κόστους λειτουργίας 
του Φορέα σε σύγκριση με τον προϋπολογισμό. 

■ Η επισήμανση προβλημάτων στην πορεία εκτέλεσης 
των προγραμμάτων δράσης και στη λειτουργία των 
υπηρεσιών, η αναζήτηση και συμφωνία αντιστοίχων λύ¬ 
σεων και η εισήγηση αυτών με σκοπό τη λήψη σχετικών 
αποφάσεων από τα αρμόδια όργανα του Φορέα. 

■ Ο απολογισμός λειτουργίας του Φορέα. 

■ Η εισήγηση βελτιωτικών μέτρων και ενεργειών για 
την παρακίνηση και ανάπτυξη του ανθρώπινου δυναμι¬ 
κού του Φορέα και των σχέσεων με τρίτους. 

■ Η εισήγηση των αναγκαίων βελτιώσεων των συστη¬ 
μάτων οργάνωσης και της αντικατάστασης ή συμπλή¬ 
ρωσης του εξοπλισμού με σκοπό την βελτίωση των 
συνθηκών λειτουργίας 

2. Ολομέλειες Τμημάτων 

Στο επίπεδο των Τμημάτων ο συντονισμός και η συμ¬ 
μετοχή των υπαλλήλων εξασφαλίζεται με τακτικές συ¬ 
γκεντρώσεις με αντικείμενο την ανταλλαγή απόψεων, 
την αλληλοενημέρωση, την επισήμανση και την αντιμε¬ 
τώπιση προβλημάτων, τη βελτίωση της ποιότητας των 
υπηρεσιών κ.λπ. Στις ολομέλειες ο υπεύθυνος τμήματος, 
υποχρεωτικά αναλύει τις κατευθύνσεις που αφορούν το 
έργο του Φορέα και οι οποίες δίδονται από τα αρμόδια 
όργανα. 

3. Διατμηματικές ομάδες έργου 

Για τις ανάγκες προγραμμάτων και έργων / εργασιών 
που απαιτούν αξιοποίηση προσωπικού από πολλά Τμή¬ 
ματα ή Γ ραφεία, δημιουργούνται διατμηματικές ομάδες 
έργου για τις οποίες ορίζονται οι υπεύθυνοι έργου από 
το Διευθυντή. 

Άρθρο 14 

Περιγραφές καθηκόντων υπαλλήλων 

Είναι δυνατό να ανατίθενται στο προσωπικό, που 
στελεχώνει τις υπηρεσίες του Φορέα, καθήκοντα που 
δεν αναφέρονται ρητά στον παρόντα κανονισμό, αλλά 
εντάσσονται στο ουσιαστικό περιεχόμενο του ρόλου 
και των δράσεων του Φορέα. 

ΚΕΦΑΛΑΙΟ Γ 

ΚΑΤΗΓΟΡΙΕΣ, ΘΕΣΕΙΣ ΚΑΙ ΠΡΟΣΟΝΤΑ ΠΡΟΣΩΠΙΚΟΥ 
Αρθρο 15 

Κατηγορίες προσωπικού 

Τακτικό προσωπικό 

Τακτικό είναι το προσωπικό που καλύπτει πάγιες και 
διαρκείς ανάγκες του Φορέα, καταλαμβάνει θέσεις που 
συνιστώνται με την κατά το άρθρο 15 παραγρ. 6 κοινή 
υπουργική απόφαση του ν.2742/1999 και συνδέεται με 
τον Φορέα με σχέση εργασίας ιδιωτικού δικαίου αορί¬ 
στου χρόνου. 

Το προσωπικό του Φορέα που εξυπηρετεί πάγιες και 
διαρκείς υπηρεσιακές ανάγκες, εντάσσεται σε θέσεις 
σύμφωνα με το Παράρτημα του παρόντος Κανονισμού 
και οι οποίες ανάλογα με την ευθύνη και το επίπεδο 
εκπαίδευσης διακρίνονται στις εξής κατηγορίες: 

• Θέση Διευθυντή 

• Θέσεις Ειδικού επιστημονικού προσωπικού (Ε.Ε.Π.) 
(Π.Ε. ή Τ.Ε.) 

• Θέσεις προσωπικού Πανεπιστημιακής Εκπαίδευσης 
(Π.Ε.) 

■ Θέσεις προσωπικού Τεχνολογικής Εκπαίδευσης 

(Τ.Ε.) 

• Θέσεις προσωπικού Δευτεροβάθμιας Εκπαίδευσης 
(Δ.Ε.) 

■ Θέσεις προσωπικού Υποχρεωτικής Εκπαίδευσης 
(Υ · Ε) 

Το τακτικό προσωπικό των κατηγοριών ΠΕ, ΤΕ, ΔΕ και 
ΥΕ, το οποίο εκτελεί διοικητικές / οικονομικές λειτουρ¬ 
γίες, αποτελεί το διοικητικό και βοηθητικό προσωπικό 
του Φορέα (παρ. 3 του άρθρου 1 του ν. 2527/1997, ΦΕΚ 
198 Α). 

Δικηγόροι 

Οι δικηγόροι που καταλαμβάνουν θέσεις στο Γ ραφείο 
Νομικής υποστήριξης με μηνιαία αντιμισθία, συνδέονται 
με τον Φορέα με σχέση έμμισθης εντολής. 

Αποσπασμένο προσωπικό 

Οι οργανικές θέσεις του τακτικού προσωπικού μπο¬ 
ρούν να πληρωθούν με αποσπάσεις υπαλλήλων του 
δημόσιου τομέα ή του ευρύτερου δημόσιου τομέα σύμ¬ 
φωνα με το άρθρο 15, παρ. 6 του ν. 2742/1999. 

Έκτακτο προσωπικό με σχέση εργασίας ιδιωτικού δι¬ 
καίου ορισμένου χρόνου 

Έκτακτο είναι το προσωπικό που εξυπηρετεί έκτακτες 
ή πρόσκαιρες ή ειδικές λειτουργικές ανάγκες του Φο¬ 
ρέα. Με απόφαση του Διοικητικού Συμβουλίου και με 
σκοπό την εκπόνηση μελετών, ερευνών, την εφαρμογή 
προγραμμάτων τεχνικής βοήθειας ή την εκτέλεση δια¬ 


φόρων εργασιών, είναι δυνατόν να απασχολείται έκτα¬ 
κτο επιστημονικό ή άλλο προσωπικό. Το προσωπικό της 
κατηγορίας αυτής συνδέεται με τον φορέα με σχέση 
εργασίας ιδιωτικού δικαίου ορισμένου χρόνου (πλήρους 
ή περιορισμένης απασχόλησης). Το προσωπικό αυτό 
πρέπει να έχει αποδεδειγμένη κατάρτιση ή εμπειρία 
στο ειδικό αντικείμενο για το οποίο συνάπτεται σύμ¬ 
βαση εργασίας. 

Προσωπικό με σχέση εργασίας ιδιωτικού δικαίου ορι¬ 
σμένου χρόνου πλήρους απασχόλησης 

Είναι προσωπικό εποχιακής απασχόλησης που κατέχει 
όμως οργανικές θέσεις και απασχολείται περιοδικά στο 
Φορέα με πλήρες ημερήσιο ωράριο. 

Αρθρο 16 

Προσόντα 

1. Τα προσόντα που απαιτούνται για το προσωπικό 
πρέπει να είναι αντίστοιχα των απαιτήσεων των θέσεων 
εργασίας και των λειτουργικών αναγκών του Φορέα. 

2. Τα τυπικά προσόντα διακρίνονται σε γενικά προ¬ 
σόντα, που αποτελούν απαραίτητες προϋποθέσεις για 
τη πλήρωση των κενών θέσεων και σε ειδικά προσόντα. 
Τα ειδικά προσόντα διακρίνονται σε βασικά ή απαραί¬ 
τητα και πρόσθετα ή προαιρετικά. Ελλείψει υποψηφίων 
με τα πρόσθετα τυπικά προσόντα, αρκούν τα βασικά 
που θεωρούνται ως τα ελάχιστα απαραίτητα προσόντα 
πρόσληψης. 

3. Στη προκήρυξη πρόσληψης είναι δυνατό να προ- 
βλέπονται και ουσιαστικά προσόντα, τα οποία αξιοποι- 
ούνται στη διαδικασία επιλογής των υποψηφίων μέσω 
ατομικής συνέντευξης. Τα ουσιαστικά προσόντα καθο¬ 
ρίζονται με απόφαση του Δ.Σ. 

4. Γ ια τις ειδικότητες όπου, από την ισχύουσα νομο¬ 
θεσία, επιβάλλεται η απόκτηση άδειας για την άσκηση 
του αντίστοιχου επαγγέλματος, η απαιτούμενη, στην 
περίπτωση αυτή, άδεια ορίζεται ως απαραίτητο τυπικό 
προσόν. 

Αρθρο 17 

Γ ενικά τυπικά προσόντα - Προϋποθέσεις πρόσληψης 

Γ ια να προσληφθεί εργαζόμενος στον Φορέα πρέ¬ 
πει: 

■ Να έχει Ελληνική ιθαγένεια ή να είναι πολίτης κρά¬ 
τους μέλους της Ευρωπαϊκής Ένωσης ή να έχει άδεια 
εργασίας από την αρμόδια αρχή, εφόσον δεν έχει την 
υπηκοότητα κράτους μέλους της Ευρωπαϊκής Ένωσης, 
με την προϋπόθεση ότι θα έχει άριστη γνώση της Ελ¬ 
ληνικής γλώσσας. 

■ Να έχει εκπληρώσει (προκειμένου για άνδρες) τις 
στρατιωτικές του υποχρεώσεις ή να έχει νόμιμα απαλ¬ 
λαγεί από αυτές, κατά το δίκαιο της χώρας από την 
οποία προέρχεται. 

■ Να μην έχει στερηθεί των πολιτικών του δικαιωμά¬ 
των. 

■ Να μην έχει καταδικαστεί ή να μη διώκεται για κα¬ 
κούργημα ή πλημμέλημα που συνεπάγεται στέρηση των 
πολιτικών του δικαιωμάτων (άρθρα 59 - 61 του Ποινικού 
Κώδικα). 

■ Να μην έχει καταδικαστεί σε οποιαδήποτε ποινή 
για κλοπή, υπεξαίρεση, απάτη, εκβίαση, πλαστογραφία, 
απιστία δικηγόρου, δωροδοκία ή δωροληψία, καταπί¬ 
εση, παράβαση καθήκοντος, συκοφαντική δυσφήμιση, 
διακίνηση και εμπορία ναρκωτικών ή για έγκλημα κατά 

ηθών ή σχετικά με το νόμισμα ή να διώκεται για κάποιο 
από τα εγκλήματα αυτά. Επίσης να μην είναι υπόδι¬ 
κος που έχει παραπεμφθεί με τελεσίδικο βούλευμα για 
κακούργημα ή για κάποιο από τα πλημμελήματα που 
αναφέρονται στην παράγραφο αυτή. 

■ Να μην τελεί υπό απαγόρευση ή δικαστική αντίλη¬ 
ψη. 

■ Να μην έχει απολυθεί για πειθαρχικούς λόγους από 
θέση του Δημοσίου, Ν.Π.Δ.Δ., Ν.Π.Ι.Δ., Δημοσίων Οργανι¬ 
σμών ή Αγροτικών Συνεταιριστικών Οργανώσεων. 

■ Να μην παρέχει υπηρεσίες σε νομικό πρόσωπο ή 
άλλη ένωση φυσικών προσώπων όμοιες με τις δραστη¬ 
ριότητες που ασκεί ο Φορέας. 

■ Να διαθέτει τα απαραίτητα προσόντα που καθορί¬ 
ζονται στον παρόντα Κανονισμό. 

Αρθρο 18 

Θέσεις και ειδικά προσόντα προσωπικού 

Οι θέσεις και τα ειδικά προσόντα του προσωπικού που 
στελεχώνει τις διοικητικές ενότητες των υπηρεσιών του 
Φορέα φαίνονται στον Πίνακα 1 του ΠΑΡΑΡΤΗΜΑΤΟΣ 
που αποτελεί αναπόσπαστο τμήμα του παρόντος Κα¬ 
νονισμού. Στην περίπτωση που τα προσόντα αυτά δεν 
καλύπτονται από κανέναν από τους ενδιαφερομένους 
δύναται, με απόφαση του Διοικητικού Συμβουλίου, να 
επιλεγούν εργαζόμενοι με χαμηλότερα προσόντα. Η 
ύπαρξη αντίστοιχης βαθμίδας τίτλων σπουδών είναι σε 
κάθε περίπτωση απαραίτητη. 

Οι βασικοί τίτλοι σπουδών που αποτελούν απαραίτη¬ 
τα προσόντα των διαφόρων κατηγοριών προσωπικού 
είναι: 

Τίτλοι σπουδών Ειδικού Επιστημονικού Προσωπικού 
(ΕΕΠ) 

■ Πτυχίο ή δίπλωμα ΑΕΙ της ημεδαπής ή ισότιμο της 
αλλοδαπής. 

■ Εξειδίκευση, που αποδεικνύεται με (α) διδακτορικό 
ή μεταπτυχιακό τίτλο σπουδών διάρκειας τουλάχιστον 
ενός ακαδημαϊκού έτους ελληνικού ΑΕΙ ή αναγνωρι¬ 
σμένου ισότιμου της αλλοδαπής και αντίστοιχη επαγ¬ 
γελματική εμπειρία τριών (3) ετών που έχει αποκτηθεί 
μετά την κτήση του μεταπτυχιακού τίτλου σπουδών ή 
(β) αντίστοιχη επαγγελματική εμπειρία τουλάχιστον έξη 
(6) ετών η οποία θα πρέπει να έχει αποκτηθεί μετά την 
κτήση του βασικού τίτλου σπουδών. 

■ Πολύ καλή γνώση μιας ξένης γλώσσας χώρας της 
Ευρωπαϊκής Ένωσης. 

Βασικός τίτλος σπουδών προσωπικού ΠΕ 

Πτυχίο ή δίπλωμα σχολών ΑΕΙ της ημεδαπής ή ισότι¬ 
μων σχολών της αλλοδαπής. 

Βασικός τίτλος σπουδών προσωπικού ΤΕ 

Πτυχίο ή δίπλωμα σχολών ΤΕΙ ή ΚΑΤΕΕ της ημεδαπής 
ή ισότιμων σχολών της ημεδαπής ή αλλοδαπής. 

Βασικός τίτλος σπουδών προσωπικού ΔΕ 

Απολυτήριος τίτλος λυκείου γενικής κατεύθυνσης ή 
ενιαίου πολυκλαδικού λυκείου ή τεχνικού - επαγγελ¬ 
ματικού λυκείου ή εξαταξίου γυμνασίου ή τεχνικής 
- επαγγελματικής σχολής δευτεροβάθμιας εκπαίδευ¬ 
σης ή σχολής μαθητείας του Ο.Α.Ε.Δ. του ν. 1346/1983 ή 
άλλου ισότιμου τίτλου σχολικής μονάδας της ημεδαπής 
ή της αλλοδαπής. 

Βασικός τίτλος σπουδών προσωπικού ΥΕ 

Απολυτήριος τίτλος υποχρεωτικής εκπαίδευσης, δηλ. 
απολυτήριο τριταξίου γυμνασίου ή για υποψήφιους που 


έχουν αποφοιτήσει μέχρι και το 1980 απολυτήριο δη¬ 
μοτικού σχολείου, ή απολυτήριος τίτλος κατώτερης 
τεχνικής σχολής του ν.δ. 580 /1970. 

ΚΕΦΑΛΑΙΟ Δ' 

ΔΙΑΔΙΚΑΣΙΑ ΠΛΗΡΩΣΗΣ ΤΩΝ ΘΕΣΕΩΝ ΕΡΓΑΣΙΑΣ 

Οι θέσεις προσωπικού δεν είναι απαραίτητο να κα¬ 
λύπτονται όλες. Η πλήρωσή τους εξαρτάται από τις 
εκάστοτε λειτουργικές ανάγκες των υπηρεσιών, τις οι¬ 
κονομικές δυνατότητες και τα έργα του Φορέα. Οι κενές 
οργανικές θέσεις πληρώνονται με πρόσληψη προσωπι¬ 
κού ή με αποσπάσεις υπαλλήλων του δημόσιου τομέα 
ή του ευρύτερου δημόσιου τομέα. Οι θέσεις των Υπεύ¬ 
θυνων Τμημάτων ή Γραφείων πληρώνονται με επιλογή 
από το υπηρετούν προσωπικό (βλεπ. Αρθρο 22). 

Αρθρο 19 

Γενική διαδικασία πρόσληψης προσωπικού 

Για την πρόσληψη του προσωπικού έχουν εφαρμογή 
οι διατάξεις της νομοθεσίας οι σχετικές με το νομικό 
καθεστώς του Φορέα, όπως εκάστοτε ισχύουν. Γ ια τις 
περιπτώσεις που δεν ρυθμίζονται με διατάξεις νόμου, 
ο Φορέας ακολουθεί την επόμενη διαδικασία που πε¬ 
ριλαμβάνει: 

> Απόφαση Διοικητικού Συμβουλίου, με την οποία 
προσδιορίζονται: 

- η κατηγορία του προσωπικού που προσλαμβάνεται 
(τακτικό ή έκτακτο) 

- οι οργανικές θέσεις που καλύπτονται από το προσω¬ 
πικό αυτό ή η διάρκεια απασχόλησης του προσωπικού 
αν πρόκειται για έκτακτο προσωπικό 

- ο αριθμός των προσλαμβανομένων 

- τα κριτήρια επιλογής του προσωπικού, που είναι 
τα γενικά και τα ειδικά τυπικά προσόντα (απαραίτητα 
και προαιρετικά) καθώς και τα ουσιαστικά προσόντα 
τα οποία αξιοποιούνται στη διαδικασία επιλογής των 
υποψηφίων μέσω ατομικής συνέντευξης. 

- ο τρόπος κάλυψης της δαπάνης μισθοδοσίας του 
προσλαμβανόμενου προσωπικού 

- τα μέλη της Επιτροπής του Δ.Σ. που έχει την ευθύνη 
διεκπεραίωσης της διαδικασίας πρόσληψης. 

> Από την αρμόδια Επιτροπή πρόσληψης, η οποία 
συγκροτείται για το σκοπό αυτό από το Δ.Σ. του Φορέα, 
συντάσσεται προκήρυξη, που περιέχει όλα τα ως άνω 
στοιχεία, τα δικαιολογητικά, που πρέπει να υποβάλ¬ 
λουν οι υποψήφιοι, την υπηρεσία στην οποία πρέπει 
να υποβληθούν οι αιτήσεις και τα δικαιολογητικά, την 
καταληκτική ημερομηνία υποβολής των δικαιολογητικών 
καθώς και ότι άλλο κριθεί αναγκαίο. 

> Δημοσίευση της προκήρυξης σε ημερήσιες ή εβδο¬ 
μαδιαίες τοπικές εφημερίδες της έδρας του(ων) νο- 
μού(ων), ή σε οποιοδήποτε άλλο μέσο θεωρείται από 
το Δ.Σ. ότι εξασφαλίζεται η δημοσιότητα. 

> Σύνταξη πινάκων κατάταξης από την αρμόδια επι¬ 
τροπή, στους οποίους φαίνεται η σειρά επιτυχίας κάθε 
υποψηφίου. Η επιλογή γίνεται με βάση τον πίνακα κατά¬ 
ταξης και τη σειρά προτεραιότητας των υποψηφίων. 

> Έκδοση απόφασης του Δ.Σ. για την πρόσληψη του 
προσωπικού, σύμφωνα με τους πίνακες κατάταξης. Ο 
αριθμός των προσλαμβανόμενων δεν επιτρέπεται να 
υπερβαίνει τον αριθμό των θέσεων για τις οποίες έγινε 
η προκήρυξη. 

> Κοινοποίηση της απόφασης πρόσληψης στους 
επιτυχόντες, με την οποία καλούνται εντός δέκα (10) 
ημερών από την κοινοποίηση να παρουσιαστούν για να 
αναλάβουν τα καθήκοντα τους. Η κοινοποίηση γίνεται 
με συστημένη επιστολή ή με παραλαβή της απόφασης 
από τον ίδιο τον προσλαμβανόμενο. 

Άρθρο 20 
Δικαιολογητικά 

Τα δικαιολογητικά, που πρέπει να προσκομίζονται από 
τους ενδιαφερομένους για την απόδειξη των προσόντων 
που κάθε αφορά απαιτούνται καθώς και για την από¬ 
δειξη ισχύος των κριτηρίων επιλογής που κάθε φορά 
τίθενται, ενδεικτικά είναι: 

1. Αίτηση εκδήλωσης ενδιαφέροντος. 

2. Βιογραφικό σημείωμα. 

3. Ληξιαρχική πράξη γεννήσεως. 

4. Φωτοτυπία αστυνομικού δελτίου ταυτότητας. 

5. Ποινικό μητρώο. 

6. Αντίγραφα τίτλων σπουδών. 

Σε περίπτωση κατοχής τίτλων ισοτίμων σχολών της 
αλλοδαπής είναι απαραίτητη η βεβαίωση ισοτιμίας από 
το ΔΙΚΑΤΣΑ. 

7. Αντίγραφα πτυχίων ή διπλωμάτων ξένων γλωσσών, 
όταν αυτά απαιτούνται από την προκήρυξη. 

8. Αντίγραφα τίτλων μεταπτυχιακών σπουδών. 

9. Αποδεικτικά ειδικής εμπειρίας στο συγκεκριμένο 
αντικείμενο (όπου απαιτείται). 

10. Άδεια ασκήσεως επαγγέλματος (όπου απαιτεί¬ 
ται). 

11. Αποδεικτικό προϋπηρεσίας (όπου απαιτείται). 

12. Αποδεικτικό οικογενειακής κατάστασης. 

13. Φωτοτυπία πιστοποιητικού από την στρατολογία 
που να αποδεικνύει είτε την ολοκλήρωση των στρατι¬ 
ωτικών υποχρεώσεων των υποψηφίων είτε τη νόμιμη 
απαλλαγή τους απ’ αυτές (για τους άνδρες υποψήφι¬ 
ους)^ 

14. Όποιο άλλο στοιχείο κρίνεται απαραίτητο ή επι¬ 
βάλλεται από τη νομοθεσία και καθορίζεται στο κείμενο 
της προκήρυξης. 

Όλα τα έγγραφα που δεν είναι πρωτότυπα πρέπει να 
είναι επικυρωμένα. 

Άρθρο 21 

Τοποθέτηση Υπευθύνων Τμημάτων και Γραφείων 

1. Η τοποθέτηση σε θέσεις Υπευθύνων Τμημάτων ή 
Γραφείων γίνεται με επιλογή από τους υπηρετούντες 
εργαζόμενους της κατηγορίας ΕΕΠ, ΠΕ ή ΤΕ, για 3ετή 
θητεία, με απόφαση του Δ.Σ. μετά από αιτιολογημένη 
εισήγηση του Διευθυντή. 

2. Η τοποθέτηση γίνεται μετά από συνεκτίμηση των 
εξής τυπικών και ουσιαστικών προσόντων: 

• Επίπεδο εκπαίδευσης. 

■ Οι ειδικές επιστημονικές γνώσεις και η επαγγελμα¬ 
τική εμπειρία. 

■ Η προϋπηρεσία στον Φορέα και η εμπειρία στα θε¬ 
ματικά αντικείμενα της διοικητικής ενότητας. 

■ Η γνώση ξένων γλωσσών. 

■ Οι αξιολογήσεις των ουσιαστικών προσόντων των 
στελεχών που προκύπτουν από το σύστημα αξιολόγη¬ 
σης προσωπικού του Φορέα. 

■ Οι ικανότητες προγραμματισμού, οργάνωσης, επικοι¬ 
νωνίας, συνεργασίας κ' υποκίνησης. 


■ Η διάκριση για το ήθος και τη συμπεριφορά του 
υποψηφίου απέναντι στους συναδέλφους και τρίτους. 

3. Με απόφαση του Δ.Σ., ο Υπεύθυνος μπορεί να απαλ¬ 
λαγεί από τα καθήκοντά του, για σοβαρούς λόγους 
αναγόμενους στην τεκμηριωμένη πλημμελή άσκηση των 
υπηρεσιακών του καθηκόντων, όπως: η απρεπής συ¬ 
μπεριφορά προς το κοινό, η έλλειψη πρωτοβουλίας, η 
αδιαφορία στη βελτίωση μεθόδων οργάνωσης, λειτουρ¬ 
γίας και αποδοτικότητας, η αδικαιολόγητη καθυστέρηση 
στη διεκπεραίωση των υποθέσεων, η κακή συνεργασία 
με το προσωπικό, η έλλειψη διοικητικών ικανοτήτων, η 
υπηρεσιακή ανεπάρκεια και η μεροληπτική κρίση κατά 
την αξιολόγηση του προσωπικού. 

4. Ο Υπεύθυνος μπορεί επίσης να απαλλαγεί από τα 
καθήκοντα του με αίτησή του για σοβαρούς προσωπι¬ 
κούς και οικογενειακούς λόγους ύστερα από απόφαση 
αποδοχής της από το Διοικητικό Συμβούλιο το οποίο 
συνεκτιμά τις υπηρεσιακές ανάγκες. 

5. Οι εργαζόμενοι στους οποίους έχουν ανατεθεί κα¬ 
θήκοντα Υπευθύνων δικαιούνται καθ’ όλη τη χρονική 
διάρκεια άσκησης των καθηκόντων τους, όλα τα προ- 
βλεπόμενα ειδικά επιδόματα για την αντίστοιχη θέση, 
η χορήγηση των οποίων διακόπτεται με τη λήξη της 
θητείας ή με την ανάκληση της απόφασης περί ανάθε¬ 
σης καθηκόντων Υπευθύνου. 

6. Η διακοπή της καταβολής των επιδομάτων αυτών, 
αρχίζει από την πρώτη του επόμενου μήνα της λήξης 
της θητείας ή έκδοσης της ανακλητικής απόφασης. 

Αρθρο 22 

Σύναψη Σύμβασης Εργασίας 

1. Στην σύμβαση εργασίας, η οποία καταρτίζεται πά¬ 
ντοτε εγγράφως, μεταξύ των άλλων αναφέρονταί: το 
αντικείμενο εργασίας που αναλαμβάνει ο νεοπροσλαμ- 
βανόμενος, οι αποδοχές του και η προθεσμία μέσα στην 
οποία οφείλει να αναλάβει υπηρεσία, καθώς και στοι¬ 
χεία που καθορίζονται από την ισχύουσα κάθε φορά 
νομοθεσία. 

2. Πριν από την υπογραφή της σύμβασης ο επιλε- 
γείς λαμβάνει γνώση του παρόντος Κανονισμού. Με 
την υπογραφή της σύμβασης θεωρείται ότι ο επιλεγείς 
αποδέχθηκε τους όρους του παρόντος Κανονισμού και 
δικαιούται να παραλάβει ένα αντίτυπο. 

3. Κάθε νεοπροσλαμβανόμενος οφείλει να προσκο¬ 
μίσει, σε διάστημα δέκα (10) ημερών, όλα τα από τον 
νόμο και τις αποφάσεις του Διοικητικού Συμβουλίου 
καθοριζόμενα πιστοποιητικά και άλλα έγγραφα πρό¬ 
σληψης όπως: 

■ Τίτλο σπουδών και λοιπά πιστοποιητικά από τα οποία 
να προκύπτει η ειδικότητα του. 

■ Θεωρημένο αντίγραφο τίτλου - πτυχίου ξένης γλώσ¬ 
σας, ή μεταπτυχιακού ή διδακτορικού διπλώματος. Ως 
μεταπτυχιακό ή διδακτορικό δίπλωμα νοείται εκείνο 
που χορηγείται με αντίστοιχο ξεχωριστό τίτλο, μετά 
τη λήψη πτυχίου ή διπλώματος ΑΕΙ/ ΤΕΙ 

■ Θεωρημένο φωτοαντίγραφο Δελτίου Ταυτότητας. 

■ Απόσπασμα ποινικού μητρώου. 

■ Πιστοποιητικό Στρατολογικής κατάστασης για τους 
άνδρες. 

■ Πιστοποιητικό Υγείας από Δημόσιο Νοσηλευτικό 
Ίδρυμα ή το ΙΚΑ. 

■ Πιστοποιητικά της οικογενειακής του κατάστασης 
όπως ληξιαρχική πράξη Γάμου, Γέννηση Τέκνων, Δικα¬ 
στική απόφαση επιμέλειας, Διαζευκτήριο κ.λπ. 

■ Πιστοποιητικά των εργοδοτών στους οποίους ερ¬ 
γάστηκε. 

4. Η μη έγκαιρη προσκόμιση των απαιτούμενων εγ¬ 
γράφων ή η αδυναμία προσκόμισής τους αποτελεί λόγο 
για ακύρωση της πρόσληψης. 

5. Η πρόσληψη θεωρείται σαν να μην έγινε και ανα¬ 
καλείται από τον Φορέα, αν ο επιλεγείς δεν προσέλθει 
και δεν αναλάβει υπηρεσία μέσα στην προθεσμία που 
ορίζει η σύμβαση και δεν δικαιολογήσει επαρκώς την 
παράλειψή του αυτή. 

6. Εάν ο επιλεγείς αρνηθεί την πρόσληψη, ο Φορέας 
απαλλάσσεται από κάθε τυχόν υποχρέωση προς αυ¬ 
τόν. Η σχέση εργασίας αρχίζει με την υπογραφή της 
σύμβασης. 

7. Μετά τον έλεγχο των προηγούμενων αποδεικτικών 
στοιχείων υπογράφεται η σύμβαση. Τη σύμβαση από 
μέρους του Φορέα υπογράφει ο Πρόεδρος του Δ.Σ. ή ο 
κατά το νόμο εκπρόσωπός του. 

Άρθρο 23 

Κατανομή του προσωπικού - Ανάθεση καθηκόντων - 
Εσωτερικές μετακινήσεις 

1. Μετά την σύναψη της σύμβασης εργασίας, ο Διευθυ¬ 
ντής αναθέτει τα ειδικότερα επιχειρησιακά καθήκοντα 
στον νεοπροσλαμβανόμενο λαμβανομένων υπόψη και 
των διατάξεων των σχετικών άρθρων του παρόντος Κα¬ 
νονισμού. Η ανάθεση των καθηκόντων γίνεται με βάση 
τις ανάγκες των διοικητικών ενοτήτων και τα ειδικά 
προσόντα του εργαζομένου. 

2. Η κατανομή του προσωπικού στις διοικητικές ενότη¬ 
τες γίνεται με απόφαση του Διευθυντή ανάλογα με τις 
εκάστοτε λειτουργικές ανάγκες όλων των υπηρεσιών 
του Φορέα και τα προσόντα του προσωπικού. 

3. Ο Διευθυντής για την κάλυψη των λειτουργικών 
αναγκών του Φορέα, είναι δυνατόν, να αποφασίσει τη 
μετακίνηση εργαζομένου σε άλλη διοικητική ενότητα, 
εφόσον κρίθεί ότι με τον τρόπο αυτό εξυπηρετούνται 
αποτελεσματικότερα οι σκοποί του Φορέα. 

ΚΕΦΑΛΑΙΟ Ε’ 

ΘΕΜΑΤΑ ΔΙΟΙΚΗΣΗΣ ΠΡΟΣΩΠΙΚΟΥ 
Άρθρο 24 

Σύστημα αξιολόγησης 

1. Κάθε εργαζόμενος του Φορέα αξιολογείται κατά 
την διάρκεια της εργασίας του με βάση συγκεκριμένο 
Σύστημα Αξιολόγησης. 

2. Το Σύστημα Αξιολόγησης του Προσωπικού του Φο¬ 
ρέα αποτελεί την βάση για: 

(α) την απόφαση συνέχισης της σύμβασης εργασίας 
μετά την πρώτη ετήσια δοκιμαστική περίοδο, την από¬ 
φαση ανανέωσης της σύμβασης εργασίας του προσω¬ 
πικού ή την απόφαση λύσης της σύμβασης. 

(β) τη διαδικασία προαγωγών - μετακινήσεων του 
προσωπικού. 

(γ) τη λειτουργία του Συστήματος Παροχής Κινή¬ 
τρων. 

(δ) το σχεδίασμά των προγραμμάτων επιμόρφωσης 
των εργαζομένων για βελτίωση των αδυναμιών τους. 

3. Το Σύστημα Αξιολόγησης του προσωπικού είναι 
δυνατόν να περιλαμβάνει και να αξιολογεί κριτήρια 
τόσο ατομικής απόδοσης και συμπεριφοράς ενός ερ¬ 
γαζομένου όσο και απόδοσης Ομάδων Εργαζομένων. Η 
αξιολόγηση της απόδοσης είναι δυνατόν να βασίζεται 


τόσο σε υποκειμενικά όσο και σε αντικειμενικά (μετρή¬ 
σιμα) κριτήρια. 

4. Η εκτίμηση της ατομικής απόδοσης και συμπεριφο¬ 
ράς ενός εργαζομένου είναι δυνατόν να βασίζεται στην 
συμπλήρωση Ατομικού Δελτίου Αξιολόγησης, το οποίο 
περιλαμβάνει ως κριτήρια: 

(α) το βαθμό συμβολής κάθε εργαζομένου στην επί¬ 
τευξη προσυμφωνημένων με τη Διοίκηση του Φορέα 
στόχων και 

(β) τα ουσιαστικά προσόντα του εργαζομένου (π.χ. 
γνώσεις, ικανότητες, προσωπικά χαρακτηριστικά που δι¬ 
ακρίνουν τους εργαζομένους από απόψεως προσωπικής 
αποδόσεως και επαγγελματικής συμπεριφοράς κ.λπ.), 

όπως προκύπτουν από την ανάλυση του περιεχομένου 
της θέσης εργασίας που κατέχει. 

5. Η συμπλήρωση των Ατομικών Δελτίων Αξιολόγησης 
γίνεται ετησίως. Ως γενική αρχή, κάθε εργαζόμενος 
κρίνεται από τους δύο διαδοχικούς Προϊσταμένους του. 
Ειδικότερα: 

(α) Τα στελέχη του Φορέα κρίνονται από τον Υπεύθυ¬ 
νο του Τμήματος ή Γραφείου, στον οποίον υπάγονται 
και τον Διευθυντή. 

(β) Οι Υπεύθυνοι των Τμημάτων ή Γ ραφείου κρίνονται 
από τον Διευθυντή και το Δ.Σ. 

(γ) Ο Διευθυντής κρίνεται από το Δ.Σ.. 

6. Κάθε εργαζόμενος δικαιούται να ενημερώνεται επί 
της προσωπικής του αξιολόγησης. 

7. Τα επί μέρους κριτήρια του Συστήματος Αξιολό¬ 
γησης Προσωπικού και οι διαδικασίες εφαρμογής του 
Συστήματος αποφασίζονται από το Δ.Σ. μετά από ει¬ 
σήγηση του Διευθυντή. 

Αρθρο 25 

Τακτικές αποδοχές / Μισθολογικό σύστημα 

1. Στο τακτικό προσωπικό του Φορέα καταβάλλονται 
μηνιαίες αποδοχές το ύψος των οποίων καθορίζεται με 
κοινή απόφαση των Υπουργών Οικονομικών και Περιβάλ¬ 
λοντος, Χωροταξίας και ΔημοσίωνΈργων. Το μισθολο- 
γικό σύστημα που εφαρμόζεται επιδιώκει την παροχή 
δίκαιων αμοιβών και ικανοποιητικών για την προσέλκυση 
και διατήρηση ικανών στελεχών. 

2. Οι αποδοχές του έκτακτου προσωπικού καθορί¬ 
ζονται μετά από απόφαση του Δ.Σ. και εισήγηση του 
Διευθυντή. 

3. Οι αποδοχές των αποσπώμενων, τα κάθε είδους 
επιδόματα, με την επιφύλαξη των διατάξεων της παρ. 
11 του άρθρου 8 του ν. 3205/2003 (Α’ 297), καθώς και οι 
εργοδοτικές εισφορές σε ταμεία κύριας ή επικουρικής 
ασφάλισης, βαρύνουν από της αποσπάσεως τον Φορέα 
διαχείρισης. 

Αρθρο 26 

Σύστημα παροχής κινήτρων 

1. Με βάση την αξιολόγηση της επίδοσης η διοίκηση 
του Φορέα μπορεί να εισαγάγει σύστημα επιβράβευσης 
των εργαζομένων σε ατομικό και ομαδικό επίπεδο. Η 
επιβράβευση μπορεί να εκφράζεται με: 

(α) πρόσθετες χρηματικές αμοιβές χορηγούμενες ανά 
τακτά χρονικά διαστήματα (π.χ. ετήσιο πριμ) ή εκτά¬ 
κτως και 

(β) μη χρηματικές αμοιβές (π.χ. ηθικές αμοιβές, άδεια 
με πλήρεις αποδοχές κ.λπ.). 

2. Η διοίκηση του Φορέα καθορίζει τις μορφές, το 
είδος και το ύψος των πρόσθετων αμοιβών που τυχόν 

θα χορηγήσει, καθώς και τους σχετικούς όρους, τις 
διαδικασίες και τα κριτήρια τα οποία γνωστοποιούνται 
έγκαιρα σε όλο το προσωπικό. Παράλληλα φροντίζει 
ώστε η παροχή κινήτρων να μην οδηγεί στην αύξη¬ 
ση του ανταγωνισμού μεταξύ των εργαζομένων αλλά 
στην υποκίνησή τους, τη δημιουργία κλίματος ευγενικής 
άμιλλας και στη δίκαιη αποζημίωσή τους ανάλογα με 
τη προσπάθεια και τα ποιοτικά και ποσοτικά αποτελέ¬ 
σματα της εργασίας τους. 

Άρθρο 27 

Πειθαρχικός έλεγχος προσωπικού 

1. Πειθαρχικό παράπτωμα αποτελεί κάθε παράβαση 
του υπηρεσιακού καθήκοντος, με υπαίτια πράξη ή παρά¬ 
λειψη, που είναι δυνατόν να καταλογισθεί. Το υπηρεσι¬ 
ακό καθήκον προσδιορίζεται τόσο από το περιεχόμενο 
των κανονισμών, εγκυκλίων, οδηγιών και εντολών που 
ισχύουν ή εκδίδονται από τους ιεραρχικά ανωτέρους 
κάθε εργαζόμενου, όσο και από τα συγκεκριμένα καθή¬ 
κοντα που αναλαμβάνει. 

2. Πειθαρχικές ποινές είναι: 

(α) Έγγραφη επίπληξη. 

(β) Χρηματικό πρόστιμο αν προκαλείται από αμέλεια 
ή ολιγωρία βλάβη στο Φορέα 

(γ) Λύση της Σύμβασης (Οριστική απόλυση). 

3. Οι πειθαρχικές ποινές επιβάλλονται ανάλογα με 
την βαρύτητα του παραπτώματος. Για την ίδια πράξη 
επιβάλλεται μια ποινή, ανεξάρτητα εάν η πράξη περιέχει 
στοιχεία περισσοτέρων πειθαρχικών παραπτωμάτων. 

4. Η πειθαρχική δίωξη είναι τελείως ανεξάρτητη της 
αντίστοιχης ποινικής. Η ποινική δίωξη δεν αναστέλλει 
την πειθαρχική, μπορεί όμως με απόφαση του Δ.Σ. να 
ανασταλεί η πειθαρχική διαδικασία για εξαιρετικούς 
λόγους μέχρι τέλους της ποινικής δίκης. 

5. Τα πειθαρχικά παραπτώματα παραγράφονται: 

(α) Εάν πέρασε ένα (1) έτος από την ημέρα που έγι¬ 
ναν γνωστά στο Φορέα και δεν κινήθηκε η πειθαρχική 
διαδικασία και 

(β) Εάν δεν εκδόθηκε απόφαση εντός έτους από την 
έναρξη της πειθαρχικής δίωξης. Ως έναρξη πειθαρχικής 
δίωξης λαμβάνεται η ανάθεση διενέργειας διοικητικής 
εξέτασης. 

6. Πειθαρχικό παράπτωμα που αποτελεί συγχρόνως 
και ποινικό δεν παραγράφεται προ της παρελεύσεως 
του χρόνου που ορίζεται για την παραγραφή του τε¬ 
λευταίου. 

7. Τον πειθαρχικό έλεγχο ασκούν οι πειθαρχικά προ¬ 
ϊστάμενοι μετά από εισήγηση των αμέσων διοικητικά 
προϊσταμένων του προσωπικού. Οι πειθαρχικά προϊ¬ 
στάμενοι είναι: 

(α) Οι υπεύθυνοι Τ μημάτων ή αυτοτελών Γ ραφείων για 
το προσωπικό της διοικητικής ενότητας που εποπτεύ¬ 
ουν και για τις ποινές της έγγραφης επίπληξης και του 
προστίμου μέχρι του 25% των αποδοχών ενός (1) μηνάς 
και τη λύση σύμβασης. 

(β) Ο Διευθυντής για όλο το προσωπικό του Φορέα 
και για τις ποινές της έγγραφης επίπληξης και του προ¬ 
στίμου μέχρι του 200% των αποδοχών ενός (1) μηνάς 
και τη λύση σύμβασης. 

(γ) Ο Πρόεδρος του Δ.Σ. για όλο το προσωπικό του 
Φορέα και για όλες τις ποινές. 

Σε κάθε περίπτωση ο πειθαρχικός προϊστάμενος πρέ¬ 
πει να είναι ανώτερος του ελεγχόμενου. 


8. Η αρμοδιότητα των πειθαρχικά προϊσταμένων κατά 
κανόνα δεν μπορεί να μεταβιβάζεται. Εξαίρεση μπορεί 
να ζητηθεί μόνο σε περίπτωση συγγενικών σχέσεων μέ¬ 
χρι β' βαθμού του ελεγχόμενου και του ελέγχοντος. Οι 
πειθαρχικά προϊστάμενοι επιλαμβάνονται υποχρεωτικά 
και αυτεπάγγελτα των πειθαρχικών παραπτωμάτων για 
τα οποία είναι αρμόδιοι. 

9. Η διαδικασία της άσκησης του πειθαρχικού ελέγχου 
είναι δυνατόν να περιλαμβάνει ανάλογα με την σοβα¬ 
ρότητα του πειθαρχικού παραπτώματος και την ανάγκη 
γρήγορης επιβολής ποινής: 

(α) Προκαταρκτική εξέταση (προανάκριση). 

(β) Διοικητική εξέταση (ανάκριση). 

(γ) Κλήση σε απολογία. 

10. Η πειθαρχική δίωξη τελειώνει με την έκδοση έγ¬ 
γραφης αποφάσεως του αρμόδιου πειθαρχικά προϊστα¬ 
μένου στην οποία αναφέρεται η απαλλαγή ή η επιβολή 
πειθαρχικής ποινής. Η πειθαρχική απόφαση επιδίδεται 
με απόδειξη στον εργαζόμενο που αφορά και θεωρείται 
επιδοθείσα ανεξαρτήτως της παραλαβής της. 

11. Επιτρέπεται έφεση κατά των αποφάσεων με τις 
οποίες επιβάλλονται πειθαρχικές ποινές μεγαλύτερες 
της έγγραφης επίπληξης σύμφωνα με τα παρακάτω: 

(α) Όταν πειθαρχικά προϊστάμενος είναι ο Υπεύθυνος 
Τ μήματος ή αυτοτελούς Γ ραφείου, η έφεση υποβάλλεται 
στη Διεύθυνση του Φορέα. 

(β) Όταν ο πειθαρχικά Προϊστάμενος είναι ο Διευθυ¬ 
ντής ή ο Πρόεδρος, η έφεση υποβάλλεται στον Πρόεδρο 
του Δ.Σ.. 

(γ) Κατά της απόφασης του Προέδρου δεν χωρεί 
έφεση. 

12. Η πειθαρχική ποινή της λύσης της σύμβασης ερ¬ 
γασίας επικυρώνεται πάντοτε από τον Πρόεδρο του 
Δ.Σ. του Φορέα. 

13. Η έφεση πρέπει να ασκηθεί μέσα σε ανατρεπτική 
προθεσμία τριών (3) ημερών από την κοινοποίηση της 
αποφάσεως με την οποία επιβάλλεται η ποινή. Η εμπρό¬ 
θεσμη άσκηση της έφεσης αναστέλλει την εκτέλεση 
της ποινής. 

14. Οι αποφάσεις των οργάνων ενώπιον των οποίων 
υποβάλλονται εφέσεις κατά αποφάσεων επιβολής πει¬ 
θαρχικών ποινών, είναι τελεσίδικες. 

15. Η ασκούμενη έφεση πρέπει να εξετάζεται σε ανα¬ 
τρεπτική προθεσμία τριών (3) ημερών και να εκδίδεται 
σχετική απόφαση. 

Άρθρο 28 

Λοιπά θέματα προσωπικού 

1. Η αρμόδια υπηρεσία του Φορέα είναι υπεύθυνη για 
την τήρηση, την ασφαλή φύλαξη και τη συνεχή ενημέ¬ 
ρωση όλων των στοιχείων που συγκροτούν το ατομικό 
μητρώο του κάθε εργαζομένου. Απαγορεύεται να τε¬ 
θούν στο ατομικό μητρώο του εργαζομένου στοιχεία 
που αναφέρονται στις πολιτικές και θρησκευτικές του 
πεποιθήσεις. Ο εργαζόμενος έχει δικαίωμα να λαμβάνει 
γνώση του ατομικού του μητρώου κάθε στιγμή. 

2. Γ ια τη διάρκεια της ημερήσιας και εβδομαδιαίας 
εργασίας, τις ημέρες αργίας, τις υπερωρίες, τις άδειες 
και τη λύση της εργασιακής σχέσης των υπαλλήλων 
του Φορέα εφαρμόζονται οι διατάξεις της εργατικής 
νομοθεσίας. 

Γραφείο Επιχειρησιακού Σχεδιασμού και Προγραμματισμού 


ΘΕΣΕΙΣ ΕΡΓΑΣΙΑΣ 

ΚΑΤΗΓ. 

ΑΠΑΡΑΙΤΗΤΑ ΠΡΟΣΟΝΤΑ 

ΠΡΟΣΘΕΤΑ ΠΡΟΣΟΝΤΑ 

Ζητήματα προγραμμα¬ 
τισμού, υποβολής προ¬ 
γραμμάτων 

ΕΕΠ 

Πτυχίο ΑΕΙ. Δίπλωμα Οικονομικών 
Επιστημών 

Επαγγελματική εμπειρία τουλάχι¬ 
στον 3 χρόνια σε θέματα προγραμ¬ 
ματισμού, υποβολής προγραμμάτων. 
Μεταπτυχιακές σπουδές σε αντικείμε¬ 
να που σχετίζονται με τη διαχείριση 
φυσικού περιβάλλοντος και νησιωτικής 
ανάπτυξης. 

Προγραμματισμός και 
υποβολή προτάσεων σε 
θέματα αγροτικής ανά¬ 
πτυξης 

ΕΕΠ 

Πτυχίο γεωπονικής σχολής ή Δί¬ 
πλωμα ΑΕΙ μηχανικού ή ΤΕΙ. Εξειδί- 
κευση σε αντικείμενα προώθησης 
προγραμμάτων αγροτικής ανάπτυ¬ 
ξης. 

Επαγγελματική εμπειρία τουλάχι¬ 
στον 5 χρόνια σε αντίστοιχα θέματα 
και εμπειρία πεδίου. 

Εμπειρία σε θέματα οργάνωσης της 
διοίκησης και προγραμματισμού. 

Μηχανοργάνωση / 
Βάσεις δεδομένων 

ΠΕ 

Πτυχίο ή δίπλωμα ΑΕΙ ή ΤΕΙ σχο¬ 
λής Πληροφορικής 

Γνώσεις και εμπειρία στην αξιολόγη¬ 
ση, εγκατάσταση και συντήρηση εξο¬ 
πλισμού Η/Υ. Γνώσεις και εμπειρία σε 
διαχείριση βάσεων δεδομένων. Γνώση 
αγγλικής γλώσσας. 


Τμήμα Ολοκληρωμένης Διαχείρισης Περιβάλλοντος 


ΘΕΣΕΙΣ ΕΡΓΑΣΙΑΣ 

ΚΑΤΗΓ. 

ΑΠΑΡΑΙΤΗΤΑ ΠΡΟΣΟΝΤΑ 

ΠΡΟΣΘΕΤΑ ΠΡΟΣΟΝΤΑ 

Σχεδιασμός, συντονι¬ 
σμός εφαρμογής και πα¬ 
ρακολούθηση Σχεδίων 
Διαχείρισης 

ΕΕΠ 

Πτυχίο ΑΕΙ βιολογίας, δασολογί¬ 
ας, περιβαλλοντικών επιστημών ή 
αντίστοιχων. 

(Εναλλακτικά Δίπλωμα Μηχανι¬ 
κού ή Πτυχίο γεωπονικής σχολής 
με μεταπτυχιακές σπουδές σε αντι¬ 
κείμενα φυσικού περιβάλλοντος) 

Γνώσεις και εμπειρία τουλάχιστον 
δετής σε ειδικά θέματα σχεδιασμού 
δράσεων Διαχείρισης Περιβάλλοντος 
σε περιοχή ευθύνης του Φ.Δ. και επο- 
πτείας προγραμμάτων πεδίου και πα¬ 
ρακολούθησης παραμέτρων του περι¬ 
βάλλοντος στο παραπάνω αντικείμενο. 
Χρήση γενικών εφαρμογών λογισμικού 
αυτοματισμού εργασιών γραφείου. Δί¬ 
πλωμα οδήγησης. 


ΕΕΠ 

Πτυχίο ΑΕΙ βιολογίας, δασολογί¬ 
ας, γεωπονικής σχολής, περιβαλλο¬ 
ντικών επιστημών ή αντίστοιχων. 

(Εναλλακτικά Δίπλωμα Μηχανικού 
με μεταπτυχιακές σπουδές σε αντι¬ 
κείμενα φυσικού περιβάλλοντος) 

Γνώσεις και εμπειρία σε ειδικά θέ¬ 
ματα της προστατευόμενης περιοχής 
ευθύνης του Φ.Δ. 

Χρήση εφαρμογών λογισμικού αυτο¬ 
ματισμού εργασιών γραφείου. 

Δίπλωμα οδήγησης. 

Σχεδιασμός κ' οργάνω¬ 
ση προγραμμάτων παρα¬ 
κολούθησης παραμέτρων 
περιβάλλοντος 

ΠΕ 

Πτυχίο ΑΕΙ βιολογίας, δασολογί¬ 
ας, περιβαλλοντικών επιστημών ή 
αντίστοιχων. 

(Εναλλακτικά Δίπλωμα Μηχανι¬ 
κού ή Πτυχίο γεωπονικής σχολής 
με μεταπτυχιακές σπουδές σε αντι¬ 
κείμενα φυσικού περιβάλλοντος) 

Επαγγελματική εμπειρία τουλάχι¬ 
στον δύο (2) χρόνια σε αντίστοιχα 
θέματα. 

Δίπλωμα οδήγησης. 

Τεχνική Υποστήριξη, 
Γνωμοδοτήσεις (ΜΠΕ κλπ), 
Εποπτεία Πολεοδομικών 
Ρυθμίσεων κ,λπ. Εκπόνη¬ 
ση και επίβλεψη τεχνικών 
μελετών / Επίβλεψη τεχνι¬ 
κών έργων 

ΕΕΠ 

Πτυχίο ΑΕΙ Μηχανικού, βιολογίας, 
δασολογίας, περιβαλλοντικών επι¬ 
στημών ή αντίστοιχων. 

Γνώσεις και εμπειρία σε ειδικά θέ¬ 
ματα της προστατευόμενης περιοχής 
ευθύνης του Φ.Δ. δετής εμπειρία Πο¬ 
λεοδομικών κ' Αρχιτεκτονικών Εφαρ¬ 
μογών. Εμπειρία Ελέγχου ή Εποπτείας 
Αρχιτεκτονικών ή Πολεοδομικών σχε¬ 
δίων. 

Δίπλωμα οδήγησης. 

Υποστήριξη Οργάνωσης 
Προγραμμάτων Φύλαξης 
- Εποπτεία Φύλαξης 

ΔΕ 

Απόφοιτος λυκείου. 

Δίπλωμα οδήγησης 

Επαγγελματική εμπειρία τουλάχι¬ 
στον δύο (2) χρόνια. Εκπαίδευση ή 
Κατάρτιση σε ανάλογα αντικείμενα. 

Συντήρηση εξοπλισμού 

ΔΕ ή ΥΕ 

Μηχανοτεχνίτης, Τεχνίτης, Εργο¬ 
δηγός κ.λπ. Δίπλωμα οδήγησης. 

Επαγγελματική εμπειρία τουλάχι¬ 
στον δύο (2) χρόνια. 

Τμήμα Πληροφόρησης, Εκπαίδευσης και Δημοσιότητας 


ΘΕΣΕΙΣ ΕΡΓΑΣΙΑΣ 

ΚΑΤΗΓ. 

ΑΠΑΡΑΙΤΗΤΑ ΠΡΟΣΟΝΤΑ 

ΠΡΟΣΘΕΤΑ ΠΡΟΣΟΝΤΑ 

Σχεδιασμός, οργάνωση 
και λειτουργία Κέντρων 
Πληροφόρησης 

ΠΕ ήΤΕ 

Πτυχίο ΑΕΙ ή ΤΕΙ καλή γνώση μιας 
ξένης γλώσσας (κατά προτίμηση Αγ¬ 
γλικά) 

Αριστη γνώση ελληνικής και καλή γνώ¬ 
ση μιας ξένης γλώσσας (κατά προτίμηση 
Αγγλικά). 

Επαγγελματική εμπειρία τουλάχιστον 
δύο (2) χρόνια σε αντίστοιχα θέματα 

Λειτουργία Κέντρων 
Πληροφόρησης 

ΔΕ 

Απόφοιτος λυκείου. Αριστη γνώση 
μιας ξένης γλώσσας (κατά προτίμηση 
Αννλικά). 

Καλή γνώση άλλων ξένων γλωσσών. 
Εμπειρία σε προγράμματα Ξενάγησης. 
ΕπεΕεονασία κειυένου υε Η/Υ. 

Ανεύρεση οικονομικών 
πόρων/Οικονομικός σχε- 
διασμός και ανάλυση/ Αξι- 
ολόνπσπ επενδύσεων 

ΠΕ 

Πτυχίο ΑΕΙ οικονομικής κατεύθυνσης 
ή περιφερειακής ανάπτυξης 

Εμπειρία σε αντίστοιχα θέματα τουλά¬ 
χιστον δύο (2) χρόνια. 

Καλή γνώση μιας ξένης γλώσσας (κατά 
ποοτίυησπ Αννλικά) 

Περιβαλλοντική εκπαί¬ 
δευση, οργάνωση οικοτου- 
ριστικών προγραμμάτων και 
σχεδιασμός προγραμμάτων 
εθελοντών 

ΠΕ 

Πτυχίο ΑΕΙ 

Αριστη γνώση ελληνικής κ' καλή γνώ¬ 
ση μιας ξένης γλώσσας (κατά προτίμηση 
Αγγλικά). Επαγγελματική εμπειρία του¬ 
λάχιστον τρία (3) χρόνια σε αντίστοιχα 
θέυατα. 

Δημόσιες σχέσεις, εκδό¬ 
σεις, δελτία τύπου. Διορ¬ 
γάνωση εκδηλώσεων 

ΠΕ 

Πτυχίο ΑΕΙ σχολής Επικοινωνίας 
και ΜΜΕ ή Δημοσιογραφίας και ΜΜΕ. 
Αριστη γνώση ελληνικής και Αγγλικής 
(ουιλία και νοαοή). 

Καλή γνώση άλλων ξένων γλωσσών. 
Επαγγελματική εμπειρία τουλάχιστον 
τρία (3) χρόνια σε αντίστοιχα θέματα. 


Αρθρο 29 

Ισχύς του Κανονισμού 

1. Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως. 

2. Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα 3 Νοεμβρίου 2005 


Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΈΡΓΩΝ 

ΣΤΑΥΡΟΣ ΕΛ. ΚΑΛΟΓΙΑΝΝΗΣ 


♦ 


Αριθ. 45720 (4) 

Έγκριση Κανονισμού για την εκτέλεση έργων, για την 
ανάθεση, παρακολούθηση και παραλαβή μελετών και 
υπηρεσιών, την προμήθεια, παράδοση και παραλαβή 
αγαθών, υλικών και προϊόντων και για τη σύναψη και 
εκτέλεση των σχετικών συμβάσεων του Φορέα Δια¬ 
χείρισης του Εθνικού Πάρκου Χελμού - Βουραϊκού. 

Ο ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 15 του ν. 2742/1999 «Χωρο¬ 
ταξικός σχεδιασμός και αειφόρος ανάπτυξη και άλλες 
διατάξεις» (Α’ 207), όπως συμπληρώθηκε με την παρ. 1 
του άρθρου 13 του ν. 3044/2002 «Μεταφορά Συντελεστή 
Δόμησης και ρυθμίσεις άλλων θεμάτων της αρμοδιό¬ 
τητας του Υπουργείου Περιβάλλοντος Χωροταξίας και 
Δημοσίων Έργων» (Α’ 197). 

2. Τις διατάξεις του άρθρου 90 του π.δ/τος 63/2005 
«Κωδικοποίηση της νομοθεσίας για την Κυβέρνηση και 
τα κυβερνητικά όργανα» (Α’ 98). 

3. Την υπ’ αριθμ. 4881/19.5.2004 απόφαση του 
Πρωθυπουργού και του Υπουργού Περιβάλλοντος, 
Χωροταξίας και Δημοσίων Έργων «Ανάθεση 
αρμοδιοτήτων Υπουργού Περιβάλλοντος, Χωροταξίας και 
Δημοσίων Έργων στους Υφυπουργούς Περιβάλλοντος, 
Χωροταξίας και Δημοσίων Έργων» (Β’ 754). 

4. Το από 22.12.2003 πρακτικό - απόφαση του Διοικη¬ 
τικού Συμβουλίου (Δ.Σ.) του Φορέα Διαχείρισης Εθνικού 
Πάρκου Χελμού - Βουραϊκού. 


5. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού των 
οικείων Ο.Τ.Α., αποφασίζουμε: 

Αρθρο 1 

Έγκριση, σκοπός και πεδίο εφαρμογής 
του Κανονισμού 

Εγκρίνεται, όπως στα επόμενα άρθρα, ο Κανονισμός, 
με τον οποίο καθορίζεται ο τρόπος για την ανάληψης 
ή ανάθεσης, παρακολούθησης και παραλαβής μελετών, 
ερευνών και λοιπών υπηρεσιών, τεχνικών έργων και προ¬ 
μηθειών του Φορέα διαχείρισης του Φορέα Διαχείρι¬ 
σης Χελμού - Βουραϊκού, έτσι ώστε να εξασφαλίζεται 
η άρτια εκπόνηση μελετών και διενέργεια ερευνών, η 
αποδοτικότητα και ποιότητα των έργων, ο βέλτιστος 
τρόπος εκτέλεσης προμηθειών, σύμφωνα με τις επι- 
μέρους προδιαγραφές τους, η διαφάνεια και η αντι¬ 
κειμενικότητα στις διαδικασίες ανάθεσης, η αποφυγή 
περιττής γραφειοκρατίας και η ταχύτητα στη λήψη των 
αποφάσεων και η ταχύτητα του έργου του Φορέα. 

Αρθρο 2 

Αρχές που διέπουν τον Κανονισμό 

Ο παρών Κανονισμός διέπεται ιδίως από τις ακόλου¬ 
θες αρχές: 

Α. Αρχή της διαφάνειας - Εγγύηση του ελεύθερου 
ανταγωνισμού 

Οι διατάξεις του παρόντος που αφορούν τη σύναψη 
των συμβάσεων του Φορέα διέπονται από την αρχή 

της διαφάνειας και της εγγύησης του ελεύθερου αντα¬ 
γωνισμού. 

Ο Κανονισμός εφαρμόζεται, χωρίς διακρίσεις, σε 
όλους τους ενδιαφερομένους να αναλάβουν την εκτέ¬ 
λεση ορισμένης σύμβασης. Ο φορέας και τα όργανα αυ¬ 
τού δεν επιτρέπεται να προβαίνουν σε κανενός είδους 
διακρίσεις αναφορικά με τις σχετικές συμβάσεις έργων, 
μελετών, υπηρεσιών και προμηθειών. Η αξιολόγηση των 
προσφορών γίνεται με όρους ισότιμους, κατά τρόπο 
ώστε να διασφαλίζεται η επιλογή της άριστης προσφο¬ 
ράς για την εκπλήρωση του σκοπού του Φορέα. 

Β. Αρχή της αποτελεσματικότητας και της τεχνολο¬ 
γικής προόδου 

1. Η σύναψη και εκτέλεση των συμβάσεων του Φορέα 
διέπονται από την αρχή της αποτελεσματικότητας, ενό- 
ψει της έγκαιρης και της απρόσκοπτης επίτευξης του 
σκοπού του Φορέα. Ο φορέας και οι συμβαλλόμενοι 
με αυτόν αναγνωρίζουν, σε πνεύμα καλής πίστης, την 
ιδιαίτερη σημασία της αποτελεσματικής διαχείρισης 
και προστασίας της περιοχής και αναλαμβάνουν την 
υποχρέωση να ενεργούν προς αυτόν τον σκοπό. Οι 
υπαγόμενοι στον παρόντα Κανονισμό αναγνωρίζουν την 
αρχή αυτή και δεσμεύονται να μην ασκούν καταχρηστι¬ 
κά τα δικαιώματά τους, κατά τρόπο που παρεμποδίζει 
την εκτέλεση των συμβάσεων. 

2. Ο Φορέας λαμβάνει κάθε εύλογη μέριμνα για την 
υιοθέτηση τεχνολογικής πρωτοτυπίας και τη διασφάλι¬ 
ση της επιστημονικής και τεχνολογικής προόδου, ενόψει 
της αποτελεσματικής περιβαλλοντικής προστασίας και 
διαχείρισης της περιοχής 

Γ. Αρχή της προστασίας του φυσικού και πολιτιστικού 
περιβάλλοντος 

1. Η σύναψη και εκτέλεση των συμβάσεων του Φορέα 
είναι σύμφωνες με το καθεστώς της απόλυτης προ¬ 
στασίας του φυσικού, πολιτιστικού και ανθρωπογενούς 
περιβάλλοντος. Ειδικότερα, είναι σύμφωνες με τις αρχές 
της βιώσιμης ανάπτυξης και αειφορίας κατ’ εφαρμογήν 
της ελληνικής και κοινοτικής νομοθεσίας και των διε¬ 
θνών συμβάσεων. 

2. Ο Φορέας με τον παρόντα αναλαμβάνει την υπο¬ 
χρέωση να διασφαλίζει ότι: 

α. Η πρόνοια για την προστασία του περιβάλλοντος 
και των κάθε είδους σχετικών αγαθών από τους διαγω- 
νιζομένους αποτελεί στοιχείο του συνόλου των νομικών 
ή μη ενεργειών του Φορέα. 

β. Η ιδιαίτερη μέριμνα για την προστασία του περι¬ 
βάλλοντος από τους διαγωνιζομένους πριμοδοτείται 
κατά την αξιολόγηση των προσφορών τους. 

Ο Φορέας και οι συμβαλλόμενοι με αυτόν υποχρεού- 
νται να τηρούν και να εφαρμόζουν τις προαναφερόμενες 
αρχές. 

Αρθρο 3 

Νομοθετικό και Κανονιστικό πλαίσιο για την εκτέλεση 
έργων από το Φορέα Διαχείρισης 

1. ν. 1418/1984, Δημόσια'Εργα (Α’ 23) και των κατ’ εξου¬ 
σιοδότηση αυτού προεδρικών διαταγμάτων και λοιπών 
διοικητικών πράξεων. 

2. π.δ. 609/1985, Κατασκευή δημοσίων έργων (Α’ 223), 
και των κατ’ εξουσιοδότηση αυτού διοικητικών πρά¬ 
ξεων. 

3. π.δ. 393/1991, Επιβολή προστίμου για παράβαση δι¬ 
ατάξεων του άρθρου 21 του ν. 1418/1984 (Α' 140) και των 
κατ’ εξουσιοδότηση αυτού διοικητικών πράξεων. 


4. ν. 2229/1994, Τροποποίηση και συμπλήρωση του ν. 
1418/1984 και άλλες διατάξεις, και των κατ’ εξουσιοδό¬ 
τηση αυτού προεδρικών διαταγμάτων και λοιπών διοι¬ 
κητικών πράξεων (Α’ 138). 

5. π.δ. 368/1994, Τροποποίηση και συμπλήρωση των 
π.δ/των 472/1985 και 609/1985 και οι κατ’ εξουσιοδότησή 
του διοικητικές πράξεις (Α’ 201). 

6. ν. 2576/1998, Βελτίωση διαδικασιών για την ανάθεση 
της κατασκευής των δημοσίων έργων και άλλες διατά¬ 
ξεις, (Α' 25) και των κατ’ εξουσιοδότηση αυτού προεδρι¬ 
κών διαταγμάτων και λοιπών διοικητικών πράξεων. 

7. π.δ. 334/2000, Προσαρμογή της ελληνικής νομο¬ 
θεσίας για τα δημόσια έργα προς τις διατάξεις της 
οδηγίας 93/34, όπως τροποποιήθηκε και συμπληρώθηκε 
(Α' 279). 

8. ν. 3263/2004, «Μειοδοτικό σύστημα ανάθεσης των 
δημοσίων έργων και συναφείς διατάξεις» (Α' 179). 

Άρθρο 4 

Νομοθετικό και Κανονιστικό πλαίσιο για την ανάθεση 
και σύναψη συμβάσεων και προμηθειών 
του Φορέα Διαχείρισης 

1. ν. 2286/1995, Προμήθειες του δημοσίου τομέα και 
ρυθμίσεις συναφών θεμάτων (Α' 19) και των κατ’ εξου¬ 
σιοδότηση αυτού προεδρικών διαταγμάτων και λοιπών 
διοικητικών πράξεων. 

2. π.δ. 370/1995, Προσαρμογή της ελληνικής νομοθε¬ 
σίας περί προμηθειών του Δημοσίου προς το κοινοτικό 
δίκαιο και ειδικότερα προς τις διατάξεις της οδηγίας 
του Συμβουλίου της Ευρωπαϊκής Ένωσης 93/36/ΕΕ της 
14ης Ιουνίου 1993 περί συντονισμού των διαδικασιών για 
τη σύναψη συμβάσεων δημοσίων προμηθειών. 

3. ν. 2362/1995 άρθρο 83, «Περί δημοσίου λογιστικού 
ελέγχου των δαπανών του Κράτους» 

4. ν. 2513/1997, Κύρωση της συμφωνίας περί δημοσίων 
συμβάσεων προμηθειών (Α’ 247) και των κατ’ εξουσι¬ 
οδότηση αυτού προεδρικών διαταγμάτων και λοιπών 
διοικητικών πράξεων. 

5. π.δ. 394 /1996, «Κανονισμός προμηθειών Δημοσίου». 

Άρθρο 5 

Νομοθετικό και Κανονιστικό πλαίσιο για την ανάθεση, 
παρακολούθηση και παραλαβή μελετών και υπηρεσι¬ 
ών και για τη σύναψη των σχετικών συμβάσεων 
του Φορέα Διαχείρισης 

1. π.δ. 194/1979, Περί εκτελέσεως των άρθρων 11 και 
επόμενα του ν. 716/1977 «Περί μητρώου μελετητών και 
αναθέσεως και εκπονήσεως μελετών». 

2. ν. 2362/1995, «Περί δημοσίου λογιστικού ελέγχου των 
δαπανών του Κράτους και άλλες διατάξεις». 

3. π.δ. 346/1998, Προσαρμογή της ελληνικής νομοθε¬ 
σίας για τις δημόσιες συμβάσεις υπηρεσιών προς τις 
διατάξεις της οδηγίας 92/50/ΕΟΚ του συμβουλίου της 
18ης Ιουλίου 1992 (Α' 230). 

4. ν. 3164/2003, «Μητρώο μελετητών ανάθεση και εκ¬ 
πόνηση μελετών και παροχή συναφών υπηρεσιών κ.λπ.» 
(Α' 167). 

5. ν. 3316/2005, «Ανάθεση και εκτέλεση δημοσίων συμ¬ 
βάσεων εκπόνησης μελετών και συναφών υπηρεσιών και 
άλλες διατάξεις» (Α' 42). 

Άρθρο 6 

Αρμόδια όργανα του Φορέα Διαχείρισης 

Αρμόδια όργανα του Φορέα για την εφαρμογή των 
διαδικασιών που ορίζονται στον παρόντα Κανονισμό 
αποτελούν τα Όργανα διοίκησης, Επιτροπές του Δ.Σ. 
και υπηρεσιακά στελέχη ή Υπηρεσίες που σύμφωνα 
με το καταστατικό, τους εσωτερικούς κανονισμούς και 
τις αποφάσεις του Διοικητικού Συμβουλίου του Φορέα 
διαχείρισης έχουν την αρμοδιότητα να ενεργούν, να 
ελέγχουν, να εισηγούνται, να γνωμοδοτούν ή να απο¬ 
φασίζουν στα διάφορα στάδια ενεργειών που σχετί¬ 
ζονται με την ανάθεση, επίβλεψη και παρακολούθηση 
της εκπόνησης και παραλαβής των μελετών, έργων και 
προμηθειών. 

Τα χρηματικά όρια των κλιμακίων προϋπολογισμού 
δαπάνης βάσει των οποίων προσδιορίζονται τα αρμό¬ 
δια όργανα του Φορέα, καθορίζονται με απόφαση του 
Διοικητικού Συμβουλίου. 

Τα αρμόδια αποφασιστικά και εισηγητικά Όργανα 
είναι τα ακόλουθα: 

Αποφασιστικά όργανα 

Το Διοικητικό Συμβούλιο 

Αποτελεί το ανώτατο όργανο διοίκησης και λήψης 
αποφάσεων στα θέματα που εμπίπτουν στον παρόντα 
Κανονισμό. Αποφασίζει επί τυχόν ενστάσεων σε περί¬ 
πτωση διαγωνισμών, ορίζει την Επιτροπή Ανάθεσης, 
όπου προβλέπεται τέτοια και μπορεί να εκχωρεί τις 
αρμοδιότητές στον Πρόεδρο ή στον Διευθυντή ή άλλο 
όργανο. 

Ο Πρόεδρος του Διοικητικού Συμβουλίου 

Αποτελεί, ανάλογα με τις επί μέρους διατάξεις του 
Κανονισμού, αποφασιστικό όργανο σε θέματα που ρυθ¬ 
μίζονται από τον Κανονισμό. 

Ο Διευθυντής / Συντονιστής 

Αποτελεί, ανάλογα με τις επί μέρους διατάξεις του 
Κανονισμού, αποφασιστικό όργανο σε θέματα που ρυθ¬ 
μίζονται από τον Κανονισμό. 

Εισηγητικά όργανα 

Η Επιτροπή Ανάθεσης 

Η Επιτροπή Ανάθεσης είναι εισηγητικό όργανο και 
έχει την ευθύνη εισήγησης για την ανάθεση μελέτης, 
έρευνας κλπ., στις περιπτώσεις που προβλέπονται από 
τον παρόντα Κανονισμό. 

Η Επιτροπή, σε κάθε περίπτωση που απαιτείται αξι¬ 
ολόγηση / επιλογή, επιλαμβάνεται της σχετικής πρό¬ 
σκλησης εκδήλωσης ενδιαφέροντος και συντάσσει τα 
σχετικά πρακτικά, τα οποία αποστέλλει προς τον Πρό¬ 
εδρο ή το Δ.Σ. για έγκριση. 

Η Επιτροπή ορίζεται με απόφαση του Δ.Σ., μετά από 
εισήγηση του Προέδρου και αποτελείται από μέλη του 
Δ.Σ. και υπηρεσιακά στελέχη του Φορέα. 

Σε περίπτωση διαγωνισμού, κατά την υποβολή προ¬ 
σφορών παρίσταται και ο νομικός σύμβουλος του Φο¬ 
ρέα. 

Η Επιτροπή Παρακολούθησης και Παραλαβής 

Η Επιτροπή Παρακολούθησης και Παραλαβής είναι 
όργανο επιφορτισμένο με την παρακολούθηση και 
παραλαβή των μελετών, ερευνών, έργων, βάσει των 


προδιαγραφών που τέθηκαν με τη σχετική σύμβαση 
ανάθεσης και των κατευθύνσεων του Επιβλέποντα. 

Ορίζεται με απόφαση του Δ.Σ., μετά από εισήγηση 
του Προέδρου και αποτελείται από μέλη του Δ.Σ. και 
υπηρεσιακά στελέχη του Φορέα. 

Η Επιτροπή Πινάκων Αναδοχών 

Η εγγραφή, κατάταξη, ανανέωση, διαγραφή των Πι¬ 
νάκων Αναδοχών του Φορέα γίνεται από Επιτροπή που 
ορίζεται για το σκοπό αυτό από το Δ.Σ. Η επιτροπή αυτή 
εισηγείται επίσης κάθε μέτρο που σχετίζεται με τον 
τρόπο τήρησης των Πινάκων Αναδοχών και υποβάλλει 
στο Διοικητικό Συμβούλιο σχετικές εκθέσεις. 

Η επιτροπή των Πινάκων Αναδοχών συνεδριάζει κάθε 
έτος στο δίμηνο Ιανουάριου - Φεβρουάριου, με θέμα 
εγγραφές νέων νομικών ή φυσικών προσώπων στους 
Πίνακες Αναδοχών και μεταβολές των ήδη εγγεγραμ¬ 
μένων. 

Η επιτροπή μπορεί να συγκληθεί και έκτακτα (ύστε¬ 
ρα από σχετική εντολή του Δ.Σ., εφόσον συντρέχουν 
ουσιαστικοί λόγοι. 

Η θητεία των μελών της Επιτροπής Πινάκων Αναδοχών 
είναι ετήσια. 

Ο Επιβλέπων 

Για κάθε μελέτη, έρευνα, έργο κλπ. ορίζεται Επιβλέ- 
πων, που μπορεί να είναι είτε στέλεχος είτε εξειδικευ- 
μένος συνεργάτης του Φορέα. 

Ο Επιβλέπων ορίζεται από το όργανο που αποφασίζει 
την ανάθεση ή άλλο αρμόδιο όργανο. Στην περίπτωση 
που ο Επιβλέπων δεν είναι στέλεχος του Φορέα, κατά 
την παρακολούθηση ή επίβλεψη της μελέτης ή του έρ¬ 
γου συνεργάζεται και ενημερώνει τον υπεύθυνο της 
αρμόδιας υπηρεσίας του Φορέα. 

Υπεύθυνος της αρμόδιας υπηρεσίας 

Όπου στις διατάξεις του παρόντος αναγράφεται 
«Υπεύθυνος της αρμόδιας υπηρεσίας» ο προσδιορισμός 
του έχοντος τη σχετική αρμοδιότητα καθορίζεται με 
απόφαση του Διευθυντή. 

Αρθρο 7 

Τροποποίηση του κανονισμού 

Μεταβολή, συμπλήρωση ή τροποποίηση των διατά¬ 
ξεων του Κανονισμού γίνεται με σχετική απόφαση του 
Διοικητικού Συμβουλίου (Δ.Σ.) του Φορέα Διαχείρισης 
και έγκριση του νέου κανονισμού με απόφαση του 
Υπουργού Περιβάλλοντος, Χωροταξίας και Δημοσίων 
Έργων. 

Άρθρο 8 

Ισχύς του Κανονισμού 

1. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

2. Η απόφαση αυτή να δημοσιευθεί στην Εφημερίδα 
της Κυβερνήσεως. 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΈΡΓΩΝ 

ΣΤΑΥΡΟΣ ΕΛ. ΚΑΛΟΓΙΑΝΝΗΣ 

